Sanomalehti 1 1796-1917\nMe olimme yön mustaa väkeä, emme pystyneet selittämään\nsanoja, jotka masensivat omaa sukuamme.\nMe palvelimme mahtavia. Nyt kieltäydyimme tottelemasta\nja jyristen huusimme oikeuttamme.\nArvid Mörne, Typograferna 1903\n1796-1804: Islannin ensimmäinen islanninkielinen kuukausilehti Minnisverd Tidendi ilmestyy Reykjavikissa.\n1796: Konstantinopolissa eli Istanbulissa julkaistaan lehteä Gazette Francaise de Constantinople.\n1796: Hollannissa perustetaan Het Financieele Dagblad.\n1797: Torinossa perustetaan La Gazzetta Piemontese. Siitä syntyy 1867 samanniminen liberaali päivälehti. Alfredo Frassati ja Luigi Roux ostavat 1895 sen ja muuttavat nimeksi La Stampa. Se lakkautetaan 1925 väliaikaisesti armeijaa loukanneiden artikkelien vuoksi. Niiden kirjoittaja historioitsija Luigi Salvatorelli pakotetaan eroamaan. Lehden johtaja senaattori Frassati joutuu jättämään La Stampan, koska lehtitalo uhataan tuhota, jos hän jatkaa poliittista kirjoitteluaan. Johtoon tulee fasistinen kansanedustaja. Lehti perustaa radioaseman ja käyttää ensimmäisenä italialaisena lehtenä telefotokuvia. Se perustaa 1932 iltalehden La Stampa Sera. Fiat ostaa 1952 La Stampan. Ensimmäisenä italialaisena lehtenä La Stampa alkaa käyttää faksimileä Rooman painokseensa. Levikki 1980 on 355 000. Roomassa Il Messagero on levikiltään 242 000. Il Tempo on oikeiston lehti, ja Antonio Gramscin perustama L’Unita vasemmiston.\n1797: USAssa englantilainen William Cobbett perustaa Philadelphiaan salanimellä Porcupine - Piikkisika lehden Porcupine's Gazette and Daily Advertiser. Hän lopettaa 1799 lehden.\n1797: Latviassa ilmestyy Latviska Gadda Grahmata.\n1797-1800: Ljubljanassa ilmestyy sloveniankielinen Lublanske Novice.\n1798: Saksassa Johann Cotta perustaa lehden Allgemeine Zeitung Tübingeniin.\n1798: Hamburger-Correspondentenin levikki on 25 000.\n1798: Maltassa Napoleonin hallinto alkaa julkaista virallista lehteä Journal de Malte. Lehdessä ilmestyy myös artikkeleita italiaksi käännettynä. Lehti lakkaa englantilaisten miehitykseen 1800.\n1798: Sveitsissä perustetaan Thurgauer Zeitung.\n1798-1801: Napoleonin sotaretkellä Egyptiin joukkoja seuraa myös arabialainen kirjapaino. Napoleon perusti Kairoon Ranskan armeijan ja hallinnon tarpeita varten lehdet Le Courier de l’Egypte, Journal Officiel, La Décade Egyptienne ja arabiankielisen lehden Hawadith al-Yaumiya.\n1798: Yhdysvalloissa Michiganin kaupungissa aloitetaan puhuttu sanomalehti, jonka huutaja esittää päivittäin. Sitten paikallinen pappi kirjoittaa käsin lehden. Näin tehdään kunnes ensimmäinen painaja saapuu 1809.\n1799: Napolissa kreivitär Eleonore Fonseca Pimentel (1759-99) alkaa julkaista lehteä Monitore Napolitano. Napoleonin tulon 1796 jälkeen monet pohjoisitalialaiset lehdet muistuttavat pariisilaista lehteä Moniteur.\n1700-luvun loppu: Australiassa kirjoitetaan uutisia ja kritiikkiä käsin arkeille pipe - putki, jotka kiertävät kädestä käteen.\n1700-luvun loppu: Brasiliassa, Chilessä, Meksikossa ja Perussa rikkaat paikalliset kauppiassuvut alkavat perustaa sanomalehtiä.\n1700-luvun loppu: Thomas Jefferson (1743-1826): "Ilmoituksista voi löytää ainoat totuudet joihin sanomalehdessä voi luottaa".\n1800-luku: Irlannissa perustetaan noin 78 sanomalehteä, joista 30 ennen 1850.\n1800-luvun alku: Kreikkalaiset julkaisevat Wienistä lehtiä.\n1800-luvun alku: Guatemalan lehdet El Constitucional ja El Amigo de la Patria propagoivat poliittisia ajatuksia, jotka johtavat 1821 maan itsenäisyysjulistukseen.\n1800-luvun alku: Kiinassa painetaan suosittuja sanomalehtiä xinwenzhi savi- tai vahalaatoilla, jotka voidaan käyttää uudestaan, ja myydään kadunkulmissa. Nämä lehdet täydentävät virallisia lehtiä. Luultavasti painotuotteiden helppo saatavuus selittää Kiinan suurta lukutaitoisuutta, joka on 30-45 prosenttia 1800-luvun lopulla.\n1800-luku: Lehdistö saa liberaalin lehdistöteorian luonteen. Miltonin ja John Stuart Millin mukaan lehdistön tulee olla aatteiden vapaa foorumi. Lehdistö jakaa tietoa, valvoo ja arvostelee hallituksen toimintaa, paljastaa väärinkäytöksiä eli toimii hallituksen vahtikoirana. Sanomalehtien tulee viihdyttää ja käydä kaupaksi. Kiellettyä on sotasalaisuuksien paljastaminen, sodanaikainen kiihotus vastarintaan, kunnianloukkaus ja epäsiveelliset kirjoitukset.\n1800-luku: Charles Baudelaire (1821-67): "En ymmärrä miten puhdas käsi voi tarttua sanomalehteen kouristumatta inhosta". Honoré de Balzac (1799-1850): "Sanomalehdet pitävät totena kaikkea, mikä on todennäköistä". Henry Thoreau (1817-62): "Jos sanat keksittiin kätkemään ajatuksia, niin sanomalehdistö on suuri parannus huonoon keksintöön".\n1800-luku: Porvoon hiippakunnassa kiertää vielä käsinkirjoitettuja uutislehtiä nimellä Stifts-nyheter.\n1800: Evening Post alkaa ilmestyä New Yorkissa.\n1800: Walker ja Robertson painavat lehteä The Cape Town Gazette & African Advertiser. Hallitus ostaa vuoden lopussa painon. Kaupungissa ei ole riippumatonta painamista ennen kuin George Grieg tulee Lontoosta 1823 painamaan lehteä South African Commercial Advertiser, joka kielletään 1824.\n1800-1900: Haitissa perustetaan noin 35 lehteä, joista useimmat ovat lyhytikäisiä.\n1800: Käkisalmessa viime vuotensa viettänyt marsalkka Suvorov (1730-1800) kuolee. Hän tilasi neljäätoista sanomalehteä.\n1800: Sanomalehti Moskovskaja Vedomosti - Moskovan tiedonantoja julkaisee numerossaan 53 ilmoituksia: Myytävänä liikaa kartanoväkeä: 22-vuotias suutari ja hänen vaimonsa, pyykkäri, hinta 500 ruplaa, 20-vuotias kaivertaja vaimoineen, vaimo on hyvä pyykinpesijä ja ompelija, hinta 400 ruplaa, ja kaikki he ovat siveää ja raitista väkeä. Heidät voi nähdä Ostozhenkalla n:o 309. Myytävänä 3 komeata 14- ja 15-vuotiasta tyttöä, jotka taitavat erilaisia käsitöitä, kutovat nimimerkeillä varustettuja kukkaroita ja yksi heistä soittaa guslia. Heidät voi nähdä ja sopia hinnasta Arbatskaja, 1. kortteli n:o 1117. Myytävänä 6 harmaata kevytrotuista länkiin hyvin totutettua nuorta hevosta, joiden lopullinen hinta on 1200 ruplaa. Ne voi nähdä Malaja Nikitskajalla, Staro-Voznesenien seurakunnassa, ruhtinas Boris Mihailovitsh Tsherkasskin talossa.\n1801: Venäjällä ilmestyy Pietarissa yksi ja Moskovassa yksi lehti ja 1925 Pietarissa yhdeksän ja Moskovassa kaksi lehteä.\n1801: Gibraltarin lehti Gibraltar Chronicle and Official Gazette alkaa ilmestyä.\n1801: Sierra Leonessa Ft Thorntonissa alkaa ilmestyä Royal Gazette and Sierra Leone Advertiser.\n1801: Argentinassa alkaa ilmestyä maan ensimmäinen lehti Telégrafo mercantile, rural, politico-económico e historiógrafo del Rio de la Plata.\n1801: Kolumbiassa alkaa ilmestyä Correo curioso, erudito, económico y mercantil de la ciudad de Santa Fé de Bogotá. Julkaisijat ovat Jorge Tadeo Lozano de Peralta y Manrique ja José Luis Azuola y Lozano.\n1802: Hamburger Correspondentilla on 36 000 kappaleen levikki.\n1802-04: Argentiinassa ilmestyy viikkolehti Semanario.\n1802: Sri Lankassa aletaan julkaista lehteä Government Gazette.\n1803: Sanomalehti The Globe perustetaan Englannissa.\n1803: Tanskassa alkaa ilmestyä päivälehti Dagen.\n1803: The Timesin latoja ja painaja George Howe (1769-1821) alkaa julkaista Australiassa lehteä The Sydney Gazette & New South Wales Advertiser. Hän oli nuorukaisena Timesin painossa. Howen lehti ilmestyy 1824 asti. Lehtiä perustetaan pian muualle. Ne ovat virallisia eli hallinnon luomia lehtiä.\n1803: Ranskassa ilmestyy kahdeksan sanomalehteä, joilla on 18 630 tilaajaa.\n1804: Pariisissa ilmestyy The Argus of London, jonka sisältö on kirjoitettu Ranskan ulkoministeriössä. Napoleonin aloitteesta perustetaan Pariisissa saksankielinen lehti, jonka nimi vaihtelee: Pariser-deutsche Zeitung tai Pariser Laufbericht. Tätä jaetaan Reininmaahan. Itävallassa Wiener Zeitung kirjoittaa 1805 kuten Le Moniteur. Napoleon kutsuu lehdistöä suurvallaksi. Napoleon saa päivittäin käsinkirjoitetun lehden, jossa on todelliset tapahtumat. Hän määrää juttujen aiheita ja kirjoitaa itse lehtiin, varsinkin äänenkannattajaansa Le Moniteur.\n1804: Réunionin ensimmäinen sanomalehti La Gazette de l'isle de la Réunion perustetaan. Sitä seuraa viikkolehti Les Petites Affiches de l'isle de la Réunion. Napoleonin aikana nimet ovat La Gazette de l'isle Bonaparte ja Les Petites Affiches de l'isle Bonaparte. La Gazette saa 1815 nimen La Gazette de l'isle Bourbon.\n1804: Haitin entiset orjat perustavat Kap Haitiin lehden La Gazette politique et commerciale d'Haiti.\n1805: Ranskassa perustetaan kaupallinen lehti Journal des Debats, joka tuo palstoilleen jatkokertomuksen. Sen myöhempiä kirjoittajia ovat pakinoitsija Jules Jamin ja kriitikko Sainte-Beuve.\n1805: Ranskassa alkaa ilmestyä Journal de l'Empire, joka 1814 ilmestyy nimellä Journal des Débats et décrets.\n1805-1902: Hampurissa ilmestyy ensimmäinen saksalainen kauppalehti Börsenhalle, joka ilmestyy pörssin aukiolopäivinä. Lehti yhdistyy myöhemmin lehtiin Berliner Börsen-Zeitung ja Börsen-Courier.\n1805-06: Vilnassa ilmestyy Dziennik Wilenski.\n1805-17: Meksikon ensimmäinen päivälehti Diario de México ilmestyy.\n1805: Malaysiassa Benangissa englantilainen siirtokunta perustaa lehden Prince of Wales Island Gazette. Sitä seuraavat kiinan-, malesian- ja tamilinkieliset lehdet.\n1806: The Times painaa ensimmäisen uutiskuvansa, joka kuvittaa juttua oikeudenkäynnistä murhaajaa vastaan. Puupiirros näyttää murhatun miehen talon pohjapiirroksen, johon on katkoviivalla piirretty murhaajan liikkuminen. Näihin aikoihin sanomalehtikuvat ovat erittäin harvinaisia.\n1806-10: Napoleonin hallinto antaa luvan julkaista Zadarissa sanomalehteä Il Regio Dalmata Kraglski Dalmatin italiaksi ja kroatiksi.\n1806: Meksikon Veracruzissa alkaa ilmestyä El Jornal Económico y Mercantil de Veracruz.\n1806: Kolumbiassa aletaan painaa virallista lehteä El Redactor Americano painossa Imprenta Real. Lehteä toimittaa Manuel del Socorro Rodriguez. Lehti ilmestyy 1809 asti.\n1807-11: Gazette officielle de l'Etat d'Haiti ilmestyy.\n1807: Kanadassa perustetaan Newfoundland Gazette.\n1807: Kanadassa ilmestyy 20 sanomalehteä, mutta 1858 jo 291.\n1808-13: Ranskan miehityksen aikana Espanjan lehdistö on ranskalaisten palveluksessa.\n1808: Madridissa alkaa ilmestyä Isidoro de Antillónin toimittama oppositiolehti Semanario Patriótico. Se painetaan 1809 Sevillassa ja myöhemmin Cádizissa.\n1808: Brasilian opposition lehti Correio Brasiliense painetaan Englannissa ja salakuljetetaan maahan. Lehden perustaja on Hippolyto Joseph da Costa Pereira. Lehti on Brasilian ensimmäinen. Koska Portugalin hallituksen kiellon vuoksi siirtomaissa ei saa painaa lehtiä, Brasilia on viimeisiä latinalaisen Amerikan maita, joissa alkaa kirjojen ja lehtien painaminen.\n1808: Brasiliaan tuodaan kirjapaino Portugalista ja perustetaan A Gazeta do Rio de Janeiro, jota toimittaa José da Rocha. Lehdestä tulee 1812 hallituksen lehti Diário do Governo.\n1808-13: Venezuelan ensimmäinen viikoittainen sanomalehti Gaceta de Caracas ilmestyy vähän ensimmäisen painokoneen maahan saapumisena jälkeen.\n1808: Stockholms Post-Tidningar uutisoi 3.3 venäläisten hyökkäyksestä Suomeen. Uutinen välitettiin lehdelle Edelcrantzin optisella lennättimellä Ahvenanmeren yli.\n1808-09: Åbo Tidning ilmestyy sotavuosina aivan kuin mitään poikkeuksellista ei maassa tapahtuisi. Lehti julkaisee sotauutisia 9.7.1808 venäläisten joukkojen ylipäällikön Friedrich von Buxhoevden kolme päivää aiemmalla käskyllä.\n1809: Lontoosta alkaa ilmestyä kreikkalaisten pakolaisten lehti Mousseion ja 1820 Iris.\n1809: Estevão Brocard perustaa Portugalin ensimmäisen päivälehden Diário Lisbonense.\n1809: Yhdysvalloissa ilmestyy ensimmäinen sunnuntailehti, jonka esikuva on lontoolainen Observer (perustettu 1791).\n1809: Meksikon Guadalajarassa aletaan julkaista madridilaisen lehden painosta Semanario Patriótico samoin otsikoin.\n1809: Åbo Tidning muutetaan viralliseksi lehdeksi Åbo Allmänna Tidning.\n1810-luku: Loimaalla tilaajarengas kihlakunnan tuomari, vallesmanni ja muita säätyläisiä tilaa lehtiä Turusta, Helsingistä ja Ruotsista.\n1810: Yhdysvaltalainen Samuel Harrison Smith luovuttaa lehtensä National Intelligencer toisten julkaistavaksi, ja lehti muutetaan 1813 kolme kertaa viikossa ilmestyvästä päivittäiseksi lehdeksi. Smith julkaisi kongressin ja senaatin tapahtumia. Lehti jatkaa kongressin puolivirallisena tiedottajana vuoteen 1834.\n1810: Meksikon Guadalajaraan perustetaan itsenäisyyspuolueen lehti Despertador de México, sittemmin El Despertador Americano.\n1810-22: Gazeta de Buenos Aires ilmestyy.\n1810: Perussa alkaa ilmestyä Gaceta del Gobierno, joka ottaa 1821 itsenäisyysjulistuksen jälkeen nimeksi Gaceta del Gobierno de Lima independiente.\n1810-11: Hollanninkielinen kenraalikuvernöörin Herman Willem Daendels (1762-1818) julkaisema Bataviaasche Koloniale Courant ilmestyy Indonesiassa virallisena lehtenä kunnes englantilaiset valloittavat saaret ja aloittavat englanninkielisen lehden Java Government Gazette, joka lakkaa 1816, kun hollantilaiset tulevat valtaan.\n1810: Australiassa perustetaan Derwent Star and Van Diemen's Land Intelligencer.\n1811: Kanadassa alkaa ilmestyä Montreal Herald.\n1811: Kreikassa alkaa Ellinikos Telegraphos ilmestyä. Samana vuonna perustetaan Logios Hermes. Lehdet ovat yhteistyössä Turkin viranomaisten kanssa.\n1811: Filippiinien espanjalaiset siirtomaaherrat perustavat lehden Del Superior Gobierno.\n1812: Viikkolehti Giornale di Malta perustetaan. Se ilmestyy 1813 alkaen virallisena lehtenä Gazetta del Governa di Malta ja 1826 lähtien myös englanniksi.\n1812: Chilessä Camilio Henriquez perustaa lehden La Aurora de Chile. Lehdestä tulee 1813 virallinen lehti El Monitor Auraucano.\n1812: Helsingissä alkaa ilmestyä Finlands Allmänna Tidning, virallinen lehti, jolla on yksinoikeus ulkomaanuutisten julkaisemiseen.\n1813: Chilessä perustetaan oppositiolehti El Semanario Republicano.\n1814: Australiassa perustetaan Van Diemen's Land Gazette and General Advertiser.\n1815: The Times alkaa julkaista pääkirjoituksia. 1830-luvun alussa lehti saa kutsumanimen Thunderer - Jyrähtelijä pääkirjoituksistaan.\n1815: Ranskassa perustetaan liberaali oppositiolehti Le Constitutionel.\n1815: Pariisissa ilmestyy kreikkalaisten pakolaisten lehti Athena. Myöhemmin 1819 julkaistaan lehteä Melissa - Mehiläinen.\n1815-22: Englantilaiset lähetyssaarnaajat Robert Morrison ja William Milne julkaisevat Malakassa kiinankielistä lehteä Ch'a-shih-su mei-yüeh t'ung-chi-chuan - Chinese Monthly Magazine.\n1815 jälkeen: Puolan lehdistö alkaa elpyä. Vilnassa ilmestyy Kurjer Wilenski - Vilnan Kuriiri ja Dziennik Wilenski - Vilnan Päivälehti sekä Varsovassa Kurjer Warszawski - Varsovan Kuriiri. Lehtiä syntyy 1815-20 yli 50 ja 1821-30 yli 170.\n1816: Ruotsalainen Fredrik Cederborgh alkaa julkaista Anmärkaren-lehteä, joka pitää silmällä virkamiehiä.\n1816: Bagdadiin perustetaan hallituksen lehti Jurnal al Iraq. Se on ensimmäinen varsinainen arabiankielellä painettu sanomalehti.\n1816: Hollanninkielinen Bataviaasche Courant jatkaa ilmestymistään Indonesiassa. Sen nimeksi tulee 1828 Javaasche Courant. Lehti lakkaa 1942 japanilaisten miehitykseen.\n1816-21: Australiassa ilmestyy Hobart Town Gazette and Southern Reporter ja eri nimellä 1827 saakka.\n1817: Englannissa Edinburghiin perustetaan The Scotsman, skottien Times.\n1818: Milanossa Silvio Pellico perustaa lehden Il Conciliatore.\n1818-27: Islannissa Martinus Stephenson julkaisee lehteä Klausturposturin - Luostariposti.\n1818: Bengalissa alkaa ilmestyä hindinkielinen Digdarsan - Tiennäyttäjä, joka ottaa myöhemmin nimekseen Samachar Darpan - Uutispeili.\n1819: Angosturassa Venezuelassa leikkipainokoneella painetaan El Correo del Orinoco -lehteä.\n1819: Norjan ensimmäinen päivälehti Morgenbladet alkaa ilmestyä Kristianiassa (Christiania, Oslo). Lehteä julkaisee N Wolfsburg.\n1819: Intiassa Gujaratissa Bombay Samachar - Bombayn Uutiset alkaa ilmestyä gujaratinkielisenä.\n1819-20: Englantilainen luutnantti William Parry etsii luoteisväylää, ja talvella alukset jäätyvät Melvillensaaren lähelle. Alusten upseerit muun muassa julkaisevat sanomalehteä.\n1819: Thomas Jefferson (1743-1826): Mainokset... sisältävät ainoat totuudet joihin luottaa sanomalehdissä.\n1819: Åbo Almänna Tidning julkaisee viimeisenä vuotenaan reportaaseja keisari-suuriruhtinaan Suomen matkasta ja jatkaa 1820 lehtenä Åbo Tidningar. Helsinkiin perustetaan uusi virallinen lehti Finlands Allmänna Tidning Venäjän keisarin Aleksanteri I julistuksella. Se on Suomen vanhin yhä ilmestyvä sanomalehti. Se alkaa 1856 ilmestyä suomenkielellä.\n1819: Turkuun perustetaan kirjallinen Mnemosyne, joka muuttuu aikakauslehdeksi.\n1819-31: Turun Wiikko-Sanomat ilmestyy.\n1820-luku: Ranskan kirjallisuudessa ja journalistiikassa kaikki muuntuu rahaksi ja tavaraksi; saalistushenki leimaa kustannustoiminnan ympärillä rehottavaa pienimuotoista viihde-, sensaatio- ja bulevardilehdistöä.\n1820-30-luvut: Yhdysvaltalainen kirjailija Nathanael Hawthorne (1804-64) työskentelee lehtimiehenä.\n1820: Lontoossa alkaa ilmestyä Morning Herald, joka julkaisee hauskoja selostuksia poliisiaseman tapahtumista. Lehti koettaa laajentaa lukijakuntaansa työväenluokkaan.\n1820: Lontoon myytyjen sanomalehtien vuotuinen kokonaislevikki on yli 29 miljoonaa kappaletta. Se oli 1760 lähes 9,5 miljoonaa.\n1820: Lontoossa aletaan julkaista kreikkalaista lehteä Iris.\n1820: Tukholmassa yhdistetään Post-Tidningar ja Inrikes Tidningar lehdeksi Post- och Inrikes Tidningar.\n1820: Trinidad ja Tobagossa alkaa ilmestyä Trinidad Gazette.\n1820-31: Yliopiston apulainen Reinhold von Becker julkaisee Turun Wiikko-Sanomia; 1827-29 on tauko ilmestymisessä. Lehti kommentoi 1822 Khiosin verilöylyä ja Espanjan sisällissotaa. R von Becker tuo kieleen uudissanoja: sanomalehti, vuosikerta, kirjakieli, sivistys, toimenpide ja väestö. Lehti jakaa 1821 tilaajilleen suomenkielisen Euroopan kartan, jonka von Becker painatti Tukholmassa.\n1820: Hallitus alkaa julkaista uudessa pääkaupungissa Helsingissä esivallan uutis- ja kuulutuslehteä Finlands Allmänna Tidning. Lehti on 1849 saakka yksityinen kustannusyritys. Lehdessä on myös valittuja poliittisia uutisia. Muut lehdet eivät saa julkaista ulkomaanuutisia. Virallinen lehti tuomitsee 1825 dekabristikapinan. Lehti luopuu 1886 tavallisesta uutispalvelusta, eikä sitä voi pitää enää sanomalehtenä.\n1821: Kreikan ensimmäistä lehteä Salphinx Elliniki - Kreikan Trumpetti julkaistaan Kalamatassa Naupliassa. Se ilmestyy vain kolmena numerona. Lehden perustamispäivä on Kreikan lehdistön syntymäpäivä.\n1821: Manchesterilainen kauppias John Edward Taylor perustaa liberaalisen porvarillisen sanomalehden The Manchester Guardian - Manchesterin vartija viikkolehtenä. Siitä tulee 1857 päivälehti. Perheen sukulainen päätoimittaja Charles Prestwick Scott (-1932) taistelee 1886 irlantilaisten itsehallinnon puolesta ja vastustaa buurisotaa. Toimittaja WT Stead kamppailee sortovuosina Suomen oikeuksien puolesta. Manchester Guardian vastustaa 1930-luvulla Saksan kansallissosialismia. Poika Edward Taylor Scott ottaa 1932 lehden haltuunsa, mutta kuolee pian onnettomuudessa. Perhe jatkaa lehden ja iltapäivälehden Manchester Evening News julkaisemista samalla linjalla. Lehti vastustaa 1956 Englannin yritystä ottaa Suezin kanava haltuunsa. Lehti hankkii 1958 osuuden Anglia-Televisioniin. Nimestä jätetään 1959 sana Manchester pois, ja lehteä aletaan julkaista myös Lontoossa, jonne toimitus on siirtynyt. Levikki on yli 300 000. Guardian julkaisee viikkolehteä The Guardian Weekly yhdessä ranskalaisen Le Monden ja yhdysvaltalaisen The Washington Postin kanssa.\n1821: Lontoossa Henry White perustaa lehden The New Observer, jonka nimeksi muutetaan The Independent Oberver ja 1922 The Sunday Times.\n1821-25: Virolainen pappi Otto Wilhelm Masing julkaisee sanomalehteä Marahwa Näddala-Leht - Maalaisten viikkolehti. Sen tilaushinta on liian korkea talonpojille, jotka elävät kurjuudessa.\n1821: Portugalin vallankumouksen jälkeen taataan lailla lehdistön vapaus. Absolutismi 1828 palauttaa lehdistön apatian, mutta 1834 lehdistön vapaus palautetaan. Lehtiä syntyy 1835 jo 54 ja 1836 vielä 67.\n1821: Diário do Rio de Janeiro alkaa ilmestyä omasta painosta.\n1821: Nykyaikaisen Intian isä Ram Mohan Roy (1771-1833) perustaa ensimmäisen bengalinkielisen sanomalehden Sambad Kaumudi ja edistää englanninkielisten sanomalehtien ja koulujen tuloa Kalkuttaan (Kolkata).\n1821: Dosentti Adolf Ivar Arwidsson (1791-1858) perustaa Åbo Morgonbladin, josta tulee Suomen ensimmäinen valtiollispoliittinen lehti ja sensuurin uhri samana vuonna. Lehti on kahdeksansivuinen ja antiikvalla ladottu. Arwidsson erotetaan kirjoittelunsa vuoksi yliopistosta ja muuttaa 1823 Ruotsiin.\n1821: Eversti Carl Josef von Bell alkaa toimittaa Viipurissa lehteä Wiburgs Mancherley zum Nutzen und Vergnügen enthaltend Gedanken, Einfälle, Anekdoten, Merkwürdiges aus der Natur-Geschichte, Künste und Wissenschaften, Chymie und Oeconomie. Kustantaja Cederwaller muuttaa lehden 1822 viikkolehdeksi Wiburgs Wochenblatt. Se julkaisee ilmoituksia saksaksi, ruotsiksi ja venäjäksi.\n1822: Itäpuolalainen aatelismies Faddej Bulgarin eli Tadeusz Bulharyn (1789-1859) perustaa Pietariin päivälehden Severnyj Arhiv ja 1825 Severnaja Ptshela. Hän osaa olla hallituksen mieliksi. Pushkin kirjoittaa hänestä ivallisia epigrammeja.\n1822: Ensimmäinen latviankielinen varsinainen sanomalehti Latvieshu Avizes alkaa ilmestyä Mitaussa.\n1822: Egyptiläinen lehti Le Journal du Khédive alkaa ilmestyä ranskaksi ja arabiaksi. Sitä julkaisee varakunigas Muhammad Ali (1769-1849). Hän alkaa 1828 julkaista lehteä Al Waqa'i al Misrya - Egyptin Tapahtumat. Se ilmestyy arabiaksi ja turkiksi.\n1822-25: Ghanassa englantilainen kuvernööri Sir Charles McCarthy julkaisee lehteä The Royal Gold Coast Gazette and Commercial Intelligencer.\n1822: Macaon ensimmäinen lehti Abelha da Chine perustetaan. Se ilmestyy viikottain.\n1822: Turussa esiintyvästä teatterista julkaistaan Suomessa ensimmäinen kuvallinen ilmoitus.\n1823-1962: Irlannissa ilmestyy Evening Mail.\n1823-32: Viipurissa ilmestyy Wiburgs Wochenblatt.\n1824: Berliini saa ensimmäisen lehtensä.\n1824: Saksassa alkavat ilmestyä Kölnische Zeitung, Frankfurter Zeitung ja Volks-Zeitung.\n1824: Ranskalainen Charles Trikon julkaisee Izmirissä lehteä Smyrnéen. Siitä tulee omistajan vaihdoksen myötä Le Spectateur Oriental. Kun lehti joutuu lopettamaan, niin perustetaan viikkolehti Courier de Smyrne.\n1824: Pierre Plancher perustaa lehden Spectator Brasileiro ja 1827 toisen lehden Jornal do Commercio, joka siirtyy 1832 yrityksen Mongenot & Villeneuve omistukseen.\n1824: El Salvadorissa alkaa ilmestyä viikkolehti Semanario Político Mercantil.\n1824: John Fairbairn ja Thomas Pringle alkavat toimittaa lehteä South African Commercial Advertiser. Viranomaiset hiljentävät sen 18 numeron jälkeen. Painaja Georg Greig joutuu lopettamaan, kun lehti kielletään yhden oppositiomielipiteen vuoksi.\n1824-37: Singaporessa ilmestyy Singapore Chronicle.\n1824: Australian ensimmäinen sensuroimaton lehti Australian perustetaan luvatta. Se ilmestyy 1848 asti.\n1824: Åbo Underrättelser alkaa ilmestyä tavallaan Mnemosynen jatkona. Ruotsinmaalainen Lars Arnell on 1831-40 päätoimittajana. Hänellä on hallintomiehen ura, hän on hyvä kääntäjä ja tuntee eurooppalaista lehdistöä. Hän perehtyy ranskalaiseen journalismiin ja soveltaa sitä. Yliopiston poismuuton jälkeen Arnell suuntaa lehtensä kauppiaille ja liike-elämälle sekä pyrkii tekemään siitä perhelehden. Lehti on 1840-luvulla parhaiten toimitettuja suomalaisia sanomalehtiä. Vastaava toimittaja Ernst Rönnbäck menettää 1869 julkaisuoikeutensa, mutta jatkaa lehteä nimellä Åbo Underrättelser, Ny följd. Lehti siirtyy 1877 toisena Suomessa jokapäiväiseen ilmestymiseen Helsingfors Dagbladin jälkeen. Lehti saa 1912 kuvalaattalaitoksen. Lehti jättää 1967 pois maanantainumeron ja 1969 sunnuntainumeron sekä on 1968 tabloidikokoinen.\n1824: Viipurissa alkaa sanomalehtien kotiinkanto. Kirjanpainaja jakelee lehdet kaupunkilaisille kirjakaupastaan.\n1825: Gretsh ja Bulgarin alkavat julkaista Pietarissa lehteä Severnaja Ptshela - Pohjolan mehiläinen.\n1825: Alexander Blocque perustaa Smyrnaan lehden Spectateur de l'Orient. Hän on Turkin lehdistön perustaja. Hän perustaa myöhemmin lehden Courrier de Smirne ja 1831 Konstantinopoliin lehden Moniteur Ottoman, joka alkaa 1832 ilmestyä turkinkielisenä painoksena Taguimi Vagai.\n1825: Kreikan vallankumoushallitus alkaa julkaista viikkolehteä Genike Ephimeris tis Hellados - Kreikan Yleislehti.\n1825: Kreikassa Nafplionissa perustetaan lehti Efimeris tis Kiverniseos tis Ellinikis.\n1825: Pariisissa lehden Journal des débats levikki on 15 000 kappaletta päivässä ja The Timesin 10 000.\n1825: Boliviassa La Pazissa alkaa ilmestyä Gaceta del Ejército del Perú Libertador del Sur.\n1825: Boliviassa Simon Bolivar ja kenraali Antonio José Sucre perustavat lehdet El Chuquisaqueño ja La Epoca. Tämä ilmestyy 1845 alkaen ensimmäisenä päivittäin.\n1825: El Peruano Independiente perustetaan Perussa. Se ottaa myöhemmin nimekseen El Peruano.\n1825: Brasiliassa perustetaan maakuntalehti Diário de Pernambuco.\n1825-1959: Trinidad ja Tobagossa ilmestyy Port of Spain Gazette sittemmin 1956 Trinidad Chronicle and Port of Spain Gazette.\n1826: Ranskassa perustetaan Le Figaro viikkolehtenä. Sen avustajia ovat Alexandre Dumas ja Charles Baudelaire. Lehti ilmestyy 1833 asti, ja Henri de Villemessant herättää 1854 sen tehden Le Figarosta päivälehden Pariisin sivistyneistölle. Kirjoittajia ovat Alphonse Daudet, Emile Zola, Dumas nuorempi ja Goncourtin veljekset. Hajuvesikuningas Francois Coty ostaa 1922 lehden. Hän perustaa 1928 lehden L’Ami du Peuple - Kansan ystävä. Muut lehdet ja Havasin uutistoimisto alkavat boikotoida Cotyn lehtiä. Lehtiyritys loppuu 1932. Yvonne Coty otti ajoissa avioeron ja sai puolet Cotyn omaisuudesta, jonka mukana Le Figaro siirtyi entiselle vaimolle. Hänen hallussaan lehti palautetaan teatterikriitikko Pierre Brissonin johdolla entisiin uomiinsa ja pelastetaan. Lehti alkaa 1944 jälleen ilmestyä. Lehteen kirjoittavat Marcel Proust (1900-luvun alussa), Paul Claudel, André Maurois, Georges Duhamel ja Francois Mauriac. Ulkomaita varten ilmestyy viikoittain Sélection Hebdomadaire. Levikki vaihtelee 1970-luvun puoliväliin 400 000 ja 550 000 välillä. Lehden osakkeet hankkinut tehtailija ja kustantaja Jean Prouvost myy 1975 Le Figaron oikeistolaiselle kustantajalle Robert Hersant. Hänellä on 12 päivälehteä (L’Aurore ja Paris-Turf -hevosurheilulehti), 9 maaseutulehteä, 11 aikakauslehteä, lehtitoimisto, faksimileverkko ja uusi suuri kirjapaino. Hersantin päivälehtien yhteislevikki on 1,8 miljoonaa. Monet toimittajat lähtevät Figarosta, ja Hersant erottaa toimittajia. Figaron levikki laskee ollen 1981 enää 324 000. Hersant omistaa 1976 lähtien puoliksi France-Soir-lehden, joka tuottaa tappiota. Figarolla on lauantailiite ja Le Figaro Madame.\n1826: Sveitsissä perustetaan ranskankielinen Journal de Genève.\n1826: Englannissa John Murray, joka julkaisee lehteä Quarterly Review, perustaa Benjamin Disraelin houkuttelemana torylehden Representative. Se lopetetaan puolen vuoden kuluttua.\n1826: Kanadassa Minerve alkaa ilmestyä Montrealissa.\n1826: Liberiassa musta Charles Force alkaa painaa sanomalehteä Liberian Herald nykäisimellä, jonka yhdysvaltalaiset lähetyssaarnaajat antoivat hänelle. Lehti ilmestyy muutaman kuukauden, kun Force kuolee. Lehteä jatkaa Monroviassa 1829 toinen musta yhdysvaltalainen John B Russwurm, joka työskenteli ensimmäisessä USAn mustassa sanomalehdessä Freedom's Journal. Hän taistelee 32 vuotta orjuutta vastaan. Lehti lakkaa 1862.\n1826-1980: Liberiassa perustetaan 19 sanomalehteä, joista vain The Liberian Age (perustettu 1946) ilmestyy sotilasvallankaappauksen 1980 aikana.\n1826: Etelä-Afrikassa alkaa ilmestyä hollanninkielinen De Verzamelaar.\n1826: Malakka saa lehden The Malacca Observer and Chinese Chronicle, joka lakkaa 1829.\n1826: New York Courier-lehden omistaja Mordecai M Noah kirjoittaa näytelmiä ja julkaisee lehdessään teatteri-, alkoholi- ja arpajaismainoksia.\n1827: USAssa alkaa ilmestyä ensimmäinen mustien sanomalehti Freedom's Journal.\n1827-28: Italialainen Giuseppe Mazzini (1805-72) julkaisee lehteä Indicatore Genovese ja kirjoittaa lehteen Indicatore Livornese (1828-29). Hänet karkoitetaan 1830 maasta, ja hän perustaa Marseillessa lehden La Giovine Italia (1831-34), myöhemmin Bernissä La Jeune Suisse (1835-36) ja Lontoossa L'Apostolato Popolare (1840-43). Näitä lehtiä levitetään Italiassa illegaalisti.\n1827: Saksalainen kirjailija Heinrich Heine (1797-1856) toimii sanomalehtimiehenä Münchenissä ja Pariisissa 1832 Französische Zustände-lehdessä.\n1827: Sveitsissä ilmestyy 33 sanomalehteä. Niitä perustetaan 1857 mennessä 459 lisää, joista 312 kuolee, ja 1857 ilmestyy 180 lehteä.\n1827: Arthur Tappanin New York Journal of Commerce on moralistinen lehti, joka ei julkaise alkoholi- eikä teatterimainoksia.\n1827: Egyptissä alkaa ilmestyä sen ensimmäinen arabiankielinen sanomalehti Gurnal al-Hidaw.\n1827: Libyan Tripolissa alkaa ilmestyä ranskankielinen Al Munaquib - Oppinut.\n1827: Chilen Valparaisossa alkaa ilmestyä Mercurio.\n1827: Gaceta del Gobierno del Estado del Salvador alkaa ilmestyä.\n1827: Kiinassa englantilainen James Matheson alkaa julkaista Kantonissa englanninkielistä viikkolehteä Canton Register. Se ilmestyy 1843 alkaen Hongkongissa nimellä Hongkong Register.\n1828: Cherokee Galagina tai Elias Boudinot julkaisee ensimmäistä cherokeen kielistä ja cherokeen kirjoituksella ladottua lehteä Cherokee Phoenix Arkansasin New Echotassa. Kirjoitus käsittää 85 kirjoitusmerkkiä. Myöhemmin chippewayt ja dakotat saavat lehden.\n1828: Bermudassa alkaa ilmestyä The Royal Gazette, joka yhdistetään 1866 lehteen The Colonist.\n1828: Egyptissä alkaa ilmestyä Al-Waq'a al-masriya.\n1829: USAssa ilmestyy 25 päivälehteä ja yli 400 viikkolehteä.\n1829: Vallankumouksellinen Ion Heliade-Radulescu (1802-72) perustaa Bukarestissa lehden Curierul Romanesc - Romanian Kuriiri.\n1829: Pariisissa perustetaan Le Temps.\n1829-79: Oulun Wiikko-Sanomat ilmestyy. Sen perustaja on kirjanpainaja Christian Evert Barck, ja sen toimittajana on muun muassa Elias Lönnrot 1852-53 Kajaanista käsin.\n1829-66: Helsingfors Tidningar ilmestyy. Sen perustaja on GO Wasenius ja päätoimittajana on 1840-61 Zachris Topelius. Lehti ilmestyy heti kaksipalstaisena ja puolen arkin kokoisena. Se alkaa 1837 ensimmäisenä sanomalehtenä Suomessa julkaista kuvia.\n1929: Frenckellin kustantamo perustaa Tidningar ifrån Helsingfors.\n1829: Euroopassa ilmestyy noin 2100 sanomalehteä, 1855 noin 4200 ja 1866 jo 7400 lehteä.\n1830-luku: Ranskalainen Emile de Girardin sanoo, että lehden ilmoitukset maksavat painatuskulut.\n1830-luku: Ranskassa perustetaan Le National.\n1830-luku: Ranskalainen säveltäjä Hector Berlioz (1803-69) kirjoittaa lehteen Journal des Debats.\n1830-luku: Ranskassa Heinäkuun vallankumouksen ja sitä seuraavan monarkian myötä kehittyy keltainen joukkolehdistö.\n1830-luku: Yhdysvaltalainen kirjailija Edgar Allan Poe (1809-49) elättää itseään sanomalehtien toimittajana, avustajana ja kriitikkona New Yorkissa, Bostonissa, Philadelphiassa ja Richmondissa.\n1830-40-luku: Norjalainen Sylvester Sivertson (1809-) ottaa lehtityön ainoaksi ammatikseen ja on ensin Lillehammer Tilskuerin, sitten Adresseavisenin ja vihdoin Drammens Adressen toimittajana. Sivertsonin mielestä lehdistön on pidettävä silmällä julkisuuden henkilöitä, ja sanomalehdellä pitää olla oma linjansa.\n1830-40-luku: Yhdysvaltalainen runoilija Walt Whitman (1819-92) aloittaa sanomalehtityönsä latojana ja toimii sitten toimittajana eri sanomalehdissä Brooklynissa Daily Eaglessa, New Orleansissa Crescentissa ja jälleen Brooklynissa.\n1830: USAssa Francis P Blair ja John C Rives perustavat lehden Washington Globe.\n1830: Ruotsalainen Lars Johan Hierta (1801-72) perustaa liberaalin lehden Aftonbladet, jonka Ruotsin ammattijärjestö LO ostaa 1956. Lehden levikki 1981 on 384 000.\n1830: Norjalainen kenraali Poul Hansen Birch lahjoittaa Tromssalle vanhan kenttäpainonsa, jolla Finmarkens og Nordlandenes Amtstidende aloittaa ilmestymisensä.\n1830-31: Puolan kapinan aikana vallankumouksellisia lehtiä myydään kaduilla. Kapinan kukistamisen jälkeen monissa Euroopan maissa syntyy puolalaisten emigranttien lehdistö. Ranskassa ilmestyy 50 vuoden aikana yli 250 puolalaisten lehteä muun muassa 1849 Adam Mickiewicz toimittaa Pariisissa lehteä La Tribune des Peuples.\n1830: Itävallan valtiokansleri ruhtinas von Metternich puhuu maailmanlehdestä. Vasta 1800-luvun lopulla imperialismin loistokaudella aletaan nimitystä maailmanlehti käyttää eräistä yhdysvaltalaisista ja länsieurooppalaisista lehdistä, joiden levikki ylittää maan rajat.\n1830-40: Boliviassa perustetaan La Paziin El Comercio ja Sucreen (Chuquisaca) El Cruzado.\n1830: Ecuadorissa perustetaan virallinen lehti Registro Oficial.\n1830: Hondurasissa perustetaan La Gaceta de Honduras. Se on virallinen lehti.\n1830: Etelä-Afrikassa Christoffel Joseph Brand perustaa afrikaansinkielisen lehden De Zuid-Afrikaan.\n1830: Yhdysvalloissa on 26 kaupunkia, joissa on yli 8000 asukasta, mutta päivälehtiä on 65 ja viikottaisia lehtiä 630.\n1830: Åbo Underrättelser aloittaa osaston Parisiska moder, jossa ranskalaisen Journal des Dames et des Modes-lehden mukaan esitellään pukeutumista. Lehti alkaa 1833 julkaista Eugène Suen kertomusta ja kertoo 1836 pariisilaisen lehden Journal des Débats feuilletoneista, följetongeista eli jatkokertomuksista.\n1830: Oulun Wiikko-Sanomat alkaa julkaista jatkokertomuksena Tuhannen ja yhden yön satuja.\n1831: Ensimmäinen turkkilaisen julkaisema turkinkielinen lehti Takvim-i Vekayi - Tapahtumien Kalenteri alkaa ilmestyä Konstantinopolissa.\n1831: Lyonissa työväenyhdistykset perustavat sanomalehden L’Echo de la fabrique, jota ne rahoittavat. Se on useiden maanalaisten järjestöjen julkaisu. Päätoimittaja Marius Chastaing luopuu 1845 lehdestä perustaakseen kerran kuussa ilmestyvän lehden La Tribune lyonnaise, joka lopetetaan parin vuoden kuluttua. Samoihin aikoihin ilmestyvä La Glaneuse lakkaa pian. Vain Le Précurseur jää elämään Ihmisoikeuksien yhdistyksen tuella (André-Jean Tudesq).\n1831: Nykyiseltä nimeltään Berlingske Tidende muuttuu jokapäiväiseksi lehdeksi, jota avustaa vuosisadan puolivälissä Hans Christian Andersen.\n1831: Hollannin ensimmäinen päivälehti Algemeen Handelsblad alkaa ilmestyä.\n1831: Irlannissa sanomalehdet kertovat kirkon harjoittamista ryöstöistä. Waterford Chronicle julkaisee joulukuussa uutisen: Catharine Carroll asuu viheliäisessä hökkelissä Bollytruklen kylässä. Hänen poikansa makaa kuolinvuoteellaan ja tyttärensä horkkataudissa. Tällöin saapuu kirkon ylöskantomies, mutta eihän vaimolla ole millä maksaa. Pyykit riippuvat tuvan edustalla kuivumassa. Ylöskantomies vie pyykin, ja kirkko saa laillisen tulonsa. Poika kuolee paidatta.\n1831: Australiassa perustetaan Sydney Herald, myöhemmin Sydney Morning Herald, joka alkaa 1840 ilmestyä päivittäin.\n1831: Venäjällä ilmestyy Pietarissa 15, Moskovassa viisi ja muualla kolme lehteä. Luvut 1838 ovat 15, kolme ja 46 sekä 1849: 17, neljä ja 47 lehteä.\n1832: Kuubassa perustetaan El Noticioso y Lucero de la Habana. Se yhdistetään 1850 lehteen Diario de la Marina ja jatkaa tällä nimellä.\n1832: Mauritiuksessa perustetaan sokeriteollisuuden ranskankielinen äänenkannattaja Le Cernéen.\n1832: Intiassa Gujaratiin perustetaan parsilehti Jam-e-Jamshed.\n1832-34: Sri Lankassa ilmestyy Colombo Journal. Sitä toimittaa George Lee. Lehti painetaan Englannin hallituksen painossa.\n1832-55: Helsingfors Morgonblad ilmestyy ensimmäisenä päätoimittajanaan 1832-37 Johan Ludvig Runeberg (1804-77). Fredrika Runeberg (1807-79) hoitaa lehteä, joten häntä voidaan kutsua Suomen ensimmäiseksi naistoimittajaksi. Nimeksi tulee 1845 Morgonbladet.\n1832-36: Sanan Saattaja Wiipurista ilmestyy.\n1833: Yhdysvalloissa perustetaan ensimmäinen halpa kansanomainen päivälehti pennilehti The Sun. "It Shines For All." Benjamin Henry Day (1810-89) myy nelisivuista lehteä yhden pennin eli sentin hintaan, kun muut New Yorkin lehdet maksavat yleensä kuusi senttiä. Lehteä ei tilata, vaan lehtipojat ostavat sata kappaletta 67 sentillä ja kaupittelevat sitä kadulla. Sunin levikki on 5000 puolen vuoden kuluttua, 10 000 vuoden kuluttua, 19 000 vuonna 1835 ja 30 000 vuonna 1836. Lehti saa tulojensa pääosan ilmoituksista ja rivi-ilmoituksista. Jutut ovat rikos- ja sensaatiouutisia sekä human interest -juttuja. Sunia matkitaan pian Philadelphiassa, Baltimoressa ja Bostonissa sekä New Yorkissa. The Sun yhdistyy 1950 lehteen World-Telegram nimellä World-Telegram and Sun.\n1833: Kanadan ensimmäinen päivälehti Daily Advertiser perustetaan Montrealiin.\n1833: Englannissa alkaa ilmestyä halpa viikkolehti Penny Cyclopaedia Yhdysvaltojen mallin mukaan, samoin Saksassa Pfennigmagazin.\n1833: Liettuassa Kurjer Litewski alkaa ilmestyä puolaksi ja venäjäksi. Nimi muutetaan 1840 puolankieliselle osalle Kurjer Wilenski ja venäjänkieliselle Vilenskii Vestnik.\n1833: Marokon Tangerissa alkaa ilmestyä viikkolehti Tangier Gazette and Times of Morocco.\n1833: Costa Ricassa perustetaan El Noticioso Universal ja El Correo de Costa Rica. Sanomalehdet ilmestyvät aluksi tavallisesti kahdesti tai kerran viikossa kahdeksansivuisina.\n1833-38: Ecuadorin Guayaquilissa ilmestyy Ecuatoriano del Guaya.\n1833: Malaysiassa alkaa ilmestyä Pinang Gazette.\n1833: Australiassa perustetaan Perth Gazette and Western Australian Journal.\n1833-36: Viipurissa ilmestyy Sanan Saattaja Wiipurista, joka on Wiburgs Wochenblattin suomenkielinen jatkaja, myös 1840-41, kantavana voimana Jaakko Juteini. Numerossa 32/1834 lukee: "Nyt parhailla palaa Wiipurin kaupungi, mutta toivotaan saada sitä sammumaan".\n1833: Suomessa sanomalehtien yhteinen tilattu painosmäärä on 2600 kappaletta, joista 400 on suomenkielisiä. Luvut 1844 ovat 5700 ja 900. Vuonna 1853 yhteensä 8600 vuositilauksesta 3000 koskee suomenkielisiä lehtiä ja 1865 luvut ovat 26 000 ja 12 000.\n1834: Tanskassa alkaa ilmestyä Faedrelandet - Isänmaa, jota toimittaa Carl Ploug.\n1834: Irlannissa katoliset perustavat lehden Penny Magazine.\n1834-1919: Serbian Kragujevacissa (sitten Belgradissa) julkaistaan ensimmäistä serbiankielistä sanomalehteä Serbiassa Novine Serbske.\n1834: Costa Ricassa perustetaan lehdet La Tertulia ja Ensayos de Libertad.\n1834: Jamaikalla veljekset Cordova perustavat lehden The Gleaner and Weekly Compendium of News, josta tulee The Daily Gleaner. Tähän sulautetaan 1840 vuotta vanhempi De Cordova Advertising Sheet. Nimeksi tulee 1878 The Daily Gleaner and De Cordova's Advertising Sheet.\n1834: Sri Lankassa alkaa ilmestyä Ceylon Observer and Commercial Advertiser.\n1835: James Gordon Bennett (1795-1872) perustaa New York Herald -pennilehden Sunin tyyliin, mutta nostaa 1836 hinnan kahteen senttiin kappaleelta. Hän ottaa lehden periaatteeksi uutisten julkaisemisen asiallisena, ilman väritystä ja ilman puoluenäkökohtia eli riippumattomana puolueista, puoluepolitiikasta ja klikeistä. Käytännössä lehden linja on objektiivisuuden vastainen: se luo menestyksensä häikäilemättömän subjektiivisella tavalla kirjoitta uutisista alkaen. Se arvostelee poliitikkoja ja kirkkoa. Lehti on tarkoitettu hienojen herrojen sijaan suurelle massalle, pienelle kauppiaalle ja työtätekevälle kansalle. Se vetoaa ihmisiin tavallisina arkisina inhimillisinä olentoina. Lehden koko kasvaa, ja samalla tilaajien luku ja ilmoitusten palstamäärä suurenevat. Bennett on maailman ensimmäinen sanomalehtimies eli reportteri. Hän keksii haastattelun ja urheilujutut sekä julkaisee ensimmäisen uutiskuvan, joka on puupiirros New Yorkin pörssin avaamistilaisuudesta, sekä pörssi- ja kurssinoteeraukset. USAn ensimmäinen haastattelu lienee se, kun haastatellaan naista, joka on New Yorkin kalleimmassa ilotalossa työskennelleen murhatun prostituoidun ruumiin löytäjä. Lehdessä on rikosjuttuja, tunteisiin vetoavia sensaatioita, seurapiiriuutisia ja seksiä. Bennettin mielestä kirjat, teatteri ja kirkko ovat eläneet aikansa. Herald lienee 1860 maailman suurin lehti 77 000 kappaleen levikillään. Keltaista lehdistöä edustavan New York Heraldin levikki 1870 on 100 000 kappaletta. Bennettin samanniminen poika jatkaa lehtityötä. Bennet nuorempi sanoo: "Jos ei ole uutisia, on lehden luotava niille aiheet". Lehti järjestää vuosittain toistuvan ilmapallopurjehduskilpailun. Bennett nuoremman käskystä sir Henry Morton Stanley etsii ja löytää 1871 lähetyssaarnaajan David Livingstone Afrikasta.\n1835: Sanomalehdistö alkaa laajeta hyvin nopeasti. Lehtien levikinnousu perustuu niiden jatkokertomuksiin eli följetongeihin (ranskasta feuilleton). Uutta kirjallisuuden lajia jännitys- ja rikosromaaneja julkaistaan jatkokertomuksina, samoin sosiaalisia ja historiallisia romaaneja.\n1835: Kroatian Zagrebissa perustetaan ensimmäinen kroatinkielinen lehti Novine Horwatzke. Toisten tietojen mukaan se on Narodne Novine.\n1835: Ljudevit Gaj perustaa sanomalehden Narodne Novine - Kansanlehti Zagrebiin.\n1835: Nicaraguan presidentti Jose Zepeda perustaa maan ensimmäisen sanomalehden El Telégrafo Nicaragüense.\n1835: Australian ensimmäinen päivälehti True Colonist ilmestyy Tasmaniassa tammikuusta maaliskuuhun.\n1835: Australiassa New South Walesissa on seitsemän kilpailevaa sanomalehteä. Niitä perustetaan 1840-60 peräti 50 lisää. Kaikki ovat pikkulehtiä.\n1835: Kanadassa Joseph Howe (1804-73) julkaisee lehdessään Nova Scotian kunnallista taloushallintoa arvostelevan kirjoituksen. Häntä syytetään kiihoittamisesta ja hänet haastetaan oikeuteen. Siellä hän puhuu kuusi tuntia ja vartin vapaudesta ja lehdistön vapaudesta sekä voittaa oikeusjutun.\n1836: Pariisilainen Émile de Girardin (1806-81) perustaa konservatiivisen sanomalehden La Presse kokeiltuaan halpaa aikakauslehteä menestyksellisesti. Hän laskee lehden vuosikerran hinnan 80 frangista 40 frangiin. Irtonumeron hinnaksi tulee 10 sentiimiä eli puolet muita lehtiä halvempi. Lehden talous perustetaan ilmoitustulojen (runsaat puolet) varaan, joten lehden lukijat maksavat huokean lehden ilmoiteltujen tavaroiden hinnassa. Lehden levikki on pian 20 000 ja 1837 yli 40 000 kappaletta. Girardin julkaisee lehdessään useita romaaneja jatkokertomuksena: Chateaubriandin Mémoires d’outre-tombe, Victor Hugon Le Rhin ja Lamartinen Les Confidences ja L’Histoire des Girondins. Menestyksekkäimpiä jatkokertomuksia ovat naislukijoille suunnatut romaanit kuten Honoré de Balzacin Scènes de la vie privée. Balzac sanoo La Presseä ajatusbordelliksi, välineeksi jolla ajetaan yksityisiä etuja. George Sand avustaa lehteä. Kilpailevista lehdistä Le Siècle julkaisee jatkokertomuksena Dumasin Capitaine Paul, joka tuo lisää 5000 tilaajaa, Journal des Débats -lehden rahakirstun täyttää Eugène Suen Les mystères de Paris, ja Le Constitutionel -lehti myy 20 000 lisäkappaletta Eugène Suen jatkokertomuksella Le juif errant. Girardinin myöhemmin johtaman Le Petit Journal -lehden irtonumeron hinta on vain viisi sentiimiä. Irtonumeroiden myynnissä Girardin käyttää lehtipoikia ja järjestää lehtikioskit.\n1836: Romanian Kronstadtissa saksalaiset perustavat maan ensimmäisen päivälehden Kronstädter Zeitung. Sen esikuvan mukaan siellä syntyy 1838 romaniankielinen Gazeta Transilvaniei.\n1836: Englannissa Constitutional lopetetaan.\n1836: Costa Ricassa perustetaan lehti Ministerial de Costa Rica ja 1837 Esfuerzos del Patriotismo.\n1836-1931: Australiassa ilmestyy South Australian Gazette and Colonial Register, jonka ensimmäinen numero painetaan Lontoossa ja toinen Adelaidessa.\n1837: USAssa Arunah S Abell alkaa julkaista lehteä The Baltimore Sun.\n1837: Luxemburgissa alkaa ilmestyä ensimmäinen varsinainen sanomalehti Diekircher Wochenblatt für Bürger und Landsleute, 1938 Diekircher Wochenblatt, myöhemmin Landwirt, josta tulee 1941 Nationalzeitung und Landwirt.\n1837-41: Etelä-Afrikassa Grahamstownissa lähetysasema julkaisee mustille tarkoitettua lehteä Umshumayeli Wendaba - Uutisten julkaisija.\n1837: Åbo Underrättelser alkaa julkaista tehtäviä logogryphe tai logogrif, joissa tietyn sanan kirjaimista on keksittävä mahdollisimman monta muuta sanaa. Piilosanatehtäviä charader lehti julkaisi aikaisemmin.\n1838: Petroskoissa alkaa ilmestyä Olonetskije gubernskije vedomosti - Aunuksen kuvernementin uutisia. Venäjällä ilmestyy 42 erilaista Vedomostia maakunnissa kuvernementtien äänitorvena.\n1838: William Clowes and Sons painaa 29.6 Sun-sanomalehden kultavärillä kuningatar Victorian kruunajaisten kunniaksi.\n1838: Maltassa perustetaan Spettatore Imparziale - Puolueeton Katselija.\n1838: Costa Ricassa alkaa ilmestyä La Aurora de la Constituyente de Costa Rica ja El Noticioso.\n1838: Englantilaiset kauppiaat perustavat Intiassa lehden Bombay Times & Journal of Commerce. Se yhdistetään 1861 lehteen The Bombay Courier ja alkaa ilmestyä nimellä The Times of India.\n1838: Macaon virallinen lehti Boletim Oficial de Macau alkaa ilmestyä.\n1838: Australiassa lehden Melbourne Advertiser ensimmäinen numero ilmestyy käsinkirjoitettuna.\n1838-58: Porvoossa ilmestyy Borgå Tidning eli Borgå Gumma, jonka alullepanijoita ja avustajia ovat lehtori JL Runeberg, kymnaasinapulainen JE Öhman ja kaksi muuta porvoolaista.\n1838: Wasa Tidningin näytenumeroa jaellaan.\n1839: Havannassa Kuubassa julkaistaan lehti-ilmoituksia ja talousilmoituksia. Eläimiä myytävänä: Myydään musta kreolityttö, nuori, terve ja virheetön, nöyrä ja uskollinen, hyvä kokki, pesu- ja silitystaitoja, oivallinen lastenhoitaja, vain 500 pesoa. Lisätietoja Daoiz-katu 150. Vuokralle annetaan talouksiin: Neekerinaisia talousaskareisiin. Neekerimiehiä maatalous- ja muihin töihin, ja neekerilapsia leikkitovereiksi lapsille. Lisätietoja Daoiz-katu 11.\n1839: José de Irisarri, joka julkaisi Chilessä, Lontoossa ja Guatemalassa lehtiä, perustaa Ecuadorissa lehden La Verdad Desnuda, mutta se ei elä kauan.\n1839: Perussa aletaan julkaista lehteä El Comercio. Se hankkii 1855 Perun ensimmäisen höyrykäyttöisen painokoneen. Lehti ottaa 1880 käyttöön UPn kaapelipalvelun, 1902 rotaatiokoneen ja 1904 latomakoneen. Lehti alkaa 1839 julkaista iltapainosta Segunda Hoja - Toinen Lehti. El Comercio kirjoittaa intiaanien vapauttamisen ja orjuuden lopettamisen puolesta. Lehti julkaisee 1854 Setä Tuomon tuvan, joka painettiin 1852 kirjaksi.\n1839: Honoré de Balzacin (1799-1850) romaani Un grand homme de province à Paris - Maaseudun suurmies Pariisissa kuvaa lehdistöä ja sijoittuu vuosiin 1819-23. Lehtimies Vignon sanoo, että lehdistö on muuttunut liikeyritykseksi, se on puoti, jossa yleisölle myydään sen värisiä sanoja kuin se haluaa. Hän puhuu älyllisistä huorataloista, joita sanomalehdiksi nimitetään. Balzac kokeilee 1820-luvulla kirjankustantamoa, kirjakauppaa ja myöhemmin lehtiyritystä epäonnistuen ja velkaantuen.\n1839: Iranin ensimmäinen sanomalehti Achbâr wa Waqâye - Uutisia ja Tapahtumia alkaa ilmestyä.\n1839: Uudessa Seelannissa Samuel Revans alkaa julkaista maan ensimmäistä lehteä kolme kuukautta ensimmäisten maahanmuuttajien emigranttilaivalla tulon jälkeen.\n1839: Länsi-Samoassa englantilaiset lähetystyöntekijät perustavat lehden Ole Sulu Samoa - Samoan Soihtu.\n1839-41: Johan Vilhelm Snellmanin (1806-81) Spanska Flugan ilmestyy. Snellman pitää Suomen melkein kaikkea sanomalehtikirjallisuutta mauttomana ja tyhjänpäiväisenä, ikävänä, hengettömänä ja hedelmättömänä. Hänestä sanomalehdistön pitäisi olla tiedon vakinainen sotajoukko.\n1839: Wasa Tidning alkaa ilmestyä. Moniyrittäjä CG Wolff perusti 1838 Vaasaan painon, ja hän hovioikeudennotaarin CJ Boy kansa ovat lehden perustajia. Boy nimitetään sensoriksi, joten hän joutuu lehdessään harrastamaan itsesensuuria. Fennomaaninen toimittaja lehtori TT Renvall muuttaa nimen 1848 Ilmariseksi. Vaasan palo keskeyttää ilmestymisen puoleksitoista vuodeksi. Lehti lakkaa 1855.\n1830-luvun loppu: Pohjois-Englannissa Leedsissa alkaa ilmestyä chartistien lehti Northern Star, joka on Englannin työväenluokan tärkein lehti.\n1840-luku: Zacharias Topelius tuo Suomen sanomalehtiin kronikan muotoon laaditut pakinat (causeries, koseria) Helsingfors Tidningarissa Leopoldin kirjeillään.\n1840: Saksassa perustetaan Rheinische Allgemeine Zeitung. Kun se näyttää joutuvan vararikkoon, Georg Jung ja Moses Hess perustavat yhtiön, joka alkaa julkaista 1842 lehteä nimellä Rheinische Zeitung für Politik, Handel und Gewerbe.\n1840-luku: Unkarissa alkaa ilmestyä Orsaggyulesi Tudositasok - Hallituksen Tiedonantoja.\n1840: Irlannissa Frederick Lucas perustaa lehden Tablet.\n1840: Uudessa Seelannissa perustetaan lehti New Zealand Gazette and Britannia Spectator.\n1841: Yhdysvalloissa toimittajamessias Horace Greeley (1811-72) perustaa lehden New York Tribune sensaatiolehtien vastapainoksi. Karl Marx ja Friedrich Engels toimittavat lehteen uutisia Euroopan politiikasta. Tribunen parhaista artikkeleista kootaan Weekly Tribune, joka leviää 200 000 kappaleen painoksena Yhdysvaltoihin.\n1841-1924: New York Daily Tribune - New Yorkin Päivälehti edustaa 1850-luvun puolivälistä republikaaneja.\n1841: Unkarissa Lájos Kossuth (1802-94) perustaa vapaamielisen lehden Pesti Hirlap - Pestin Uutiset, joka lakkautetaan 1845, mutta lehti syntyy myöhemmin uudestaan.\n1841: Unkarissa kreivi Emil Dessewffy perustaa lehden Világ - Maailma, josta tulee 1844-48 Budapesti Hiradó - Budapestin Ilmoituslehti.\n1841-93: Meksikossa ilmestyy El Siglo XIX.\n1841: Macaossa ilmestyy Government Gazette. Se painaa englantilaisten viranomaisten määräyksiä. Kun Hongkongin siirtokunta perustetaan 1842, painokoneet siirretään sinne, ja uusi lehti The Friend of China and Hong Kong Gazette alkaa ilmestyä. Se ilmestyy 1845-60 nimellä The Friend of China. Samanaikainen on kiinankielinen lehti Wha Tse Yat Pao - Kiinalainen posti.\n1841-60: Zacharias Topelius (1818-98) on Helsingfors Tidningarin toimittaja.\n1841: Ilmoitustoimisto perustetaan.\n1842: Karl Marx (1818-83) päättää filosofian väitöskirjan hyväksymisen 1841 jälkeen valita lehtityön urakseen. Hänestä tulee lehden Rheinische Zeitung für Politik, Handel und Gewerbe päätoimittaja. Marx lähtee ennenkuin sensuuri lakkauttaa 1843 lehden. Marx ja Friedrich Engels muiden saksalaisten toimittajien kanssa julkaisevat lehtiä Sveitsissä, Strasbourgissa ja Pariisissa.\n1842-43: Saksalainen runoilija Georg Herwegh (1817-75) kirjoittaa Rheinische Zeitungiin. Hän toteaa: im Parla-Parla-Parlament das Reden nimmt kein End - Eduskunnassa puhuminen ei lopu. DDR julkaisee 1967 postimerkin hänen kunniakseen.\n1842: Republican alkaa ilmestyä Springfieldissä Massachusettsissa.\n1842: Irlantilaiset toimittajat Thomas Davis, Charles Gavan Duffy ja John Blake Dillon perustavat lehden The Nation vakuuttamaan irlantilaisten pätevyydestä nykyoloissa eikä ainoastaan maan romanttisessa historiassa.\n1842: Costa Ricassa aletaan julkaista lehteä Mentor Costarricense.\n1842: Sierra Leone Watchman alkaa ilmestyä.\n1843: Englantilainen Edward Lloyd perustaa lehden Lloyd's Weekly London Newspaper, myöhemmin Weekly News.\n1843: Englannissa perustetaan radikaali lehti News of the World.\n1843: Englantilainen talouslehti The Economist alkaa ilmestyä Lontoossa. Lehti on teollisuusporvariston äänenkannattaja.\n1843: Hollannissa perustetaan Nieuwe Rotterdamsche Courant, joka 1877 ensimmäisenä hollantilaisena lehtenä julkaisee aamu- ja iltapainoksen.\n1843: Turkkilainen lehti Ceride-i Havadis - Tapahtumien Lehti alkaa ilmestyä Istanbulissa.\n1843: Hongkongissa perustetaan Eastern Globe, mutta se lakkaa pian.\n1844: Karl Marx kirjoittaa Pariisissa lehteen Vorwärts.\n1844: Marx pohtii joukkotiedotusta: "Lehdistö on se alue, jossa hallitsijoilla ja alamaisilla on samanlainen mahdollisuus kritikoida toistensa vaatimuksia ja periaatteita, ei alistussuhteiden piirissä, vaan tasavertaisina valtionkansalaisina - ei yksityishenkilöinä, vaan älyllisinä voimina, järkevien näkökantojen edustajina." Hän kuvaa joukkotiedotuksen kehitystä: "Sanomalehden korrespondentti, esittäen täysin todenmukaisesti kuulemaansa kansan ääntä, ei ole ollenkaan velvollinen olemaan joka hetki valmiina siihen, että antaisi tyhjentävän ja motivoidun yleiskatsauksen kaikista tämän ilmiön näkökulmista, kaikista vaikuttimista ja lähteistä. ... Näin ollen kokonainen totuus muodostuu lehdistön elävässä liikkeessä. Aluksi tämä kokonaisuus saavuttaa meidät vain erilaisten, samanaikaisesti kehittyvien näkökantojen kautta, jotka nostavat esille - joskus tietoisesti, joskus sattumalta - vain ilmiön jonkin yhden piirteen. ... Näin askel askeleelta lehdistö selvittää, työnjaon kautta, koko totuuden - ei sillä tavalla, että joku yksin tekisi koko työn, vaan siten, että jokainen niistä monista ihmisistä tekee jonkin pienen osan." (Rechtfertigung des Korrespondenten von der Mosel)\n1844: Bulgarian Smyrnassa julkaistaan lehteä Ljuboslowije.\n1844: Kanadassa alkavat ilmestyä The Toronto Globe (1852 päivälehti, myöhemmin The Globe and Mail) ja Ottawassa Bytown Packet (1888 The Ottawa Citizen).\n1844: Algeriassa syntyy ensimmäinen lehti L'Echo d'Oran.\n1844: Costa Ricassa alkaa ilmestyä hallituksen virallinen lehti Gaceta.\n1844: Bahamassa perustetaan The Nassau Guardian.\n1844: Thaimaassa lähetyssaarnaaja Dan Beach Bradley alkaa julkaista lehteä Bangkok Recorder thaiksi ja englanniksi sekä yrittää vaikuttaa kuninkaaseen Mongkut.\n1844-1945: Ranskan Polynesian Tahitissa ilmestyy L'Océanie Francaise.\n1844: USAn Neitsytsaarissa alkaa ilmestyä St Croix Avis ja myöhemmin The St Croix News.\n1844: Johan Vilhelm Snellman perustaa ruotsinkielisen Saima-lehden, jossa hän painottaa sitä, että yhteiskunnan asiat kuuluvat sanomalehdissä käsiteltäviin. Snellman kirjoittaa, että jos sanomalehtityö muuttuu elinkeinoksi ja pelkäksi uutiskaupaksi, niin se halvennetaan ylenkatsottavaksi ja häpeälliseksi. "Lähin syy kotimaisen sanomalehdistön rappiotilaan on, että se on tykkänään joutunut kirjanpainajain käsiin, tullut yksinomaan rahan ansaitsemisen välikappaleeksi. Kustantajalle voi olla vallan yhdentekevää, mitä sanomalehti sisältää, kunhan vain menekki on hyvä." Snellman pyrkii Saimalla herättämään ruotsinkielistä sivistyneistöä suomalaiskansalliseen tietouteen ja tekemään tunnetuksi kansallisfilosofisia näkemyksiään. Saima painetaan Kuopiossa majuri JA Karstenin sisämaan ensimmäisessä kirjapainossa. Lehti on foliokokoinen ja kolmipalstainen enimmäkseen antiikvalla ladottu. Saimaa tilataan 709 kappaletta. Snellman alkaa julkaista liitteenä kirjallisuusosastoa Kallavesi. Sensuuriviranomaiset lakkauttavat 1846 fennomaanisen lehden. Snellman toimittaa 1844 alussa Maamiehen Ystävää, mutta luopuu siitä 13 numeron jälkeen. Kuopion yläalkeiskoulun opettaja Jakob Zitting jatkaa toimittamista. Lehti ilmestyy 11 vuotta.\n1844: Unkarilainen runoilija Sándor Petöfi (1823-49) toimii Budapestissa lehtimiehenä Pesti Divatlap -lehdessä ja sanomalehtien avustajana.\n1844: Costa Ricassa alkaa ilmestyä Gazeta Oficial.\n1844: Maamiehen Ystävä jakaa lukijoilleen Suomen kartan, myöhemmin maailman ja Palestiinan kartan.\n1845: Puupitoisesta eli puuhioketta sisältävästä paperista valmistetaan ensimmäinen sanomalehti Frankenberger Kreisblatt.\n1845: USAssa John O’Sullivan käyttää sanaa Manifest Destiny - kutsumus- tai ilmiselvä kohtalo eli Kaitselmuksen antama tehtävä artikkelissaan Annexation - Haltuunotto tai Liittäminen, jossa hän vaatii Teksasin liittämistä Yhdysvaltoihin. Kutsumuskohtalo oikeuttaa yhdysvaltalaiset ottamaan vastuun intiaaneista sekä ottamaan haltuun heidän maansa, metsänsä ja mineraalirikkautensa. Kutsumuskohtalosta tulee osa yhdysvaltalaisten isänmaallisuutta, kirjallisuutta ja politiikkaa. Jumalan tahdon toteuttamisesta seuraa, että valkoisten oikeudet ovat etusijalla muiden oikeuksiin nähden. Jumalan valitsema yhdysvaltain kansa pyrkii hallitsemaan koko Amerikkaa ja myöhemmin koko maailmaa.\n1845: USAssa eräs pääkirjoitustoimittaja varoittaa sanomalehdiston liikeyritysmallin olevan uhattuna: "Monet lehdet kuolevat". Pelon aiheena on uusi tekninen keksintö lennätin. New Yorkin ja Baltimoren välillä otettiin 1844 käyttöön lennätin. Se mullistaa tiedonkulun nopeuden, ja sen arvellaan hävittävän perinteisten sanomalehtien tarpeen.\n1845-48: Opettaja ja toimittaja Ludovit Stur julkaisee Slovakiassa lehteä Slovenskyi Narodne Noviny - Slovakian Kansalliset Uutiset.\n1845: Angolassa siirtomaavalta perustaa lehden Boletim Oficial.\n1845: Etelä-Afrikassa Eastern Province Herald alkaa ilmestyä.\n1845: Paraguayssa diktaattori Carlos Antonio López perustaa lehden El Paraguayo Independente, joka saa 1952 nimen El Semanario.\n1845: Intian Karachissa alkaa ilmestyä englanniksi Kurrachee Advertiser.\n1845-1974: Hongkongissa ilmestyy englanninkielinen China Mail kerran viikossa ja 1876 alkaen päivittäin.\n1845: Singaporessa alkaa ilmestyä The Straits Times.\n1845: Malaysiassa alkaa ilmestyä lehti The Straits Times. Siitä tulee 1965 New Straits Times.\n1845: Länsi-Samoassa alkaa ilmestyä Samoan Reporter.\n1845-47: Maanmittari Peter Hanén eli Pietari Hannikainen julkaisee Viipurissa lehteä Kanawa, Sanansaattaja Wiipurista, joka on Suomen uudenaikaisen lehdistön ladunavaaja ja sisältää nykyaikaisen lehden ainekset. Nimi viittaa Saimaan kanavaan, jonka rakennustyöt ovat käynnissä. Lehti julkaisee ensimmäisen suomenkielisen näytelmän Silmänkääntäjät, joka oli 1838 valmis. Kirjanpitäjä Juho Pynninen kampanjoi pitäjänkirjastojen puolesta ja lienee Kanawan aputoimittaja. Lehti joutuu sensuurin kanssa vaikeuksiin ja ajetaan niin ahtaalle, että kustantaja Johanna Cederwaller ja toimittaja lopettavat lehden. Sananvalvontaa ollaan kiristämässä ja seurataan, ettei kansankielellä julkaista levottomuutta aiheuttavaa tekstiä.\n1845: Morgonbladet ottaa alakerran (feuilleton, följetong eli jatkoromaani) ensimmäisenä Suomessa käyttöön.\n1846: Pariisissa julkaistaan 25 päivittäistä sanomalehteä, joilla on 180 000 tilaajaa.\n1846: Saksalaisten "tosi sosialistien" viikkolehti Der Volks-Tribun ilmestyy New Yorkissa.\n1846: Courrier de la Gironde kirjoittaa: "Kun ranskalaiset ovat tehneet Algerian siirtokunnakseen, beduiinien käy samoin kuin intiaanien silloin kuin uudisraivaajat valtasivat Amerikkaa: he katoavat maan päältä." Toiset lehdet väittävät, että oli parasta antaa luonnolle vauhtia päästämällä arabit hengestään, tai että alkuasukkaat pitäisi ajaa autiomaahan pois tieltä.\n1846: Englantilainen Charles Dickens (1812-70) toimii suositun radikaalin pennylehden Daily News päätoimittajana.\n1846: Bulgarialainen Ivan Bogorov (1818-92) perustaa Leipzigiin ensimmäisen bulgarialaisen sanomalehden Bulgarski Orel - Bulgarian Kotka, joka ilmestyy 1847 asti. Bogorov julkaisee 1848 Kontantinopolissa lehteä Zarigradski Vestnik - Konstantinopolin Sanansaattaja. Se ilmestyy 1862 saakka.\n1846: Ensimmäinen kalifornialainen lehti The Californian alkaa ilmestyä Montereyssä englanniksi ja espanjaksi. Se painetaa Zamoranon vanhalla painokoneella.\n1846: Costa Ricassa aletaan julkaista lehtiä La Paz ja El Costa-Ricense.\n1846: Sri Lankassa perustetaan Times of Ceylon.\n1846: Australiassa perustetaan Moreton Bay Courier.\n1846-49: Filippiinien ensimmäinen päivälehti La Esperanza - Toivo ilmestyy. Sitä seuraavat päivälehdet La Estrella - Tähti 1847 ja Diario de Manila - Manilan Lehti 1848-99.\n1846: Yliopiston suomenkielen lehtori Carl Axel (Kaarle Aksel) Gottlund (1796-1875) perustaa Helsinkiin viikkolehden Suomalainen, jonka sensuuri pian lakkauttaa jutun Uskon kauppias vuoksi. Sen katsotaan loukkaavan ortodoksista kirkkoa. Suomalainen on ensimmäinen Helsingissä ilmestyvä suomenkielinen lehti. Siinä on suomenkieltä, historiaa ja kirjallisuutta koskevia kirjoituksia.\n1847: Karl Marx kirjoittaa lehteen Deutsche-Brüsseler-Zeitung.\n1847-52: Camillo Cavour julkaisee Torinossa lehteä Il Risorgimento.\n1847: Costa Ricassa perustetaan La Paz y el Progreso - Rauha ja edistys.\n1847-49: Gottlund julkaisee Helsingissä lehteä Suomi, joka lakkaa lukijoiden puutteesta.\n1847-66: Maisterin Paavo Tikkanen (1823-73) johdolla perustetaan Suometar Helsinkiin. Ensimmäisessä numerossa julkaistaan Kantelettaren runo Suomettaren kosiat. Tikkanen lopettaa 1850 lehden protestiksi kieliasetuksesta.\n1848-49: Saksalainen vallankumousmies tohtori Karl Marx työskentelee lehdessä Neue Rheinische Zeitung, Organ der Demokratie - Uusi Reinin Lehti, demokratian äänenkannattaja. Se kiinnostuu keväällä 1849 Saksan työväen pyrinnöistä. Se ilmestyy joka päivä Kölnissä Karl Marxin toimittamana, ja levikki on lähes 5000 kappaletta. Lehden pääkirjoitukset ovat tavallisesti Marxin ja Engelsin kirjoittamia. Kun vallankumous on kuivumassa kokoon, lehden viimeinen numero julkaistaan punaisella värillä painettuna.\n1848: Zeitung des Arbeiter-Vereins zu Köln valittaa, että Neue Rheinische Zeitungissa musiikki on sovitettu niin korkealle, että me emme pysty sitä viheltämään.\n1848: Saksalainen kirjailija ja toimittaja Louise Otto-Peters (1819-95) perustaa lehden Frauen-Zeitung - Naisten Uutiset. Se tukahdutetaan 1852.\n1848-1938: Porvarillinen sanomalehti National-Zeitung - Kansallinen Lehti ilmestyy Berliinissä.\n1848: Islannissa alkaa ilmestyä Thjodolfur, joka kamppailee Tanskan herruutta vastaan.\n1848: Luxemburgissa perustetaan Luxemburger Wort/La Voix du Luxembourg.\n1848: Ranskan maaliskuun vallankumouksen aikana yhdessä yössä ilmestyy 450 lehteä, jotka elävät muutamasta päivästä muutamaan viikkoon. Lehdillä on tuttuja nimiä Ami du peuple, Tocsin, Robespierre, Bonnet rouge, Guillotine ja muita. Lehdet painetaan värilliselle paperille - punaista, vaaleanpunaista, keltaista ja vihreää. Kesäkuussa monet Pariisin lehdet lopetetaan, ja Louis Napoleonin valtionkaappauksen jälkeen kaikki lehdet lakkautetaan. Ne saavat alkaa ilmestyä, jos eivät kommentoi.\n1848: Ranskassa Le Socialiste julkaisee Karl Marxin tyttären Laura Lafarguen kääntämän Kommunistisen manifestin. Monet paikalliset sosialistiset lehdet lainaavat tekstin ja julkaisevat sen.\n1848: Torinossa Giovanni Baptiste Bottero, Felice Govean ja Alessandro Borella perustavat lehden Gazzetta del Popolo.\n1848-50: Tshekin lehdistön isä Karel Havlícek Borovský (1821-56) julkaisee lehteä Národní Noviny - Kansalliset Uutiset ja 1850-51 Slovan.\n1848: Prahassa alkaa ilmestyä radikaalien demokraattien lehti Prazky Vecerni List - Prahan iltasivu.\n1848: Prahassa julkaistaan 66 sanoma- ja aikakauslehteä tshekiksi ja saksaksi.\n1848: Unkarissa Lajos Kossut (1802-94) perustaa lehden Pesti Hirlap - Pestin sanomalehti. Budapesti Hiradó - Budapestin tiedonantaja (perustettu 1841 nimellä Világ - Maailma) muutetaan päivittäiseksi.\n1848: Unkarissa Sándor Petöfi (1823-49) ystävineen valtaavat painokoneita ja perustavat painon Landerer ja julkaisevat 12 kohtaa, joista ensimmäinen on vaatimus lehdistön vapaudesta.\n1848: Unkarissa ilmestyy 33 unkarin-, 19 saksan-, kolme romanian-, kaksi slovakin- ja kaksi serbinkielistä sanoma- ja aikakauslehteä, mutta pian 86 lehteä.\n1848-49: Unkarin vapaussodassa Itävaltaa vastaan kenraalin Joseph Bem (1794-1850) armeijalla on kuljetettavana paino, jolla painetaan rintamalehtiä. Hän rohkaisee joukkojaan aloittamaan sanomalehtiä, kun he liikkuvat maan halki. Marssireitin varrella perustetaan useita lehtiä. Tämä edistää maakuntalehdistön kehitystä.\n1848: Leipzigissa työväenyhdistys perustaa Saksan ensimmäisen työläisten toimittaman proletaarisen lehden Leipziger Arbeiterzeitung. Lehden eräs perustaja ja toimittaja on painaja Oskar Skrobek. Painaja Moritz Kretzschmar ja latoja Karl Gangloff perustavat yhdistyksen painon. Yhdistys voi painaa kapitalistien yrityksistä riippumatta. Karl Gangloff ja kuusi muuta tuomitaan 1852 luokkaoikeudessa vankilaan ja työlaitokseen kommunistiliittoon kuulumisesta.\n1848: Itävallassa Wienissä upseeri, kiinteistökeinottelija ja pankinjohtaja August Zang ja Leopold Landsteiner perustavat vapaamielisen lehden Die Presse. Hän matkii Girardinin La Presse -lehteä. Die Presse kielletään, mutta pääsee 1851 toimimaan. Lehti saa 1861-62 ulkomaan kirjeenvaihtajaksi Karl Marxin. Hän oli Kölnissä toimittajana vuodesta 1842, mutta toimitustyö katkeili sensuurin ja lehtien lakkauttamisen vuoksi. Lontoossa Marx toimii New York Tribunen kirjeenvaihtajana kirjallisten töittensä ohella. Riidan vuoksi päätoimittajat M Etienne ja Max Friedländer eroavat ja perustavat 1864 oman lehden Neue Freie Presse. Sen levikki 1873 on 35 000 ja 1914 jo 112 000, mutta 1934 aamu- ja iltapainoksineen 34 000. Itävallan liittämisen Saksaan 1938 jälkeen natsit lopettavat 1939 lehden, sillä Hitler tunsi nuorena vastenmielisyyttä Neue Frei Presseä kohtaan. Juutalaisilla oli lehdessä vahva asema. Lehti alkaa 1946 ilmestyä aluksi viikkolehtenä alkuperäisellä nimellään Die Presse. Se myydään 1961. Die Pressen omistaa 1981 yhdistys Verein der Freunde der Freien Bürgerlichen Presse in Österreich - Itävallan vapaan porvarillisen lehdistön ystävien yhdistys. Levikki on 60 000-80 000. Neue Kronen-Zeitung -lehden levikki on 880 000 ja sunnuntaisin 1,5 miljoonaa. Oikeistolaisen lehden Kurier arkilevikki on 430 000 ja sunnuntaina 690 000. Kleine Zeitung on Katolisen lehtiyhdistyksen 1904 perustama. Arbeiter-Zeitung -lehden levikki on sata tuhatta.\n1848: Vestnik on ensimmäinen sanomalehti Vojvodinassa Novi Sadissa.\n1848: Guayanassa alkaa ilmestyä Colonist. Siitä tulee 1881 Daily Chronicle.\n1848: Wienissä julkaistaan helmikuun vallankumouksen jälkeen 388 uutta sanomalehteä, joista 90 ilmestyy päivittäin. Wienin piirittäjä ja voittaja prinssi Alfred zu Windischgrätz lopettaa kaikki lehdet paitsi Wiener Zeitungin.\n1848: Australiassa on 11 päivittäin ilmestyvää sanomalehteä ja 1886 jo 48 lehteä.\n1848: Aletaan julkaista englannin- ja saksankielistä lehteä German Australian Post.\n1848-50: William Makepeace Thackerayn (1811-63) teoksessa The History of Pendennis on kuvitteellinen sanomalehti Pall Mall Gazette.\n1848: Maamiehen Ystävän osasto Ulkomaalta kertoo Pariisin vallankumoustapahtumista, mutta tuomitsee sen. Kansannousut viettelevät ihmisiä pitämään joukon huudon totena, alhaisen kansan äänen jumalan sanana.\n1849: New York Herald -lehden levikki on 33 000 kappaletta. Myöhemmin 1851 Horace Greeleyn Tribune ja Henry Jarvis Raymondin New York Times kilpailevat Sunin ja Heraldin kanssa. Adolph Ochs nuorentaa 1896 NY Times -lehteä.\n1849: Norjalainen Marcus Thrane alkaa julkaista Drammenissa Arbeiderforeningernes bladia.\n1849: Panamassa alkaa ilmestyä viikkolehti Panama Star. Tätä ennen ilmestyi joitain lyhytikäisiä sanomalehden tapaisia lehtiä.\n1849: Topelius julkaisee Helsingfors Tidningarissa laajan jatkokertomuksen Rautakylän vanha parooni, 1850 Suomen herttuatar ja Välskärin kertomukset alkaa 1851 ilmestyä.\n1849: Viipurilainen osakunta julkaisee radikaalia käsinkirjoitettua lehteä, jota Carl Qvist ja Johannes Alfthan toimittavat.\n1850 mennessä: Irlannissa perustetaan 30 lehteä.\n1850-luku: Henrik Ibsen julkaisee P Botten Hansenin ja Aasmund Olafsonin kanssa viikkolehteä Manden - Ihminen, joka on sodassa paitsi konservatiivista myös oppositiopuoluetta vastaan.\n1850-luku: Yhdysvalloissa sanomalehtien liitteenä myydään englantilaisia romaaneja piraattilaitoksina kymmenesosalla kirjakauppahinnasta.\n1850-luku: New York Herald kasvaa yli 30 000 painokseen ja 1877 sen levikki on 77 000.\n1850-luku: Englantilainen John Delane ryhtyy toimittamaan Times-lehteä. Hän järjestää lehdelle ensimmäisenä maailmassa ulkomaiden suurimpiin kaupunkeihin vakinaiset kirjeenvaihtajat. Sähkölennättimen käyttöönotto edistää tätä työtä suuresti. Delane lähettää Krimin sotaan maailman ensimmäisen sotakirjeenvaihtajan irlantilainen William Russell (1820-1907). Delane kehittää lehden pääkirjoituksen virheettömäksi ja asialliseksi.\n1850-luku: Kööpenhaminassa alkaa ilmestyä ilmaisjakelulehtiä.\n1850-luku: Saksalainen proosaeepikko Theodor Fontane (1819-98) toimii Preussische Zeitungin Lontoon kirjeenvaihtajana, 1860-70 äärioikeistolaisen Kreutzzeitungin Englantia koskevien artikkeleiden kirjoittajana ja 1870-80-luvuilla Vossische Zeitungin teatteriarvostelijana.\n1850-luku: Indonesiassa julkaistaan noin 30 hollanninkielistä lehteä.\n1850-luku: Uudessa Seelannissa perustetaan useita lyhytikäisiä lehtiä, mutta lehdistörakenne alkaa hahmottua 1860-80-luvuilla.\n1850-luvun alku-1876: Ruotsalainen Victor Rydberg toimii Göteborgs Handels- och Sjöfartstidningenin toimittajana.\n1850-luku: Suomessa sanomalehdistön kehitys kulkee kohti suurten ja pienten lehtien eron kasvua. Lehdistö alkaa jakaantua valtakunnallisiin, maakunnallisiin ja osin kaupunkilehtiin sekä lehdistö alkaa suomenkielistyä. Lehtiyritykset siirtyvät liikeperiaatteelliseen eli liiketaloudelliseen toimintaan. Suomalaiset lehdet kehottavat maalaisia muodostamaan lukuyhtiöitä. Eri lehtiä tilaavat lukuyhtiöt voivat vaihtaa lehtiä keskenään. Kaupungeissa lukuyhtiöitä tai -seuroja oli 1700-luvulla.\n1850-luvun jälkeen: Yhdysvalloissa aloitetaan mantereen poikki ulottuvat mainoskampanjat, jotka tehostuvat 1869 valtamerten välisen rautatien valmistuttua.\n1850-luvun jälkeen: Rannikon kaapeliyhteyksien valmistuttua Kanadassa perustetaan sanomalehtiä kuten Toronto Globe ja Ottawa Bytown Packet. Molemmat nimetään myöhemmin uudelleen. Joka taajamalla on joko oma lehti tai se on toisen taajaman lehden levikkialueella.\n1850: Karl Marx julkaisee Lontoossa saksankielistä lehteä Neue Rheinische Zeitung, Politisch-Oekonomische Revue, mutta sitä ilmestyy vain muutama numero. Kustantaja on hampurilainen Julius Schuberth. Marraskuun kaksoisnumero jää viimeiseksi.\n1850: Englannissa perustetaan Reynolds News, joka miellyttää radikaaleja ja liberaaleja lukijoita.\n1850: Yhdysvalloissa ilmestyy 240 päivälehteä, joiden päivittäinen kokonaislevikki on 750 000 kappaletta. Meksikon sota 1846-48 lisäsi ja Yhdysvaltain sisällissota 1861-65 lisää lehtien myyntiä ja rohkaisevat sanomalehtikuningas William Randolph Hearstia, Joseph Pulitzeria ja muita perustamaan halpoja sanomalehtiä. Joseph Pulitzer (1847-1911) soveltaa NY World -lehdessään periaatetta: synnin palkka on - paljastus. Pulitzer vaikuttaa lukijainsa tunteisiin ja vaistoihin. Hän hankkii lukemista naisille, selostaa rikosjutut, pankkihäväistysjutut, vakuutuskavallukset ja poliittiset juonittelut. Lehden täytyy joka päiväksi keksiä jokin sensaatio. Pulitzer keksii ensimmäisen kuvitetun novellilukemiston, sunnuntai- eli viikkoliitteen. Hän julkaisee sarjakuvaa The Yellow Kid - Keltainen vekara. Tästä johtunee nimitys keltainen lehti häväistysjuttuja ja sensaatioita julkaisevalle lehdelle.\n1850-70: Yhdysvalloissa sanomalehtien kokonaislevikki kasvaa 250 prosenttia.\n1850: Chartistijohtaja George Harney julkaisee lehdessään The Friend of the People (entinen The Red Republican) englanninnoksen Kommunistisesta manifestista.\n1850: Norjassa ilmestyy 42 sanoma- ja 18 aikakauslehteä. Niiden painos lienee keskimäärin 200-300 kappaletta.\n1850: Färsaarilla ilmestyy Faeringetidende muutamana numerona.\n1850: The Times -lehden levikki on 38 000 ja 1870 jo 70 000 kappaletta. Daily Telegraph -lehden levikki on 1860-luvulla yli sata tuhatta ja yli 200 000 kappaletta 1870-luvulla.\n1850: Turkissa ilmestyy 14 lehteä, 1866 yli kaksinkertaisesti eli 36 ja 1876 jo 47 lehteä.\n1850-1905: Iranissa syntyy noin 60 sanoma- ja aikakauslehteä.\n1850: Sierra Leonessa perustetaan Pioneer, joka on ensimmäinen afrikkalaisten omistama länsiafrikkalainen lehti.\n1850: Ghanassa alkaa ilmestyä The Gold Coast Gazette.\n1850: Mauritiuksessa kreolit alkavat julkaista päivälehteä Le Mauricien.\n1850: Costa Ricassa perustetaan lehdet El Observador, La Gaceta del Gobierno, El Guerillero ja El Meteoro.\n1850-1900: Kiinassa perustetaan useita lyhytikäisiä sanomalehtiä.\n1850-53: Hongkongissa ilmestyy Kantonista muuttanut Canton Register nimellä Hong Kong Register.\n1850: Yhdysvaltalainen Democratic Review kirjoittaa, että punaisen rodun hävittäminen on lähes viety loppuun.\n1850: Säveltäjä Richard Wagner (1813-83) kirjoittaa nimimerkillä K Freigedank lehtiartikkelin Das Judentum in der Musik - Juutalaisuus musiikissa. Kirjoituksessa hän hyökkää Ranskassa asuvan saksanjuutalaisen Giacomo Meyerbeer (1791-1864) oopperaa Profeten vastaan. Wagner julkaisee 1869 kirjoituksensa uudelleen omalla nimellään, kun juutalaiset saavat kansalaisoikeudet.\n1850: Suomessa ilmestyy seitsemän ruotsinkielistä ja kaksi suomenkielistä lehteä, mutta 1860 kumpiakin kahdeksan.\n1850: Lehtien levikkejä: Augsburger Allgemeine Zeitung 10 000, The Times 26 500, Pariisin La Presse 40 000 ja La Siècle 35 000 (1856). Suomessa levikki on muutamia satoja ja poikkeuksellisesti pari kolme tuhatta. Suomessa ilmestyy yksi lehtivuosikerta 150 asukasta kohti, Ranskassa 48, Saksassa 44 ja Englannissa 40 asukasta kohti.\n1851-58: Kirjailija Ernest Jones julkaisee 1846 perustamaansa sanomalehteä Notes to the People, jonka nimi on myöhemmin The People's Paper.\n1851: Toimituspäällikkö Charles Dana pyytää Karl Marxia New York Daily Tribune -lehtensä avustajaksi. Marx alkaa 1852 saada säännöllistä tuloa Tribunen Lontoon-kirjeenvaihtajana. Yhteistyö Engelsin kanssa jatkuu 1862 asti, jolloin Marx on kirjoittanut lehteen 350 ja Engels 125 artikkelia sekä molemmat yhdessä 12 juttua. Marx ryhtyy 1854 Neue Oder-Zeitungin kirjeenvaihtajaksi.\n1851: Henryk Rzewuskin julkaisema Dziennik Warszawski - Varsovan Päivälehti ottaa ensimmäisenä Puolassa käyttöön jatkokertomuksen ja pääkirjoituksen.\n1851: New York Tribunen toimittajat Henry Jarvis Raymond (1820-69) ja George Jones (1811-91) perustavat oman lehden The New York Daily Times, josta 1857 tulee The New York Times - NYT. Raymond on 1859 Solferinon taistelussa. Lehti vastustaa neekeriorjuutta ja tukee Abraham Lincolnia. Jones ja NYT paljastavat 1871 New Yorkin kaupunginhallinnon taloudellisia väärinkäytöksiä, mutta William Tweedin ryhmä Tweed-Ring pelottelee NYTin ilmoittajia lopettamaan ilmoittelun. NYT saa tilintarkastuspapereita ja julkaisee ne. Tweed joutuu vankilaan, jossa kuolee epäonnistuneen pakoyrityksen jälkeen. NYT saa 1882 Edisonin sähkövalaistuksen.\n1851: Costa Ricassa alkavat ilmestyä El Amigo del Pueblo ja El Correo.\n1851: Panamassa veljekset Middleton perustavat lehden Panama Herald, joka 1954 yhdistetään Panama Stariin nimellä The Star and Herald.\n1851: Iranissa alkaa ilmestyä Waqâé-e Etterfâqiyye - Tapahtumia. Siitä tulee 1860 virallinen lehti nimellä Ruznâmeye Doulat-e Aliye-ye Irân - Iranin Hallituksen Lehti.\n1851: Hollantilainen W Bruining alkaa julkaista Djakartassa ilmoituslehteä Het Bataviaasche Advertentieblad, joka ilmestyy 1852-1952 nimellä Java Bode.\n1851: Indonesiassa perustetaan Semarangiin lehti Locomotief, joka arvostelee siirtomaaoloja.\n1851-1903: Sanomia Turusta ilmestyy. Se lupaa uutisoida: talouteen kuuluwia neuwoja, ilmoituksia tapaturmista jotka sopiwat olla waroitukseksi, esiwallallisten sääntöjen ja asetuksien ilmoituksia, ilmoituksia suomenkielisistä kirjoista ja ilmoituksia maamiesten tawaroiden hinnoista.\n1851: Suometar jatkaa ilmestymistään.\n1851-56: Kuopio Tidning ilmestyy.\n1852-61: Karl Marx kirjoittaa lehteen New York Daily Tribune.\n1852: Pariisin päivälehtien levikki on 150 000, mutta 1870 jo miljoona kappaletta. Maaseudun päivälehtien ja poliittisten viikkolehtien yhteislevikki kaksinkertaistuu 1853-70, jolloin levikki on 900 000 kappaletta.\n1852: Serbinkielinen sanomalehti Srbski Dvenik ilmestyy Novi Sadissa Vojvodinassa.\n1852: Yhdysvaltalainen De Bow's Review kirjoittaa, että ylivoimainen yhdysvaltalainen rotu saavuttaisi maailman herruuden ja korvaisi kaikki muut kansat.\n1852-68: Costa Ricassa perustetaan 56 lehteä.\n1852-58: Hongkongissa ilmestyy Chung Ngoi San Po (Zhong Wai Xin Bao), joka pääasiassa kääntää China Mailista kiinaksi juttuja.\n1852: Burmassa kauppias HW Lewis perustaa lehden Moulmein Chronicle ja lopettaa pian tämän sekä jatkaa 1853 lehdellä Rangoon Chronicle. Lehti ilmestyy 1858 nimellä Rangoon Times.\n1852: Uudessa Seelannissa alkaa ilmestyä iltalehti Taranaki Herald.\n1852: Kauppias Carl Fredrik Sjöblom (1817-) saa luvan ryhtyä julkaisemaan ilmoituslehteä Björneborgs Notis- och Annonsblad. Kahden numeron jälkeen tuli tuhoaa täydellisesti Porin. Lehteä ei uusita.\n1852: Vaasan suurpalo katkaisee Ilmarisen (entinen Wasa Tidning) ilmestymisen pariksi kuukaudeksi ja kirjapainon konkurssi lähes puoleksitoista vuodeksi.\n1852-58: Åbo Underrättelser julkaisee kuvallista shakkitehtäväpalstaa.\n1853: Panamassa yhdysvaltalainen Middleton otti 1849 Panama Starin haltuunsa ja muuttaa 1853 sen päivälehdeksi. Hän perustaa espanjankielisen lehden La Estrella de Panama.\n1854: The Times julkaisee artikkelin, kuinka huonosti haavoittuneita ja sairaita sotilaita kohdellaan Krimin sodassa. Kirjoittaja Thomas Chenery (1826-84) kysyy, miksi ei ennakoitu lääkärien, välskärien ja sairaanhoitajien sekä sidetarpeiden ja vaatteiden tarvetta. Englannin hallitus lähettää paikalle Florence Nightingalen (1820-1910) sairaanhoitajineen.\n1854: USAssa alkaa ilmestyä Nordamerikanische Woche-Post.\n1854: Liberiassa musta Edward James Royce, tuleva Liberian presidentti, perustaa lehden Liberian Sentinel - Liberian Vartiomies.\n1854: Mosambikin siirtomaahallinnon virallinen lehti Boletim Oficial da Provincia de Mocambique alkaa ilmestyä Lourenco Marquesissa.\n1854-55: Ilmoituslehti Helsingfors Annonsblad ilmestyy.\n1854-55: Wiborgs Tidning ilmestyy. Lehtori JG Leistenius julkaisee sitä puhtaasti rahanansaintamielessä. Lehteä moititaan ikäväksi, ja se kuolee sattuneesta syystä, kun Wiborg alkaa ilmestyä.\n1855: Venäjän keisarin Nikolai I kuoleman jälkeen sensuuri höltyy ja sosiaalisten kysymysten käsittely tulee mahdolliseksi päivälehdissäkin eikä kuten aikaisemmin peitetyssä muodossa kaunokirjallisuudessa. Uusia päivälehtiä syntyy. Ne edustavat erilaisia liberalistisen suunnan vivahduksia, moittivat olemassa olevia oloja ja haukkuvat hallitusta.\n1855: Joseph Medill (1823-99) ostaa lehden The Chicago Tribune (perustettu 1847). Se ottaa 1861 haltuunsa lehden Democrat (perustettu 1833 Weekly Democrat).\n1855-58: Brysselissä ilmestyy sosialistinen viikkolehti Le Prolétaire.\n1855: Englannissa eversti Arthur Burroughs Sleigh perustaa lehden The Daily Telegraph.\n1855-1944: Berliner Börsen-Zeitung ilmestyy.\n1855: Saksassa Ferdinand Haasenstein perustaa Altonaan ensimmäisen saksalaisen ilmoitustoimiston - Anzeigenagentur.\n1855: Grönlannin ensimmäinen "lehti" ilmestyy nimellä Aitsat tusagkavut. Pian ilmestyy neljä saman tapaista lyhytikäistä julkaisua.\n1855: Senegalissa perustetaan virallinen lehti Journal Officiel du Sénégal, joka painetaan viikoittain hallituksen painossa Saint-Louisissa. Ranskan Länsi-Afrikan alueiden (Afrique Occidentale Francaise AOF) yhdistämisen jälkeen ilmestyy 1904 Dakarissa Journal Officiel de L'AOF.\n1855: Euraasialaiset kustantajat ja toimittajat julkaisevat Surakartassa indonesiankielisiä lehtiä Bromartani ja 1858 Soerat Chabar Batawie sekä 1856 Surabajassa malaijinkielistä lehteä Soerat Kabar Bahasa Melajoe.\n1855: Yhdysvalloissa Merchants Magazine kirjoittaa, että mitään hävittämissotaa ei tarvita, koska ylemmät rodut saavat kaupallisen etevämmyytensä ansiosta suurimman osan elintarvikkeista haltuunsa, joka "johtaa tulevaisuudessa barbaarikansojen häviämiseen."\n1855: Vaikutusvaltainen yhdysvaltalainen matkakirjailija ja lehtimies Bayard Taylor kirjoittaa: "Olen lujasti vakuuttunut siitä, että kiinalaiset ovat maailman kansoista moraalisesti alhaisimmalla tasolla."\n1855-61: Kirjapainon ja kirjakaupan omistaja Johannes Alfthan perustaa ja toimittaa filosofian tohtorin Carl Immanuel Qvist kanssa ruotsinkielistä lehteä Wiborg, tidning för litteratur, handel och ekonomi, joka alkaa Suomessa ensimmäisenä sanomalehtenä julkaista erillisiä pääkirjoituksia. Se alkaa 1856 ilmestyä nelipalstaisena ja muita sanomalehtiä suurempana. Wiborg on kiinnostunut myös sosiaalipoliittisista kysymyksistä. Lehden mielestä yksilön on vapauduttava kirkon ja muusta holhouksesta. Qvist vaatii 1859 lehdessä tiettävästi ensimmäisenä Suomessa valtion ja kirkon eroa. Hän vaati aikaisemmin koululaitoksen erottamista kirkosta. Wiborg on virein sanomalehti Saiman ja Kanavan jälkeen. Alfthan myy liikkeensä 1859, ja Qvist jättää toimitustyön. Lehti muuttuu tavanomaiseksi ja keskinkertaiseksi maaseutulehdeksi ja kuolee parin vuoden kuluttua.\n1855: Sanomia Turusta julkaisee kartan Sevastopolista, jota liittoutuneet piirittävät.\n1855: Sanomalehti Suometar alkaa julkaista lapsille tarkoitettua osastoa.\n1856-1900 ja 1904-05: Liberaalinen päivälehti Syn Otetshestva - Isänmaan Poika ilmestyy Pietarissa.\n1856: Venälänen MN Katkov alkaa julkaista konservatiivista sanomalehteä Russkij Vestnik, joka avaa sivunsa muun muassa Dostojevskin romaaneille följetongeina sekä Anton Tshehovin varhaisille jutelmille.\n1856-1943: Saksalaisten pörssimiesten äänenkannattaja päivälehti Frankfurter Zeitung - Frankfurtin Lehti ilmestyy Franfurt am Mainissa.\n1856: Frankfurter Handelszeitung alkaa ilmestyä.\n1856: Vasabladet alkaa ilmestyä.\n1856-58: Sanan-Lennätin ilmestyy Viipurissa. Nimi viittaa sähkölennättimeen, joka on tullut Suomessa käyttöön. Lehti esittelee 1856 lanka- eli lieke-lennätintä (sähkölennätin) kirjoitussarjassa.\n1856: Virallisen lehden suomenkielisen vastineen Suomen Julkisia Sanomia näytenumero ilmestyy. Julkeiden sanomien toimittajat tuotetaan Inkeristä ja Virosta. Nimeksi muutetaan 1866 Suomalainen Wirallinen Lehti. Uutislehden luonne jää 1880-luvulla.\n1856: Krimin sota auttaa suomenkielistä lehdistöä, sillä sen levikki nousee. Kansa on ruvennut paremmin tarkastamaan sanomakirjallisuutta.\n1857: Brittijoukot valtaavat takaisin Delhin. Kaupunkiin marssiessaan brittijoukot sekoavat täysin. Jopa The Times raportoi, että kaupungissa ei ole ennen nähty yhtä raakaa raiskaamista, ryöstelyä ja murhaamista.\n1857: Ensimmäinen jatkuvasti ilmestyvä virolainen sanomalehti JW Jannsenin Perno (Pärnu) Postimees - Pärnun Postimies alkaa ilmestyä. Lehti herättää kansallisuusaatetta, esittelee kirjoja ja edistää lukemista. Jannsenin tytär runoilija ja näytelmäkirjailija Lydia Koidula (1843-86) aloittaa työnsä lehden toimituksessa. Hän jatkaa 1864-73 Eesti Postimees -lehden toimituksessa. Koidula on Viron kansallisen heräämisen keskeisiä hahmoja.\n1857: Bulgarialainen vallankumouksellinen Georgi S Rakowski (1821-67) julkaisee Novi-Sadissa lehteä Bulgarska Dnevniza - Bulgarian Päiväkirja. Hän julkaisee 1860-61 Belgradissa lehteä Dunavski Lebed - Tonavan Joutsen.\n1857: Ghanassa Charles Bannerman alkaa julkaista Accrassa käsinkirjoitettua lehteä The Accra Herald ja 1859 lehteä The West African Herald. Tämä ilmestyy 1868-72 Freetownissa (Sierra Leone).\n1857: São Toméssa alkaa ilmestyä Boletim Oficial, joka on Sao Tomen ja Principen virallinen lehti.\n1857: Aamulehti Daily Press (Hong Kong) alkaa ilmestyä.\n1857: Yhdysvaltalainen humoristi Bret Harte (1836-1902) työskentelee Golden Era -lehden ja 1864-70 Californian-aikakauslehden avustajana kirjoittaen kullankaivajatarinoita sekä 1868 Overland Monthlyn julkaisijana ja 1870-luvulla Atlantic Monthlyn avustajana.\n1857: Suomen virallinen lehti saa suomenkielisen vastineen Suomen Julkisia Sanomia, jonka nimeksi 1866 tulee Suomalainen Wirallinen Lehti.\n1857-70: Vanha rehellinen fennomaaninen Sanomia Turusta ilmestyy.\n1857: Kuopion Sanomat ilmestyy, mutta lopettaa tilaajien puutteen vuoksi kuten Kuopio Tidning vuotta aikaisemmin.\n1857: Lastenlehti Aamurusko alkaa ilmestyä Viipurissa. Pietari Hannikaisen toimittamana lehdestä tulee aikuisten lehti, ja siihen yhdistetään Hannikaisen toimittama Sanan-Lennätin. Aamurusko lakkaa 1859. Hannikainen korostaa joukkojen merkitystä esikuvana Ranskan vallankumous: vanhentunutta yhteiskuntaa vastaan on taisteltava kansan yhteisvoimin. Hän näkee luokat ja pohjustaa luokkataistelua.\n1858: Monacossa alkaa ilmestyä virallinen viikkolehti Journal officiel de Monaco.\n1858: Libanonissa Khalil El-Khouri perustaa lehden Hadikat Al-Akhbar - Uutisten Puutarha.\n1858: Hongkongilaisen lehden Daily Press (perustettu 1857) kiinankielistä painosta Chung-wai hsin-pao - Kiinan ja Ulkomaiden Uusi Lehti alkaa Wu T'ing-fang julkaista. Se on vanhin kiinalainen päivälehti.\n1858: Intiassa ilmestyy alkuperäisillä kielillä 25 lehteä, mutta 1877 jo 169.\n1858: Hämeenlinnassa alkaa ilmestyä Hämäläinen GE Eurénin painosta. Eurén kirjoittaa, että Ruotsista tullut renttuherrakin kelpaa kielensä vuoksi melkein kaikkiin virkoihin, muttei suomenkielinen.\n1858: Kuopiossa kirjapainon faktori Ahlqvist julkaisee ilmoituslehteä Annons-Bladet, jonka nimi käännetään Ilmoitus-Lehdeksi 1859. Lehti jatkaa 1861 sanomalehtenä Tapio.\n1858: August Schauman perustaa lehden Papperslyktan.\n1858: Wasabladet alkaa ilmestyä.\n1858: Suometar julkaisee Oskar Blomstedtin 50-vuotishistorian Suomen sodasta. Sensuuri ei pyyhi yli kohtaa, jossa ylipäällikkö Klingsporin kerrotaan toimineen keskellä kansaa, joka "sydämensä pohjasta vihasi venäläisiä". Lehti lietsoo ryssävihaa.\n1859: Yhdysvaltalainen Thomas Alva Edison (1847-1931) on pikkupoikana junapoikana ja lehdenmyyjänä myyden sanomalehtiä rautatieasemalla. Hän keksii, että voi myös tehdä lehtiä eikä vain myydä niitä. Hän perustaa ensimmäisen kulkevassa junassa painetun lehden Weeckly Herald, jonka painos on 400 ja laajuus kaksi sivua. Edison toimii lehtensä kustantajana, uutishankkijana, toimittajana, faktorina, latojana, painajana, lehdenkantajana ja -myyjänä.\n1859: Yhdysvalloissa perustetaan New York World -sanomalehti. Sen herättää 1883 henkiin Joseph Pulitzer.\n1859: USAssa lehtimies Horace Greeley sanoo preeriaintiaaneista: "Näiden ihmisten on kuoltava - mikään ei voi heitä auttaa. Jumala on antanut tämän maan niille, jotka ottavat sen omistukseensa ja vaalivat sitä, ja hänen laillista käskyään vastaan on turha taistella."\n1859-60: Norjalainen kirjailija Björnstierne Björnson toimii Aftenbladetin päätoimittajana. Hän oli 1850-luvulla lehtimiehenä muun muassa Bergens Postenin päätoimittaja. Björnsonin näytelmä Redaktören saa 1875 ensiesityksen Kristianiassa - Oslossa.\n1859: Puolassa pankkiiri Leopold Kronenberg perustaa päivälehden Gazeta Codzienna - Päivälehti. Se on 1861 alkaen Gazeta Polska - Puolan Lehti.\n1859: Puolassa alkaa ilmestyä maan ensimmäinen kuvitettu lehti Tygodnik Ilustrowany - Kuvitettu Viikkokirjoitus.\n1859: Irish Times aloittaa.\n1859: Firenzessä alkaa ilmestyä La Nazione.\n1859: Kanadassa Manitobassa aloittaa Nor' Wester.\n1859: Surinamissa alkaa ilmestyä lehti Suriname.\n1859: Lähetyssaarnaaja Henry Townsend perustaa Nigerian ensimmäisen lehden Iwe Irohin tai Irhon Yoruba, joka on jorubankielinen. Lehdestä tulee pian Afrikan ensimmäinen kaksikielinen lehti, kun englanti lisätään toiseksi kieleksi.\n1859: Karl Marx kirjoittaa lehtityöstä: "Kaikki Lontoon käymälät tyhjentävät jätteensä keinotekoisia kätkettyjä viemäreitä myöten Thamesiin. Samoin maailmankaupunki tyhjentää joka päivä yhteiskunnalliset jätteensä hanhensulkien järjestelmän välityksellä isoon paperiseen keskuskäymälään, Daily Telegraphiin... Sen jälkeen kun hän (lehden julkaisija Levy) on muuttanut Lontoon yhteiskunnalliset ulosteet lehtikirjoituksiksi, hän muuttaa ne kupariksi ja vihdoin kuparin kullaksi."\n1859: Wiborg-lehdessä ensi kertaa Suomessa vaaditaan kirkon ja valtion eroa.\n1859-61: August Schauman julkaisee lehteä Papperslyktan. Sen takana on vireä vapaudentuuli Euroopassa. Lehti on Helsingfors Tidningarin ja Litteraturbladin sekoitus.\n1859: Kuopion Hippakunnan Sanomia perustetaan. Se lopetetaan 1860 tilaajien puuttuessa.\n1859: Oulun Wiikko-Sanomia herättää huomiota 30.4 uutisellaan sodan syttymisestä Itävallan ja Sardinian välille neljä päivää aikaisemmin. Lehti sai tiedon Haaparannasta, jonne 1858 vedettiin lennätinlinja. Toimittaja Bäckwall järjesti uutisten saannin Haaparannasta kahdesti viikossa, perusti osaston Sananlennätin-Sanomia ja teki lehdestään Suomen tuoreimman.\n1859: Kun Saimaan vesistöön kuuluvan Höytiäisen pinta alenee äkkiä 7,5 metriä, uutinen siitä ehtii Helsingin lehteen parin viikon kuluttua.\n1850-luvun loppu: Suomen lehdistöä luonnehtii kansan ääni. Yleisen mielipiteen tulkiksi nähdään suomenkielinen lehdistö ja lehtiin lähetetyt kirjeet.\n1860-luku: Kuubassa julkaistaan ensimmäinen työväenlehti La Aurora - Sarastus.\n1860-luku: Englantilainen romaanikirjailija George Meredith (1828-1909) toimii lehden toimittajana, Morning Postin sotakirjeenvaihtajana Italiassa 1866 ja Monthly Observerin avustajan vuosisadanvaihteessa.\n1860-luku: Yhdysvalloissa perustetaan 5429 uutta lehteä.\n1860-luku: Yhdysvaltalainen kirjailija Mark Twain (1835-1910) aloittaa kalifornialaisen paikallislehden toimittajana ja kirjoittaa 1880-luvulla humoristisia artikkeleita sanfranciscolaisiin lehtiin muun muassa lehtimiehistä.\n1860-luku: Tshekkiläinen kirjailija Jan Neruda (1834-91) aloittaa lehtimiesuransa Narodni Listy -lehden avustajana.\n1860-luku: Italiassa sosialistit perustavat lehdet Il Giornale degli Operai - Työläisten lehti Genovaan, Libertà e Giustizia - Vapaus ja oikeus Napoliin ja Avanti! - Eteenpäin Roomaan.\n1860-luku: Uudessa Seelannissa perustetaan lehdet New Zealand Herald Aucklandiin ja Evening Post Wellingtoniin.\n1860-luku: Kirjailija ja suomalaisen naisasialiikkeen johtohahmo Adelaide Ehrnrooth on nimimerkki A-I-a Helsingfors Dagbladissa. Lehteen kirjoittavat Anna Sofia Frosterus, Aili Trygg ja muut.\n1860-luku: Suomessa perustetaan 31 sanomalehteä, mutta nettokasvu on kuusi. Suomessa tilataan noin 12 600 vuosikertaa ja 1875 jo 27 000 vuosikertaa. On lehtiä, joiden julkaisemiseen on saatu lupa, mutta joiden julkaisemisesta luovutaan ennen näytenumeroa tai ilmestyminen jää näytenumeroon.\n1860-70-luvut: Suomessa lehtiä toimitetaan usein päätoimittajan asunnossa. Suomenkielisissä maalaisille tarkoitetuissa lehdissä artikkelit ovat usein opettavia ja valistavia tai neuvovia ja nuhtelevia.\n1860-70-luvut: Suomessa kuvia käytetään jonkun verran kansanlehdissä kuten Folkwännen ja Österbotten. Ilmoitukset alkavat viedä yhä enemmän tilaa lehdissä. Eniten ilmoituksia on 1860 Helsingfors Tidningarissa noin 44 prosenttia palstatilasta. Muutamissa lehdissä esiintyy kirjallisuusarvosteluja. Lehtien hömppä otsikoidaan: blandkorn, miscellania, sekalaista, varia, allehanda ja plock. Siihen kuuluu vitsejä, anekdootteja, arvoituksia, sanaleikkejä ja muuta.\n1860: New York World alkaa ilmestyä.\n1860: Norjassa orpokodin entinen kasvatti Christian Schibsted (1812-) perustaa Aftenposten-lehden. Sillä on iltapäiväpainos. Lehdessä julkaistaan monenlaisia osto- ja myynti-ilmoituksia. Amandus Schibstedin ollessa lehden johdossa pidetään 1899 Kristianiassa ensimmäinen pohjoismainen sanomalehtikokous.\n1860: Norjassa perustetaan liberaali Dagbladet-lehti.\n1860: Palermossa alkaa ilmestyä Giornale di Sicilia.\n1860: Kroatian ensimmäinen päivälehti Obzor - Katsaus perustetaan.\n1860: Turkin ensimmäinen päivälehti on Tercüman-i Ahval - Tapahtumien Tulkki. Sulttaani lakkauttaa lehden, koska se hyökkäilee hallitusta vastaan.\n1860: Libanonissa Butrus Al-Bustani perustaa lehden Nafeer Souria - Syyrian Kutsu.\n1860: Libanonilaisia arabiankielisiä lehtiä julkaistaan Istanbulissa Aj-Jawa'ib - Matkustajan Uutiset ja Pariisissa Barid Paris - Pariisin Posti.\n1860: Tunisian hallituksen virallinen julkaisu El Ra'id El Tunisi - Tunisian Pioneeri perustetaan. Ranskan siirtomaavallan aikana siitä tulee pelkkä lakilehti.\n1860: WE Eaton alkaa julkaista Sri Lankassa sinhalankielistä lehteä Lanka Loka.\n1860: Indonesiassa Semarangissa alkaa ilmestyä Selompret Melaju.\n1860: Borgåbladet alkaa ilmestyä.\n1860: Porissa perustetaan Björneborgs Tidning (lopetetaan 1865) ja Porin Kaupungin Sanomia, joka lakkaa 1862.\n1860-63: Otawa, Sanomia Wiipurista ilmestyy.\n1860: Suomessa 1700-luvulta lähtien perustetaan 85 sanoma- ja aikakauslehteä, mutta niistä vain kymmenen jää eloon. Sanomalehden ilmoitusrivin hinta on 5-6 kopeekkaa. Ilmaisjakelulehti Annons Blad Kuopiossa on elinvoimainen ja muuttaa nimensä Ilmoituslehdeksi. Sen levikin ja ilmoittelun kasvu johtaa ilmoitushinnan alentamiseen. Ruotsin ajan lopulta sanoma- ja aikakauslehtien levikki 60-kertaistuu. Sanomalehtiä tilataan 12 600 vuosikertaa, joka vastaa seitsemän vuosikertaa tuhatta asukasta kohti.\n1860 asti: Suomen sanomalehtien 1809 lähtien ruotsin- ja saksankielisillä lehdillä 76 ja suomenkielisillä lehdillä 38 toimittajaa on tavallisesti sivutoimisia, joista yli puolet on yliopiston tai oppikoulun opettajia eli maisteritoimittajia. Lehdet saavat avustajia. Joillain lehdillä on kotimaassa kirjeenvaihtajia. Matkustavat maanmiehet lähettävät matkakirjeitä matkakassaansa kartuttaakseen. MA Castrén lähettää 1840-luvulla matkakirjeitä Siperiasta ja GA Wallin Arabiasta. Lönnrot tarinoi runonkeruustaan. August Ahlqvist lähettää 1855-59 viitisenkymmentä kirjettä Venäjältä. Hyönteistieteilijä RF Sahlberg kertoo 1851 seikkailuistaan Brasiliassa, ja CI Qvist 1858 Ranskasta, Englannista ja Italiasta. Lehdet alkavat saada maaseutukirjeenvaihtajia. Lähetetyillä kirjoituksilla on kolme portinvartijaa: kustantaja, toimittaja ja sensuuri. Saksitoimittamalla siirretään tekstiä suoraan tai valitsemalla ja muokkaamalla lehteen. Lehtiä salakuljetetaan ulkomailta. Suomen sanomalehdet täyttävät ruotsalaisen lehdistötutkijan Otto Sylwan määritelmän: 1) kaikenlaisia uutisia, 2) julkisia asioita käsitteleviä artikkeleita, 3) yleistajuisia, hyödyllisiä ja huvittavia kirjoituksia sekä 4) tiedotuksia ja ilmoituksia. Maaseutukirje ehtii lehden palstoille parissa viikossa. Keski- ja Länsi-Euroopasta lehdet saapuvat 1830-luvulla kesäisin runsaan kolmen viikon ja talvisin runsaan kuukauden ikäisinä. Höyrylaivaliikenne ja rautatieverkon laajentuminen mantereella 1830-luvun lopulla nuorentavat uutisia puolella. Åbo Underrättelseriin 1849-50 Tukholman lehdet tulevat Turkuun kolmen, Hampurin noin 10 sekä Pariisin ja Lontoon lehdet noin 12 päivän ikäisinä.\n1861: Grönlannin ensimmäinen lehti Atuagagdliutit - Jotakin luettavaksi esitettyä, joka ei mitään maksa, alkaa ilmestyä Godthåbissa. Aloitteen tekijä on Tanskan siirtomaahallinnon lääkäri Etelä-Grönlannin inspehtori Hinrich Johannes Rink (1819-93), joka pari vuotta aikaisemmin hankki saarelle oman pienen kirjapainon.\n1861-73: Brysselissä ilmestyy sosialistinen viikkolehti Tribune du Peuple.\n1861-1942: Ranskan hallitsevia piirejä edustava päivälehti Le Temps - Aika ilmestyy Pariisissa.\n1861: Vatikaani perustaa äänitorvekseen poliittisen ja uskonnollisen päivälehden L’Osservatore Romano. Katolista kirkkoa painostetaan luovuttamaan paavin maat Italian uudelle valtiolle, ja paavi Pius IX tarvitsee sanomalehteä puolustamaan alueitaan, joten hän hyväksyy kahden katolilaisen lehtisuunnitelmat. Lehden velkaannuttua paavi Leo XIII ostaa sen 1890. Lehden tehtävänä on paavin vallan puolustaminen. Se painetaan 1929 alkaen Vatikaanissa. Fasismin aikana 1920- ja 1930-luvulla Osservatore ainoana Italiassa saattaa toimia vapaahkosti. Fasistit ahdistelevat lehteä, joka ei kutsu Mussolinia Il Duceksi, mutta kutsuu Hitleriä antikristukseksi. Fasistit pieksevät Osservatorea lukevia pappeja ja lehdenjakajia Rooman kaduilla. Toisen maailmansodan sytyttyä lehden levikki nousee ollen 350 000.\n1861-65: Yhdysvaltain sisällissodan aikana sotauutisista tulee lehtien kilpailukeino.\n1861: Karl Marx kirjoittaa Wienissä ilmestyvälle Die Presselle.\n1861: Tunisian hallitus alkaa julkaista lehteä Al Ra'id al Tunisi.\n1861: Indonesiassa Surabajassa alkaa ilmestyä Bintang Soerabaia ja 1862 Bintang Timur.\n1861: Japanin Nagasakiin englantilainen AW Hansard perustaa lehden The Nagasaki Shipping List and Advertiser. Se siirretään samana vuonna Yokohamaan ja nimeksi tulee Japan Herald.\n1861: Burmassa perustetaan lehti Rangoon Gazette.\n1861: Uudessa Seelannissa perustetaan lehdet The Press Christchurchiin, aamulehti The Otago Daily Times Dunediniin ja iltalehti Southland Daily News. Uuden Seelannin lehdet hankkivat uutisia Englannista ja Euroopasta, mutta eivät maan omia uutisia.\n1861: Suomalainen kunnallismies Ernst Linder julkaisee vapaamielistä lehteä Barometern.\n1861: Helsingfors Dagblad lähettää näytenumeronsa. Se ilmestyy 1862 lähtien kuusi kertaa viikossa ja 1871 alkaen Ranskan-Saksan sodasta joka päivä ollen ensimmäinen pohjoismainen seitsenpäiväinen sanomalehti. Lehden takana ovat Robert Lagerborg ja Anders Herman Chydenius, jotka kuuluvat Suomen ensimmäisiin ammattitoimittajiin. Lehti julkaisee alusta lähtien pääkirjoituksen ja vakiinnuttaa pääkirjoitukset Suomeen. Lehti lopetetaan 1887 ja kirjapaino myydään 1888.\n1861: Helsingissä perustetaan Folkwännen maaseutua varten. Se on Suomen ensimmäinen ruotsinkielinen kansanlehti. Ilmestyttyään yksipäiväisenä lehti muutetaan 1883 kuudesti viikossa ilmestyväksi iltalehdeksi.\n1861: Borgå-Bladet alkaa ilmestyä.\n1861: Kuopiossa ilmestyy Tapio.\n1861: Ilmestyy näytenumerot St Michels Annonce-Blad, joka ilmestyy 1862, ja Mikkelin Ilmoituslehti, joka ilmestyy 1862-63. Ne korvataan ilmoitus- ja uutislehdellä Mikkelin Wiikko-Sanomia 1863-64.\n1862: Pietarissa alkaa ilmestyä latviankielinen sanomalehti Peterburgas Avizes.\n1862: Aryeh L Horowitz ja Joel Moshe Salomon alkavat julkaista Palestiinassa lehteä Torat Zion - Siionin Laki. Turkkilaisten painostuksesta he lähtevät Pariisiin. He uudistavat 1863 lehden nimellä Ha-Levanon - Libanon, jota Salomon julkaisee kerran kuussa. Turkkilaiset pakottavat lopettamaan sen 12 numeron jälkeen.\n1862: Sri Lankassa alkaa ilmestyä sinhalankielinen Lakminapahana.\n1862: Hongkongin hallituksen lehti Government Gazette alkaa ilmestyä. Se julkaisee 1867 alkaen kiinankielistä liitettä.\n1862: Tokugawa-shogunaatti alkaa julkaista lehteä Batavia Shimbun, jossa on japaniksi käännettyjä juttuja hollantilaisesta virallisesta lehdestä Javaasche Courant.\n1862: Suomettaren palstoille ilmestyy nimimerkki -l -b -s eli Karl Jakob Gummerus (1840-98). Hän ryhtyy lehden säännölliseksi avustajaksi.\n1862: Hämäläinen-lehden kohokohta on tammikuussa, kun tulihepo Lemminkäinen puuskuttaa Hämeenlinnan rautatieasemalle.\n1862-64: Helsingfors Dagbladissa käyttää ensimmäisenä Suomessa toimitussihteerin nimitystä Robert Lagerborg.\n1863: Slavofiili professori Mihail Nikiforovitsh Katkov (1818-87) ottaa puolivirallisen lehden Moskovskija Vedomosti - Moskovan Sanomat johdon käsiinsä, ja panslavismi tulee melkein viralliseksi aatesuunnaksi.\n1863-1917: Sanomalehti Russkije Vedomosti - Venäjän Sanomat ilmestyy Moskovassa. Lehti on 1905 alkaen kadettipuolueen oikeistosiiven äänenkannattaja.\n1863: USAn sisällissodassa Vicksburgin piirityksen aikana Vicksburg Gazette painetaan kukalliselle tapetille painopaperin puutteessa.\n1863-68: Liechtensteinische Landeszeitung ilmestyy. Lehti ilmestyy 1873 lähtien nimellä Liechtensteinische Wochenzeitung ja 1878 nimellä Liechtensteiner Volksblatt, josta tulee 1919 edistyksellisen porvaripuolueen äänitorvi.\n1863: Ranskalainen rahamies Moïse Polydore Milhaud tai Millaud (1813-71) perustaa lehden Le Petit Journal. Myöhemmin hän laskee irtonumeron hintaa huomattavasti ja lehti saavuttaa 83 000 kappaleen levikin. Hippolyte Marinoni ja Emile de Girardin ottavat tämän epäpoliittisen yleislehden haltuunsa Milhaudin kuoleman jälkeen, ja lehden levikki on 1877 peräti puoli miljoonaa kappaletta. Lehden kilpailijaksi ryhtyy 1876 Le Petit Parisien, jonka levikki nousee puoleentoista miljoonaan juuri ennen I maailmansotaa.\n1863: Genovassa sosialistit perustavat lehden Il Giornale degli Operai - Työläisten Lehti, 1867 Napolissa Liberta e Giustizia - Vapaus ja Oikeus ja Bolognassa L'Eco dell'Operaio - Työläisen Kaiku, 1871 Torinossa Il Proletariato Italiano - Italian Proletariaatti ja 1896 Roomassa Avanti! - Eteenpäin!. Tätä julkaistaan 1911 alkaen Milanossa ja 1912 Benito Mussolinin johdolla.\n1863: Torinossa alkaa ilmestyä Unità Cattolica.\n1863: Robert Campbell perustaa Nigerian Lagosiin lehden Anglo-African.\n1863: Afganistanissa Kabulissa kirjailija Sayyed Jamaluddin Afghani alkaa julkaista lehteä Kabul.\n1863: Jungfennomaanit historianprofessori Yrjö Koskinen (Georg Zacharias Forsman, aateloituna 1884 Yrjö-Koskinen) (1830-1903) ja maisteri Jaakko Forsman perustavat äänitorvekseen Helsingin Uutiset. Lehti alkaa käyttää itsestään nimitystä suomikiihkoinen. Lehti lakkaa 1863 lopussa.\n1863: Ernst Linder perustaa lehden Päivätär, Viikkosanomia Helsingistä, joka yhtyy 1865 Suomettareen.\n1863-64: Fennomaani David Emanuel Daniel Europaeus perustaa Kansakunnan Lehden, jota ilmestyy kahdeksan numeroa.\n1863-67: Turussa ilmestyy Tähti. Kirjanpainaja Johan Fredrik Granlund julkaisee ei vain maallista vaan myös hengellistä lehteä, joka on kristillissiveellinen. Joka numerossa on vähintään yksi virsi tai hengellinen laulu selityksineen. Uskonnollisia juttuja esiintyy usein.\n1863: Porissa ilmestyy Lännetär puolisen vuotta.\n1863-64: Mikkelin Wiikko-Sanomia ilmestyy.\n1863-88: Suomen valtiopäivillä on 19 toimittajaa aatelittomissa säädyissä (kaksi papistossa, 15 porvaristossa ja kaksi talonpoikaissäädyssä) ja kahdeksan aatelissäädyssä eli yhteensä 27.\n1864: Sinitakkiluutnantti järjestää Kanadassa santee-siouxien Shakopee ja Rohtopullo pidätyksen sekä kuljetuttaa heidät kloroformilla tainnutettuina Minnesotaan. Pitkä Kauppamies Henry H Sibley lavastaa oikeudenkäynnin, jossa heidät tuomitaan hirtettäviksi. St Paulin Pioneer -lehti sanoo tuomiosta: "Emme usko, että huomisilla teloituksilla tehdään vakavaa vääryyttä, mutta olisi ollut kunniakkaampaa, jos heidän syyllisyydestään olisi saatu konkreettisia todisteita... ketään valkoista miestä, joka on oikeudessa vertaistensa muodostaman valamiehistön edessä, ei teloitettaisi näin heiveröisillä todisteilla."\n1864: Kanadassa ilmestyy 23 päivälehteä ja 269 viikkolehteä, 1881 luvut ovat 61 ja 446 sekä 1900 jo 121 ja 858.\n1864: Itävallassa osa lehden Die Presse henkilökuntaa perustaa lehden Neue Freie Presse, jonka julkaisijoina ja toimittajina ovat M Friedländer, E Etienne ja Moritz Benedikt. 1880-luvulta lehti julkaisee kirjailijoiden tuotteita, ja Theodor Herzlin toimittamasta lehden följetongiosastosta tulee foorumi Wienin kirjailijoille Hermann Bahr (1863-1939), Arthur Schnitzel (1862-1931) ja Peter Altenberg (1859-1919). Lehti ja Die Presse yhdistetään 1896.\n1864: Gottfried Leonhard Daube perustaa ilmoitustoimiston Frankfurt am Mainiin.\n1864: Rudolf Wall perustaa Tukholmassa Dagens Nyheterin suuren yleisön lehdeksi, jonka painaa Albert Bonnier. Hän hankkii ensimmäiset osakkeet lehdestä 1880-luvulla. Karl Otto Bonnier ostaa 1900 tienoilla osakkeita. Toimittajat Oscar Hemberg ja Anton Karlgren tuovat 1905 lehteen yhdysvaltalaistyyliä suurin otsikoin ja runsain kuvin. Painos 1918 on 108 000. Tor Bonnier ostaa 1930 Dagens Nyheterin osakkeista enemmistön. Lehti tarkkailee fasismin nousua ja Lapuanliikettä.\n1864: Milanossa perustetaan L'Osservatore Cattolica.\n1864: Thaimaassa alkavat ilmestyä Siam Times ja Bangkok Press, 1867 Siam Weekly Monitor ja 1868 Bangkok Summary.\n1864: August Schauman (1826-96) perustaa Helsingissä Hufvudstadsbladetin. Se on kieli- ja puoluepoliittisesti vapaa kaupallinen julkaisu ja liikeyritys, joka ilmestyy kuusi kertaa viikossa. Lehden ilmoitusten määrä kasvaa, kun Helsingfors Tidningar poistuu 1866 markkinoilta. FW Frenckell ostaa 1868 P Widerholmin painon ja myy sen heti August Schaumanille. Hufvudstadsbladetia painetaan Marinoni-pysähdyssylinterikoneella, mutta 1876 lähtien on käytössä pikapainokone Liliput. Painossa käynnistetään 1885 kaksisylinterinen Augsburg, joka painaa 2000-2500 kappaletta tunnissa. Lehdestä tulee 1890 jokapäiväinen.\n1864-65: Liberaali Theodor Neovius julkaisee lehteä Helsingfors Posten.\n1864-81: Viborgs Tidning ilmestyy.\n1864-78: Österbotten ilmestyy Vaasassa. Se on kristillis-siveellinen kansanvalistuslehti.\n1864: Jyväskylässä alkaa Uno Cygnaeuksen aloitteesta ilmestyä aikakauslehtimäinen Koti ja Koulu, Sanomia Lasten kasvattajille. Se lakkaa 1866. Lehti kuuluu Cygnaeuksen kansakoulunopettajien koulutusohjelmaan: seminaarin opettajien pitää toimittaa kasvatusopillista lehteä. Cygnaeus hankkii Tammisaaresta painon ja faktorin FM Huhtin.\n1865: New York Herald kertoo presidentin Lincoln murhasta.\n1865: William Randolph Hearst (1863-1951) perustaa lehden Evening Examiner perittyään sanfranciscolaisen lehden Examiner.\n1865: Edwin Lawrence Godkin (1831-1902) perustaa lehden Nation, jonka myy 1899 newyorkilaiselle Evening Postille.\n1865: Lontoossa perustetaan iltalehti Pall Mall Gazette.\n1865: H de Villemessant tekee Figaro-lehtensä Ranskan johtavaksi julkaisuksi, joka ilmestyy 1866 joka päivä. Lehti aloittaa bulevardilehdistön sarjan seuraamalla jokapäiväistä elämää ja koko Pariisia. Figaro alkaa julkaista uutisia Pariisin hienostosta, pilakuvia, teatteriuutisia, katsauksia ja päivänpakinoita. Lehti lisää tulojaan teksti-ilmoituksilla.\n1865: Pariisissa lehteä Petit Journal painetaan 250 000 kappaletta päivässä.\n1865: Eduardo Coelho ja Tomás Quintino Antunes alkavat julkaista Lissabonissa lehteä Diário de Notícias.\n1865: Syyrian Damaskoksessa alkaa ilmestyä virallinen lehti Al Sham - Syyria.\n1865: Sri Lankassa aletaan julkaista tamililehteä Paliyar Naisam.\n1865: Japanissa alkaa ilmestyä Kaigai Shimbun.\n1865: Vietnamin ensimmäinen lehti Gia Dinh Bao - Gia Dinhin Lehti ilmestyy noin sata vuotta.\n1865: El Porvenier Filipino alkaa ensimmäisenä Filippiinien lehtenä ilmestyä kahdesti päivässä.\n1865: Yhdysvaltalainen humoristi ja kauhujuttujen tekijä Ambroise Bierce (1842-1914) toimii lehtimiehenä San Franciscossa, 1870-luvun alussa pilalehden toimittajana Lontoossa ja Hearstin lehdistössä. Hän katoaa 1914 Meksikoon.\n1865-72: Björneborg, Weckoblad för Björneborgs stad och landsort ilmestyy.\n1866-1901: Liberaalis-narodnikkilainen poliittinen ja kaunokirjallinen sanomalehti Nedelja - Viikko ilmestyy Pietarissa. Lehti vastustaa taistelua itsevaltiutta vastaan ja kannattaa pienten tekojen teoriaa.\n1866: Venäläinen kirjailija Nikolai Leskov (1831-95) alkaa toimia ammattijournalistina. Satiirikko M Saltykov-Shtshedrin (1826-89) työskentelee 1800-luvun jälkipuolella lehtimiehenä.\n1866-1945: Milanossa demokraatit julkaisevat demokraattista lehteä Il Secolo - Vuosisata.\n1866: Bosnia-Herzegovinassa alkaa ilmestyä ensimmäinen sanomalehti Bosanski Vjestnik Sarajevossa.\n1866: Libyan turkkilainen vallanhaltija Nadim Pasha alkaa julkaista turkiksi viikkolehteä Tarablus al Gharb. Siinä on arabiaksi liitteitä. Lehti painetaan kirjapainon pystyttämiseen 1870 saakka kivipainossa ja ilmestyy 1911 asti. Englannin informaatiopalvelu alkaa 1943 julkaista viikkolehteä arabiaksi samalla nimellä. Siitä tulee Englannin hallinnon päivittäin ilmestyvä virallinen lehti.\n1866: Journal Officiel des Iles St-Pierre et Miquelon alkaa ilmestyä.\n1866: Japanissa perustetaan Bankoku Shimbun, joka alkaa ensiksi julkaista ilmoituksia.\n1866: Suometar lakkaa kannattamattomana.\n1866: Yrjökoskislaisten Kirjallinen Kuukauslehti alkaa ilmestyä. Se lakkaa 1880 taloudellisissa vaikeuksissa.\n1866: Tampereella alkaa ilmestyä Sanomia Tampereelta, sittemmin Tampereen Sanomat, joka lakkaa 1900. Se on Suomen ensimmäinen puupitoiselle paperille painettu sanomalehti.\n1866-67: Oulussa ilmestyy Pohjan-Tähti, jota toimittaa entinen aliupseeri ja kyläkoulun opettaja Johan Rännäri.\n1866: Suomen Julkisia Sanomia saa uuden nimen Suomalainen Wirallinen Lehti.\n1867: Rudolf Mosse (1843-1920) perustaa Berliiniin ilmoitustoimiston, joka välittää ilmoituksia sanomalehtiin, ja lehden Annoncen-Expedition. Toimisto laajenee ulkomaille ja muodostaa perustan Mossen kustantamolle ja painolle. Mosse julkaisee muun muassa lehtiä Berliner Tageblatt, Berliner Volkszeitung ja Berliner Morgenzeitung. Yritys toimii 1932 saakka.\n1867: Torinossa aletaan julkaista lehteä Gazzetta Piemontese. Alfredo Frassati ostaa 1895 sen ja antaa lehdelle nimen La Stampa - Lehdistö.\n1867: Jugoslavian alueella on 24 serbien, 20 kroaattien ja 11 slovenien sanomalehteä ja aikakauslehteä markkinoilla.\n1867: Vietnamin Saigoniin perustetaan Giadinh-Long.\n1867-1945: Vietnamissa ei Ranskan siirtomaa-ajalta säily yhtään lehteä.\n1867: Indonesiassa perustetaan Djakartaan Biang Lala.\n1867: Tapio alkaa ilmestyä Kuopiossa.\n1867: Ilmarinen perustetaan Viipuriin, mutta lopetetaan 1872 talouden surkean tilan vuoksi.\n1867: Helsingfors Börsförenings Tidning ilmestyy kolmen kuukauden ajan.\n1868-1917: Päivälehti Novoje Vremja - Uuusi Aika ilmestyy Pietarissa perustajana Alexej S Suvorin (1834-1912). Se on 1905 lähtien mustasotnialaisten äänenkannattaja.\n1868: Henry Watterson (salanimi Henry Marse) perustaa Louisvilleen lehden Courier Journal.\n1868: Unkarilainen emigrantti Joseph Pulitzer (syntyjään Politzer József) (1847-1911) tulee toimittajaksi St Louisiin, säästää rahaa ja ostaa 1872 osuuden lehdestä Westliche Post ja 1879 lehdet St Louis Dispatch ja St Louis Post sekä yhdistää ne lehdeksi St Louis Post-Dispatch. Pulitzer hankkii 1883 lehden New York World (1860-1931), joka on 1892 USAn suurin lehti. Hän lähettää toimittajan Nellie Bly alias Elizabeth Cochran matkalle maailman ympäri Jules Vernen tapaan. William Randolph Hearst kamppailee Pulitzeria vastaan, ja syntyy keltainen lehdistö, sillä lehdet laskevat tasoaan. Hearstin aiheita ovat seksi, rikokset ja väkivalta.\n1868: USAssa Carey Wentworth Styles perustaa lehden The Atlanta Constitution.\n1868-1914: Antwerpenissa ilmestyy sosialistinen viikkolehti De Werker.\n1868-1934: Berliner Börsen-Courier ilmestyy.\n1868: Ranskassa ennakkosensuurin poistamisen jälkeen vuoden sisällä Pariisissa ilmestyy 88 ja maaseudulla 150 lehteä. Satiiriset lehdet menestyvät: Figaroa myydään 40 000 kappaletta, lehtiä Gaulois, Cloche - Kello ja Diable à quatre - Mekkala yli 12 000.\n1868: Pariisissa Henri Rochefort perustaa lehden Lanterne - Lyhty, joka painetaa liekinväriselle paperille.\n1868: Gibraltarilla perustetaan El Calpense ja 1885 El Anunciador, joita levitetään niiden kauppa- ja merenkulku-uutisten vuoksi myös Etelä-Espanjaan ja Marokkoon.\n1868: Japanin keisari ottaa vallan shogunaatilta, ja kymmenen sanomalehteä perustetaan. Yli 10 lehteä ilmestyy Edossa (Tokio) ja Yokohamassa.\n1868: Norjassa perustetaan Verdens Gang -lehti. Norjalaisen lehden Bergens Tidende ensimmäinen vuosikerta maksaa työmiehen viikkopalkan verran.\n1868: Thaimaan ensimmäinen päivälehti The Siam Daily Advertiser alkaa ilmestyä englanniksi, mutta myöhemmin kaksikielisenä.\n1868: Kalliovuorten utein päällikkö Ouray - Nuoli (-1881), joka on puoliksi apashi ja puoliksi uncompaghre-ute sekä puhuu englantia ja espanjaa yhtä sujuvasti kuin kahta intiaanikieltä, on yhdeksän muun päällikön kanssa Washingtonissa neuvotteluissa. Ouray on kokenut ja osaa valistaa asiasta lehtimiehiä: "Sopimus jonka intiaani tekee Yhdysvaltain kanssa on kuin sopimus, jonka nuolten lävistämä puhveli tekee metsästäjäin kanssa. Hän voi vain käydä makuulleen ja luovuttaa."\n1868-70: Kansan Lehti ilmestyy Jyväskylässä Wolmar Styrbjörn Schildtin (Kilpinen) toimittamana. Lehti on jungfennomaaninen ja vanhaluterilainen.\n1868: Ahvenanmaalla alkaa ilmestyä Åland. Sitä julkaistaan viisi numeroa. Finnströmin kirkkoherra FP von Knorring painattaa lehden Turussa.\n1868: Åbo Underrättelser saa ensimmäisen kokopäiväisen toimittajan. Lehti ilmestyy kolmesti viikossa.\n1869: Venäläinen anarkisti Mihail A Bakunin (1814-76) alkaa julkaista lehteä Narodnoje Delo - Kansan Asia Genevessä ja 1878 Obshtshina - Yhteisö, myös Genevessä.\n1869-76: Saksan sosialidemokraattien (eisenachilaisten puolueen) sanomalehti Der Volksstaat - Kansanvaltio ilmestyy Wilhelm Liebknechtin (1826-1900) toimittamana. Lehteä avustavat Marx ja Engels.\n1869: Hollannissa perustetaan halpa sanomalehti Het Nieuws van den Dag - Päivän Uutiset.\n1869: Lontoossa alkaa ilmestyä viikottain kuvitettu lehti Graphic.\n1869-74: Bulgarialainen kirjailija Ljuben Karavelov (1834-79) julkaisee Bukarestissa lehtiä Svoboda - Vapaus ja Nesavisimost - Riippumattomuus.\n1869: Lehteä Ha-Levanon seuraa Israel Dov Frumkinin julkaisema Ha-Habazelet - Lilja. Nykyaikaisen heprealaisen julkaisemisen isä Eliezer Ben Yehuda, joka elvyttää heprean kielen, toimittaa lehteen liitteitä.\n1869: Irakissa Turkin hallinto alkaa julkaista Bagdadissa virallista lehteä Al Zurah - Suura arabiaksi ja turkiksi. Lehti lakkaa 1917.\n1869: Argentiinassa tohtori José C Paz perustaa sanomalehden La Prensa - Lehdistö, kun de Rosasin diktatuuri on päättynyt ja lehdistön vapaus on taattu perustuslailla. La Prensa kuvaa 1870 Sedanin taistelua Ranskassa aikaisemmin kuin muut argentiinalaiset lehdet. Vuosisadan vaihteessa poika Ezequiel Paz painottaa työväenluokan etuja ja kannattaa puuttumattomuutta mantereen valtioihin eli Drago-oppia. La Prensan levikki 1913 on sata tuhatta, sodan päättyessä pari sataa tuhatta ja 1928 jo 423 000. Lehti perustaa 1920-luvulla laitoksia, jotka tekevät korvauksetta sosiaalista työtä. Argentiinalaiset saavat maksutta lainopillista ja maataloudellista neuvontaa, hoitoa kustannusyhtiön klinikoilla ja musiikkiopetusta konservatorioissa. Lehti perustaa kirjaston ja luentojärjestön.\n1869: Fidzhi-saarilla George Littleton Griffiths perustaa Levukaan lehden The Fiji Times. Lehden paino siirtyy 1887 Suvaan, jossa alkaa ilmestyä Suva Times.\n1869: The Times kirjoittaa Lontoon saksalaisten työläisten kantaneen mielenosoituksessaan tunnusta Proletarier aller Länder, verunreiniget euch! ja kääntää sen englanniksi Ragamuffins of all regions, befoul yourselves! - Kaikkien alueiden ryysyläiset, liatkaa itsenne!\n1869: Fennomaanien puolue (perustettu 1863) saa oman sanomalehden Uusi Suometar, joka on jungfennomaanien poliittinen lehti. Lehden toimittajia ovat veljekset Yrjö Koskinen ja Jaakko Forsman sekä Agathon Meurman. Päätoimittajaksi tulee maisteri AF Almberg (Antti Jalava) ja 1870 maisteri Viktor Löfgren (1906 Lounasmaa). Hän on 36 vuotta päätoimittajana. Lehti alkaa 1871 ilmestyä kolmesti viikossa, 1881 kuudesti viikossa aamulla ja 1914 joka päivä. Uudesta Suomettaresta tulee vähitellen Yrjö Koskisen ja Agathon Meurmanin johtaman vanhasuomalaisen siiven äänenkannattaja. Vanhasuomalaiset järjestäytyvät 1905 suomalaiseksi puolueeksi, ja Uusi Suometar alkaa tarkkaan noudattaa puolueen keskusjohdon ohjeita. Lehden seuraaja 1918 Uusi Suomi on 1976 saakka kokoomuksen pää-äänenkannattaja ja kuolee 1991.\n1870-luvun alku: Englantilainen runoilija Charles Algernon Swinburne (1837-1909) sanoo pöytäpuheessa: "Sanomalehdistö on kirottu laitos, kaamea laitos, eläimellinen laitos".\n1870-luku: Tunisiassa ilmestyy italiankielinen Unione.\n1870-luku: Madagaskarilla alkaa ilmestyä Gazety Malagasy.\n1870-luku: Japanin suurimmat lehdet Asahi Shimbun - Nousevan auringon lehti 1879, Mainichi Shimbun ja Yomiuri Shimbun perustetaan. Lehtien lakkautukset ja vankila ovat hallitusta arvostelevien lehtimiesten uhkana.\n1870-luku: Burmassa perustetaan Mandalayhin kuninkaan Mindon virallinen burmankielinen lehti Ratnabon Thadinsa.\n1870-luku: Strindbergin mukaan Ruotsin lehdistö on vielä kunniallista eikä revolverijournalismia ole tuotettu Yhdysvalloista ja Saksasta.\n1870-luvun alku: Preussin pääministeri Otto von Bismarck ohjaa päivittäisillä määräyksillään omaa lehdistöään. Hän kärjistää Saksan ja Ranskan suhteita ja saa lehdistölle jaetulla vääristellyllä sähkeellä sodan syttymään. Bismarck perustaa saksalaisten miehittämälle Ranskan alueelle sanomalehden La nouvelliste de Versailles. Tätä virallista lehteä johtaa saksalainen lehtimies Moritz Busch.\n1870-luvulta lähtien: Ulkomailla painetaan Venäjälle salakuljetettavia lehtiä kuten Zürichissä Vperjod - Eteenpäin ja Genevessä Rabotnik - Työläinen.\n1870-luku: Suomessa perustetaan 26 sanomalehteä, mutta nettokasvu on 13.\n1870-luku: Helsingin lehtien toimituksissa ruvetaan palkkaamaan avuksi referenttejä eli selostajia, jotka raportoivat pääkaupungin tapahtumista ja kokouksista. Toimitukseen palkataan aputoimittajia hoitamaan rutiinitehtäviä. Uutisia saadaan lennättimen yleistyessä sähkeitse Pariisista, Lontoosta, Roomasta ja jopa Teheranista, ja ne julkaistaan pääkaupunkilehdissä seuraavana päivänä. Kotimaassa tiedot kulkevat sähkeitse lennätinkonttoripaikkakunnilta. Ulkomaanuutiset ovat usein tuoreempia kuin kotimaanuutiset. Kotimaassa tieto kulkee postitse monta päivää, jos paikkakunnalla ei ole lennätintä tai puhelinta.\n1870-80-luvut: Suomalaiset sanomalehdet alkavat julkaista kilpailuvälineenä nurkkaromaaneja. Ne painetaan kaksipuolisena ja voidaan leikata irti lehdestä ja koota kirjaksi. Monet lukijat saavat niistä ensi kosketuksen kaunokirjallisuuteen. Jatkokertomus jatkuu usein vuodenvaihteen yli houkutellen tilaamaan lehden.\n1870-luku: Suomen sanomalehdissä ryhdytään käyttämään ilmoituspaketteja eli vaihtoilmoituksia - bytesannonser. Ilmoittaja saa halvalla ilmoituksensa moneen eri lehteen.\n1870-80: USAssa tulee uusia sanomalehdentilaajia 11 miljoonaa, 1880-90 jo 37 miljoonaa ja 1890-1900 toiset 37 miljoonaa.\n1870: Sierra Leonessa alkaa ilmestyä virallinen lehti Royal Gazette. Se ilmestyy myöhemmin nimellä The Sierra Leone Gazette.\n1870: Japanissa perustetaan ensimmäinen uuden tyylin lehti Yokohama Mainichi Shimbun. Siinä on uutisia kotimaasta ja ulkomaista.\n1870: Intian Lahoreen perustetaan Civil and Military Gazette.\n1870: Argentiinassa perustetaan lehti La Nación.\n1870: Koulutarkastaja JA Hagman alkaa julkaista Pietarin Sanomia, ensimmäistä suomenkielistä Suomen ulkopuolella ilmestyvää sanomalehteä. Kirkkoherra JK Öhqvist alkaa 1871 julkaista kilpailevaa sanomalehteä Pietarin Sunnuntailehti. Seurauksena kumpikin lehti lakkaa 1873.\n1870: Aleksis Kiven Seitsemän veljeksen Eero on pitäjänkirjeenvaihtaja, joka sunnuntai- ja pyhäpäivinä tutkistelee sanomalehteänsä tai kirjoittelee itse kuulumisia ja yhteiskunnallisia asioita pitäjästä lähetettäväksi samaan lehteen. Mieliisti toimitus ottaa vastaan hänen lähetyskappaleitansa, joiden sisältö on ytimellistä vallan, esitystapa nasevaa ja selvää, useimpa nerokastakin. Sanomalehden seuraaminen ja avustaminen laajentaa Eeron katselman elosta ja maailmasta sekä avaa kotomaan koko kuvan hänelle. Eero perustaa paikallisen kansakoulun.\n1870-74: Svekomaanien ruotsinkielinen äänitorvi Vikingen ilmestyy Helsingissä. Sen työtä jatkaa 1883-1900 Nya Pressen.\n1870-1913: Costa Ricassa julkaistaan yli 600 sanomalehteä ja aikakauslehteä, joista monet ovat lyhytikäisiä.\n1870-71: Saksan-Ranskan sota on Suomen lehdistössä uutissota.\n1870: Suomessa kolmella lehdellä 20 lehdestä on vähintään kaksi toimittajaa: Helsingfors Dagblad, Finlands Allmänna Tidning ovat kuusipäiväisiä ja Uusi Suometar ilmestyy kahdesti viikossa.\n1871: Braunschweigissa perustetaan sosialidemokraattinen päivälehti Volksfreund - Kansan Ystävä.\n1871: Kööpenhaminassa alkaa ilmestyä Socialisten. Se ilmestyy 1874 alkaen päivälehtenä nimellä Social-Demokraten ja 1959 Aktuelt.\n1871: Maalauksesta tehty viivarasterikuva ilmestyy Ny Illustrerad Tidningissä.\n1871: Karl Marxin vävy, Jennyn kihlattu 1872, Charles Longuet toimittaa Pariisin kommuunin virallista sanomalehteä. Tyttären Eleanor sulhanen ranskalaistunut baski Hippolyte-Prosper-Olivier Lissagaray on lehtimies ja kommuunin jäsen. Eleanor avustaa 1875-76 häntä lehti- ja kirjatöissä. Lissagaray julkaisee 1876 ranskaksi Pariisin kommuunin historian, jonka Eleanor kääntää englanniksi.\n1871: Bulgarialainen runoilija Christo Botev (1849-76) julkaisee lehteä Duma na bulgarskite Emigranti - Bulgarialaisten Emigranttien Sana, 1873 Budilnik - Herättäjä ja 1875 Sname - Lippu Brailissa ja Bukarestissa.\n1871: Montenegrossa alkaa ilmestyä ensimmäinen sanomalehti Crnogorac.\n1871: Kosovo-Metohijassa alkaa ilmestyä Prizren.\n1871: Iranin hallitus alkaa julkaista lehteä Iran, 1903 alkaen nimellä Soltâni.\n1871: El Salvadorin ensimmäinen päivälehti La América Central alkaa ilmestyä San Salvadorissa.\n1871: Yhdysvaltalaisen New York Herald -lehden kirjeenvaihtaja englantilainen lehtimies ja tutkimusmatkailija Henry Morton Stanley (1841-1904) löytää skotlantilaisen lääkärin David Livingstone (1813-73) Tanganjika-järven pohjoispäästä rannalta Ujijin kylästä. Lehden omistajan Bennett nuoremman käskystä Stanley tekee matkan Afrikkaan etsimään kadonnutta Livingstonea.\n1871: Aravaipa-apashien päällikkö Eskiminzin sanoo: "Nämä Tucsonin ihmiset kirjoittelevat sanomalehtiin ja kertovat oman tarinansa. Apasheilla ei ole ketään kertomaan heidän tarinaansa".\n1871: Keski-Suomi perustetaan Jyväskylään aluksi uutis- ja ilmoituslehdeksi. Siinä Minna Canth julkaisee 1874-75 kirjoituksensa juopottelusta ja muista epäkohdista. Hän on Suomen toinen naistoimittaja. Kirjailija ja kustantaja KJ Gummerus toimittaa 1876-77 lehteä, sitten 1886 Juhani Brofeldt (sittemmin Aho) ja 1887-89 Eero Erkko. Lehti ja Suomalainen yhdistetään 1918 lehdeksi Keskisuomalainen, joka on vanhin edelleen ilmestyvä suomenkielinen lehti.\n1871: August Schauman kustantaa ja kasvatusopin kandidaatti Axel Berner julkaisee lehteä Tietosanomia Suomen Kansalle tarkoituksella tarita sivistävää ja hyödyllistä lukemista Suomen talonpoikaiskansalle (näytenumero 1870). Kansankasvattaja lopetetaan 1872 tilaajien puutteessa.\n1871-74: Lehtori Fredrik Rietrikki Polén julkaisee Viipurissa lehteä Suomenlehti, Sanomia kirkon, koulun ja waltion aloilta.\n1871: Helsingfors Dagblad alkaa ensimmäisenä Pohjoismaissa ilmestyä joka päivä.\n1872: Saksassa Rudolf Mosse perustaa Theodor Wolffin johtaman lehden Berliner Tageblatt.\n1872: Venäläinen kirjailija Dostojevski on lehden Grazdanin - Kansalainen päätoimittaja ja aikakauslehden Dneuvrik Pisatelija - Kirjailijan Päiväkirja julkaisija 1876 alkaen. Hän julkaisi Epoha-lehteä.\n1872: Ensimmäinen Japanin päivälehti tokiolainen lehti Tokio Nichi-Nichi Shimbun perustetaan. Siitä tulee Mainichi Shimbun - Päivälehti.\n1872: Argentiinassa aletaan julkaista lehteä El Trabajador - Työläinen.\n1872: Dominikaanisessa Tasavallassa Puerto Plataan perustetaan El Porvenir.\n1872: Sveitsissä ilmestyy 412 sanomalehteä.\n1872-84: Yrjökoskislaiset nuorfennomaanit julkaisevat lehteä Morgonbladet, Tidning för Politik, Ekonomi och Litteratur, johon Snellman kirjoittaa viimeiset artikkelinsa, ja sen seuraajaa Finland 1885-92, jonka puuhamiehiä ovat Zacharias Topelius ja Agathon Meurman.\n1872: Ruotsalainen kirjailija August Strindberg (1849-1912) työskentelee toimittajana Dagens Nyheterissä Tukholmassa. Päätoimittaja Rudolf Wall antaa hänelle potkut todellisuuden mukaisten juttujen vuoksi.\n1873: Tanskassa vasemmistolaiset Christen Berg (1829-91), Viggo Hörup (1841-1902) ja Edvard Brandes (1847-1931) julkaisevat lehteä Morgenbladet. He alkavat 1884 julkaista radikaalia lehteä Politiken.\n1873: Islannissa Isafold alkaa ilmestyä.\n1873-1922: Roomassa ilmestyy vasemmistodemokraattinen Il Popolo Romano.\n1873: Dimitrios Koromilas alkaa julkaista Kreikan ensimmäistä päivälehteä vanhalla nimellä Ephimeris.\n1873: Nicaraguassa Enrique Gottel perustaa päivälehden El Porvenir de Nicaragua.\n1873: Hongkongissa alkaa ilmestyä Sin Huan Jih Pao. Sen iltapainoksena aloittaa 1930 Sin Huan Man Pao.\n1873: Nuorfennot perustavat lehden Satakunta, sanomia Länsi-Suomesta Poriin. Se ja Satakunnan Sanomat yhdistetään 1918 Satakunnan Kansaksi.\n1873: Björneborgs Tidning alkaa ilmestyä ruotsinkielisten porvareiden käynnistämänä. Se painetaan T Tiferstedtin painossa.\n1874: Tanskassa Social-Demokraten jatkaa lehteä Socialisten.\n1874: Ghanassa James H Brew perustaa lehden The Gold Coast Times.\n1874: Japanissa perustetaan ensimmäiset nykyaikaiset sanomalehdet muun muassa kaupallinen lehti Yomiuri Shimbun - Luku- ja Kauppalehti.\n1874: Pekingissä alkaa ilmestyä päivälehti Ching Pao.\n1874: Joensuussa nuorfennot perustavat lehden Karjalatar. Se ja Karjalan Sanomat yhdistetään 1918 lehdeksi Karjalainen.\n1874-83: Åbo Posten ilmestyy.\n1875-81: Venäläinen Pjotr Tkatshev julkaisee lehteä Nabat - Hälytys.\n1875: Egyptissä libanonilaiset Bishara ja Salim Taqla perustavat Alexandriaan lehden Al Ahram - Pyramidit, joka muuttaa 1900 Kairoon.\n1875: Brasiliassa São Paulon kahvinviljelijöitä lähellä oleva ryhmä perustaa lehden O Estado de S Paulo julistaakseen vapaamielisiä aatteita ja vastustaakseen neekeriorjuutta. Lehden ostaa Julio de Mesquita, jonka perheen hallussa lehti on. Julio de Mesquita vangitaan 1924 hänen vaadittuaan tasavallalle demokraattisempaa rakennetta. Poika Julio de Mesquita Filho jatkaa taistelua sortavia hallituksia vastaan, ja joutuu kahdesti maanpakoon.\n1875: Intiassa Robert Knight perustaa lehden The Indian Statesman, johon hän sulauttaa 1883 lehden The Friend of India (perustettu 1817 Seramporeen ja siirretty 1875 Kalkuttaan) ja julkaisee nimellä The Statesman and Friend of India, myöhemmin The Statesman. Lehti hankkii 1907 Intian ensimmäisen sanomalehtirotaation.\n1875: Intiassa lehti The Friend of India muuttaa Kalkuttaan ja yhdistyy 1883 lehteen The Indian Statesman.\n1875: Thaimaan prinssit perustavat ensimmäisen thainkielisen päivälehden englantilaisella nimellä Court.\n1875-88: Viipurissa ilmestyy Ilmarinen, Sanomia Itä-Suomesta. Se yhdistetään 1888 Wiipurin Uutisiin.\n1875: Lehtori Gabriel Lagus ja rehtori JR Relander perustavat kirjapainon Viipuriin ja alkavat julkaista lehteä Östra Finland, Tidning för medborgerliga intressen och lokalblad för Wiborg. He alkavat 1887 julkaista Wiipurin Uutisia. Lehti lakkaa 1899.\n1875-76: Yksityishenkilö litteratör CA Gröneberg julkaisee Helsingissä lehteä Työmiehen Ystävä, Viikkolehti työväelle ja kansalle. Se on wrightiläisten työväenlehtien edeltäjä esikuvanaan ruotsalainen Arbetarbladet. Uusi alaotsikko Kuwallinen wiikkolehti kansalle ei lisää levikkiä, ja lehti jatkaa 1876 suomenmielisenä ja kristillis-siveellisenä.\n1876: Saksassa työväenliikkeen lehdet Volksstaat ja Sozialdemokrat yhdistyvät lehdeksi Vorwärts - Eteenpäin, jota Wilhelm Liebknecht toimittaa. Se jää 1878 Bismarckin poliittisen vainon jalkoihin, ja puolue perustaa 1879 päälehtensä Der Sozialdemokrat Sveitsiin. Vorwärts jatkaa 1883 Saksassa ilmestymistään.\n1876: Bonetti, Morbio ja Pavesi perustavat liberaalin lehden Il Corriere della Sera - Iltakuriiri Milanoon. Puuvillakuningas Benigno Crespi osallistuu lehden perustamiseen rahoittamalla ja hankkii 1885 sen Crespi-perheen haltuun. Corrieren levikki 1898 on 100 000. Kuvitettu sunnuntailiite Domenica del Corriere perustetaan 1899 ja 1901 kirjallinen lisälehti Lettura sekä 1902 romaaniliite Romanzo Mensile. Lastenlehti Il Corriere dei Piccoli ilmestyy vuodesta 1909. Myöhemmin joukkoon liitetään aikakauslehtiä. Ensimmäisen maailmansodan päättyessä levikki on 650 000.\n1876: Puolalainen Henryk Sienkiewicz (1846-1916) työskentelee Gazeta Polskan kirjeenvaihtajana Yhdysvalloissa ja Euroopassa. Hän toimii Puolaan palattuaan uuden päivälehden Slowo toimittajana. Sienkiewicz työskentelee ensimmäisen maailmansodan aattona Tygodnik Ilustrowany -viikkolehden avustajana ja julkaisee sotavuosina Sveitsissä saksalaisvastaisia artikkeleita eri lehdissä.\n1876: Keltainen lehti Le Petit Parisien perustetaan varusteluteollisuuden intressien edustajaksi.\n1876-1918: Palestiinassa ilmestyy lähes 70 hepreankielistä lehteä, joista neljä on päivälehtiä ja noin 30 kuukausilehtiä.\n1876-79: Afganistanissa kirjailija Shir Ali julkaisee lehteä Shams-un-Nahar - Päivän Aurinko.\n1876-1904: Etelä-Afrikassa ilmestyy afrikaansinkielinen Die Afrikaanse Patriot. Sen päätoimittajana on SJ du Toit.\n1876: Fidzhi-saarilla alkaa ilmestyä virallinen viikkolehti Fiji Royal Gazette.\n1876: Ensimmäinen siirtolaisten suomenkielinen julkaisu Amerikan Suomalainen Lehti alkaa ilmestyä Michiganin Hancockissa toimittajanaan ylioppilas Antti J Muikku. Lehden elämä kestää keväästä kesään. Tilausmäärä on 300 kappaletta.\n1876-83: Helsingfors Annonsblad ilmestyy vaihtaen nimiä: 1877 Dagens Nyheter ja 1879 Helsingfors.\n1876: Savonmaan Kirjapaino perustetaan ja Savonlinna, Sanomia Savosta alkaa ilmestyä. Se ilmestyy 1876-81 ja 1883-1901, jolloin sensuuri lakkauttaa lehden ainiaaksi.\n1876-77: St Michels Veckoblad ilmestyy Mikkelissä.\n1876: Perustetaan Wasa Tidning, mutta siitä ei tule mitään.\n1876: Oulussa alkaa ilmestyä Pohjois-Suomi. Se loppuu 1882, kun kirjapaino tuhoutuu tulipalossa.\n1876: Uusi Suometar julkaisee lisälehden joka lauantai ja 1877 valtiopäivien aikana kolme ylimääräistä numeroa viikossa.\n1876: Suomessa ilmestyy 23 suomen- ja 23 ruotsinkielistä sanomalehteä. 1886 luvut ovat 51 ja 44, 1896 ne nousevat: 100 ja 73 sekä 1906 niitä on 188 ja 83, joiden lisäksi viisi lehteä ilmestyy kaksikielisenä ja pari vierailla kielillä. Yhtä lehteä 42 000 asukasta kohti 1876 vastaa 1886 yksi 25 500 kohti, 1896 yksi 14 500 ja 1906 yksi 10 500 asukasta kohti.\n1877: Leopold Ullstein (1826-99) aloittaa Berliinissä sanomalehtien kustantamisen ostamalla lehdet Neue Berliner Tageblatt ja Berliner Zeitung. Poika Louis perustaa 1903 Emil Hertzin kanssa kirjakustantamon.\n1877: Karl Marx kirjoittaa Venäjän ja Turkin sodan aikana monia Gladstonen Venäjän-politiikan vastaisia kirjoituksia Lontoon hienostolehtiin. Ne välittää lehtiin Maltman Barry. Hänen kauttaan Marx vaikuttaa parlamenttiedustajiin.\n1877: Norjalainen kirjailija Henrik Ibsen (1828-1906) kuvaa teoksessaan Samfundets stötter - Yhteiskunnan pylväät kriittisesti yhteiskuntaa ja arkielämää sekä kohtelee pahoin liikemiehiä ja porvaristoa. Tohtori Stockmann todistelee luonnontieteellisesti, että demokraattinen lehdistö valehtelee häpeällisesti sanoessaan kansanjoukkoja kansan todelliseksi ytimeksi. "Joukko on raakaa ainesta, josta meidän, parhaimmiston, on luotava kansa."\n1877: Unkarissa alkaa ilmestyä Népszava - Kansan Ääni.\n1877: Bukarestissa ilmestyy ensimmäinen bulgarialainen päivälehti Sekidnevni Novinar - Päivälehti. Sen perustaja on Pavel Bobekov (1851-77). Lehteä ilmestyy 50 numeroa.\n1877: Libanonissa perustetaan Lissan-ul-Hal - Asioiden Tila.\n1877: Egyptissä perustetaan Al Watan.\n1877: The Washington Post perustetaan. Velkaantunut omistaja myy 1933 lehden Eugene Meyerille. Postin kuuluisin kolumnisti on Walter Lippmann. Lehti puhuu sosiaalisen oikeudenmukaisuuden ja mustien oikeuksien puolesta. Se vastustaa McCarthyismia eli Joseph McCarthyn tutkimuksia ”epäamerikkalaisuudesta”.\n1877: Nez-percé -heimon Keltainen Susi sanoo: "Valkoihoiset kertoivat vain toisen puolen asiasta. Kertoivat sen niin kuin se heitä miellytti. Kertoivat paljon sellaista mikä ei ole totta. Vain omat parhaat tekonsa, vain intiaanien pahimmat teot, on valkoinen mies kertonut."\n1877: Intiaaniasiamies John Clum järjestää 1875 apashi-poliiseja San Carlosin intiaaniasemalla, mutta armeija siirtää komppanian sotilaita Gilajoelle Fort Thomasiin. Clum pyytää valtuuksia perustaa uusi komppania apashi-poliiseja sotilaitten tilalle. Washingtonin sanomalehdet kuulevat Clumin pyynnöstä ja antavat sille julkisuutta. Juttu vihoittaa sotaministeriön. Clum eroaa, muuttaa San Carlosista Tombstoneen Arizonaan ja perustaa palavamielisen sanomalehden Epitaph.\n1877-91: Oulussa ilmestyy tervaporvarien Uleåborg Tidning.\n1877: Ouluun perustetaan Kaiku, jota toimittaa KF Kivekäs nuorfennomaanisesti.\n1877-79: Porissa ilmestyy Länsi-Suomi.\n1878: Pietarissa alkaa ilmestyä Natshalo - Alku.\n1878: Kyproksen ensimmäinen lehti virallinen Cyprus Gazette alkaa ilmestyä Nikosiassa.\n1878: Färsaarilla alkaa ilmestyä Amtstidende for Faeröerne, jonka nimenä myöhemmin on Dimmalaetting.\n1878: Saksassa säädetyn sosialistilain jälkeen sosialidemokraatit toimittavat ja painavat lehdet ulkomailla. Ne salakuljetetaan Saksaan ja leviävät kaikkiin suuriin kaupunkeihin.\n1878: Bulgarian vapautumiseen mennessä on perustettu noin 105 lehteä.\n1878: Unkarilainen Joseph Pulitzer (1847-1911) perustaa St Louis Post-Dispatch -sanomalehden yhdistämällä kaksi lehteä St Louis Post ja St Louis Dispatch. Pulitzer muutti 1864 Yhdysvaltoihin ja asettui 1866 St Louisiin, jossa hän työskenteli saksalaisen Karl Schurzin lehden Westliche Post toimittajana.\n1878: Uruguayssa alkaa ilmestyä El Bien Público, joka saa 1962 nimen Bien Público Color.\n1878: Algeriassa Bôneen perustetaan La Dépêche de l'Est.\n1878: Iranin ensimmäinen painoasiainministeri Mohammad Hasan Chân Saníod-Douleh perustaa virallisen lehden Ettelâ - Informaatio.\n1878: Intiassa alkaa ilmestyä The Hindu ja 1881 The Tribune.\n1878: Sanomalehdet julkaisevat ylimääräisiä viikkoliitteitä. Esimerkiksi New York Tribune julkaisee vihkosen JRG Hassard, The Fast Printing Machine. Tämä 32-sivuinen 10 sentin painotuote kuvaa Hoen puoltotaantopainokonetta, jossa on taittolaite.\n1878: USAssa maalarimestari Matti Fred alkaa julkaista lehteä Swen Tuuwa itse rakentamallaan puisella painokoneella. Se ei elä kauan, ja Fred lopettaa sen, mutta perustaa lehden Sankarin Maine.\n1878-82: Oulussa ilmestyy Pohjois-Suomi.\n1878: Fennomaani opettaja Konrad Fredrik Kivekäs (vuoteen 1876 Stenbäck) (1847-1918) perustaa Ouluun lehden Kaiku, Sanomia Oulun kaupungista ja läänistä.\n1878: Hämeen Sanomat perustetaan Hämeenlinnassa ja näytenumero ilmestyy.\n1878-81: Vaasan Sanomat ilmestyy. Sitä kustantaa Wasabladetin kustantaja kirjanpainaja FW Unggren.\n1878-82: Weilin & Göös julkaisee lehteä Päijänne Jyväskylässä.\n1878: Kristinestads Tidning alkaa ilmestyä.\n1878: Ahti, Aaltojen kuningas alkaa ilmestyä Kristiinankaupungissa, mutta muuttaa 1881 Vaasaan ja saa lisämääreen Sanomia Vaasan kaupungista ja läänistä. Lehti lakkaa 1881 tilaajien vähyyteen. Sen jälkeen ilmestyy fennomaanishenkinen Wasa Framåt, Annons- och notisblad för Nikolaistad och dess omnejd.\n1878: Suomessa on 14 suomen- ja 15 ruotsinkielistä päivälehteä. Suomenkieliset ovat 1879 enemmistönä, sillä Turkin sota 1877-78 lisäsi kiinnostusta uutisiin ja kotimaan kysymyksiin. Suomenkielinen lehdistö alkaa kasvaa ruotsinkielistä nopeammin.\n1879-85: Maanalainen lehti Narodnaja Volja - Kansan Tahto ilmestyy puolueen toimeenpanevan komitean äänenkannattajana Pietarissa. Puolue Narodnaja Volja on Venäjän vallankumouksellisen sivistyneistön salainen poliittinen järjestö, joka pyrkii kukistamaan itsevaltiuden. He järjestävät 1881 tsaarin Aleksanteri II murhan, jonka jälkeen hallitus nujertaa puolueen vainotoimilla ja teloituksilla.\n1879-88: Saksan Sosialidemokraattisen Puolueen pää-äänenkannattaja Der Sozialdemokrat - Sosialidemokraatti ilmestyy Zürichissä ja 1888-90 Lontoossa. Sosialistivastaisen poikkeuslain kumoamisen jälkeen lehti lakkaa ilmestymästä, ja puolueen pää-äänenkannattajaksi tulee 1891-1933 Vorwärts - Eteenpäin.\n1879: Uruguayssa perustetaan La Tribuna Popular.\n1879: Japanilainen Ryohei Murayama perustaa Osakaan lehden Asahi Shimbun - Aamuaurinko, joka on eräs ensimmäisiä aasialaisten omista lehdistä. Sen levikki 2000 on 12,6 miljoonaa..\n1879: Färsaarilla Dimmalaettingin ensimmäinen numero ilmestyy tanskankielisenä.\n1879: Kolmitähti eli kenraali George Crook eli Harmaa Susi lupaa ponca-päällikölle Seisova Karhu tekevänsä kaikkensa, jotta määräykset ponca-joukon palauttamisesta intiaaniterritorioon peruutettaisiin, ja menee tapaamaan omahalaisen sanomalehden päätoimittajaa Thomas Henry Tibbles sekä hankkii asialleen lehdistön tuen. Tuomari Elmer S Dundy antaa kenraalia koskevan habeas corpus -määräyksen. Crook tuo ponca-vangit oikeuteen, mutta liittovaltion yleinen syyttäjä kiistää määräyksen soveltamisen vankeihin, sillä intiaanit eivät ole lain tarkoittamalla tavalla ihmisiä. Dundy päättää, että intiaani on ihminen, ja poncat vapautetaan. Seisovan Karhun veli Suuri Käärme kokeilee uutta lakia ja matkustaa intiaaniterritoriossa 150 kilometriä. Kenraali William T Sherman eli Suuri Soturi määrää: "Eräiden ponca-intiaanien vapauttaminen Nebraskassa annetun habeas corpus -määräyksen mukaisesti koskee ainoastaan sitä nimenomaista tapausta". Suuri Käärme vangitaan ja tuodaan ponca-asemalle, jossa hänet ammutaan. Lehdistö vaatii kongressin tutkimusta, joka ei johda tuloksiin. Valkoisen miehen laki on harhaa.\n1879: Kalliovuorten tienoilla White Riverin intiaaniasemalla on asiamies Nathan C Meeker, joka on entinen runoilija, kirjailija, lehtimies ja osuustoimintamies. Hän kirjoittaa ajatuksiaan paperille ja lähettää ne painettaviksi. Kuvitellussa vuoropuhelussaan ute-naisen kanssa Meeker yrittää osoittaa, etteivät intiaanit ymmärrä työn iloa. Hän julistaa, että suojelualueen maat kuuluvat hallitukselle ja että ne on ainoastaan osoitettu ute-heimon käyttöön. Sepitelmä julkaistaan coloradolaisessa Greeley Tribune -lehdessä, jossa sen näkee denveriläinen toimittajapoliitikko William B Vickers. Hän inhoaa kaikkia intiaaneja. Vickers toimii Uuden Englannin jenkin Frederick W Pitkin, joka rikastui San John -vuorten hopeakaivoksilla, sihteerinä. Vickers tarttuu Meekerin kirjoitelmaan perusteena ute-heimon karkoittamiseksi Coloradosta ja kirjoittaa jutun Denver Tribuneen: "Tosiasiallisesti ja käytännössä utet ovat kommunisteja. ..." Vickers kirjoittaa lisää, ja hänen juttuaan julkaistaan läpi Coloradon otsikolla "Ute-heimo ulos!" Vickers syyttää uteja kuivan vuoden monista metsäpaloista ja lähettää kuvernöörin Pitkin allekirjoitettavaksi valheellisen sähkeen, joka lähetetään intiaaniviraston ylijohtajalle. Pitkin ja Vickers synnyttävät intiaanisodan, jota monet lehtimiehet saapuvat idästä seuraamaan. Washingtonissa päätetään ute-heimo ulos 600 kilometrin marssille suojelualueelle Utahiin maalle, jota mormonit eivät huolineet. Colorado on siivottu intiaaneista: cheyennet, arapahot, kiowat, komanshit, jicarillat ja utet. Heistä ei ole muuta jälkeä kuin nimet valkoisen miehen maalla.\n1879: August Strindbergin, joka toimi ajoittain myös kotiopettajana, kansakoulunopettajana ja sanomalehtimiehenä, (1849-1912) romaanissa Röda Rummet - Punainen huone 1909 tulee sanomalehtiaihepiiri esiin.\n1879: Jungfennomaaninen Savo, Tietoja Pohjois-Savosta alkaa ilmestyä Kuopiossa. Savo liittää 1889 itseensä kuopiolaislehden Tapio. Juhani Aho toimittaa 1887-89 Savoa. Viranomaiset lakkauttavat 1891 Savon, mikä on lähestyvien routavuosien varoitusmerkki. Tilalle tulee Savotar, Uusi Savo, 1904 Otava ja 1910 jälleen Savo.\n1879: Hämeenlinnaan perustettu jungfennomaaninen lehti Hämeen Sanomat, jonka päätoimittajaksi tulee Yrjö Koskisen poika YK Koskinen, alkaa ilmestyä. "Uskonnon ja isänmaallisuuden vankalle pohjalle perustuen aikoo lehti ylimmän ymmärryksensä ja parasten voimiensa mukaan ensinnäkin tarjota valaisevaa ja hyödyllistä lukemista näiltä molemmilta aloilta."\n1879: Radikaali suomenmielinen Oulun Lehti perustetaan.\n1880-luku: USAssa ilmestyy intiaanilehti Wassaja, jonka toimittajana on apassi Carlos Montezuma (1867-). Hän valmistuu lääketieteen tohtoriksi 1889 noin 22-vuotiaana ja kirjoittaa kolme kirjaa intiaaneista.\n1880-luku: Berliinissä Rudolf Mossen Berliner Tageblatt saa johtavan aseman.\n1880-luku: Madagaskarilla ilmestyvät Madagascar Times ja Le Progres de l'Imerina.\n1880-90-luvut: Englantilainen kirjailija ja runoilija Rudyard Kipling (1865-1936) luo lehtimiesuran Intian englanninkielisissä lehdissä.\n1880-luku: Suomen sanomalehdissä palstojen lukumäärä on tavallisesti 4-7. Helsingin suurimmissa lehdissä on 7-9 palstaa. Niiden sivukoko eli formaatti on myös suurin. Kuvitusta alkaa olla lehdissä Turun Lehti, Helsingin Wiikko-Sanomia (perustaja faktori David Halonen osti Sederholmin kirjapainon, jonka mukana tuli puupiirroksia), Kansan Ystävä ja Österbottniska Posten. Käytetään samoja kuvalaattoja, joita käytettiin Folkwännenissä ja Julius Krohnin kuvalehdessä Maiden ja Merien takaa. Turun Lehdessä on 1883-89 yhteensä 255 kuvaa eli 35 kuvaa vuodessa. Osa puupiirroksista valmistetaan Laurellin ateljeessa Helsingissä, ja osa on ulkomailta ostettuja tai vuokrattuja. Kuvat esittävät tavallisesti kuuluisia henkilöitä tai rakennuksia. Kuvia julkaistaan useita kertoja, eivätkä ne ole sidoksissa tekstiin, mutta Gorkin suuri rautatieturma esitellään lukijoille kuvalla, joka vastaa uutiskuvaa.\n1880-luku: Suomessa sanomalehtiä perustetaan 53, mutta niitä lakkaa 34.\n1880-luku: Hufvudstadsbladet, Uusi Suometar ja Aura saavat toimitussihteerin. Helsingfors Dagbladilla on ulkomaankirjeenvaihtajia Pariisissa, Wienissä, Kööpenhaminassa ja Tukholmassa. Tavallisesti ulkomailta raportoivat siellä opiskelevat tai matkustavat. Helsingfors Dagbladia avustaa ulkomailta 94 miestä ja kuusi naista. Lehteä avustaa 41 alle vuoden, 37 kirjoittaa siihen 1-5 vuotta ja 22 yli viisi vuotta.\n1880-luku: Suomen sanomalehdet alkavat hankkia erillisiä toimitushuoneistoja. Ne ovat tavallisesti samoissa tiloissa kuin konttori. Samassa rakennuksessa tai pihapiirissä on usein kirjapaino. Uusi Suometar ja Hufvudstadsbladet saavat toimitustilat.\n1880-1917: Porvarillinen päivälehti Birzhevka, Birzhevyje Vedomosti - Pörssitiedonannot ilmestyy Pietarissa. Lahjottavuutensa ja periaatteettomuutensa vuoksi lehti tulee yleisnimeksi birzhevka.\n1880: Ensimmäinen tunnettu lehtivalokuva A Scene in Shantytown, New York ilmestyy New York Daily Graphicissa. Valokuvaaja on Henry J Newton. Rasterikuvan valmistaa Stephen Henry Horgan käyttämällä viivarasteria. Syövytetty kuvalaatta matrisoidaan yhdessä tekstin kanssa ja painetaan stereotypiasylinteriltä rotaatiopainossa. Toisen tiedon mukaan kuva painetaan kivipainossa. Horgan on 1893 New York Heraldin toimittaja. Hän ehdottaa omistajalle James Gordon Bennettille rasterikuvien painamista. Painajien mielestä se on mahdotonta, ja Horgan erotetaan. Hänen ehdotuksensa hyväksytään 1897 Tribunessa, ja rasterikuvia aletaan painaa.\n1880: Yhdysvaltalainen vähittäiskauppias John Wanamaker (perusti 1876 ensimmäisen kauppansa) palkkaa ensimmäisen kokopäiväisen mainosmiehen John E Powers. Wanamaker keksii ensimmäisenä ilmoittaa koko sivulla.\n1880: The Times julkaisee eräältä virkamieheltä tuomareille osoitetun kirjeen, jonka mukaan parlamenttivaalien järjestelyistä vastaavien virkamiesten on vaikea päättää, milloin vaalihuoneisto pitää avata ja sulkea. Parlamentti päättää, että Greenwichin ajalle annetaan laillinen asema kaikkialla valtakunnassa.\n1880: Lontoossa ilmestyy 18 päivittäistä sanomalehteä, Englannin maakunnissa 96, Walesissa neljä, Skotlannissa 21 ja Irlannissa 17 lehteä. Yhteensä 267 sanomalehteä ilmestyi 1821 viikottaiset lehdet mukaanlukien. Lehtiveron lopettamisen jälkeen lehtiä perustetaan lisää, ja 1861 julkaistaan kaikkiaan 1102 sanomalehteä.\n1880: Irlannissa ilmestyy 17 päivälehteä.\n1880: Luxemburgissa perustetaan Letzeberger Journal.\n1880: Pariisissa perustetaan monarkistinen kiihottajalehti L’Intransigeant.\n1880: Jugoslavian alueella ilmestyy lähes 200 sanoma- ja aikakauslehteä.\n1880: Kanadassa Edmontonissa aloittaa Bulletin.\n1880: Guatemalassa perustetaan El Guatemalteco, myöhemmin Diario de Centro-América. Siitä tulee hallituksen virallinen lehti.\n1880: Guayanassa perustetaan The Daily Argosy.\n1880: Sierra Leonessa ilmestyy 12 lehteä.\n1880: Nigeriassa alkaa ilmestyä Lagos Observer.\n1880: Indian Daily Mirror on ensimmäinen intialaisten toimittama englanninkielinen päivittäin ilmestyvä sanomalehti. Erikielisiä sanomalehtiä on 1900 mennessä Intiassa noin 600.\n1880: Intiassa perustetaan Madrasiin tamilinkielinen lehti Swadesamitran - Kotimaan Ystävä.\n1880-1932: Singaporessa Hsüeh Yu-li julkaisee kiinankielistä lehteä Li Poa - Singaporen Lehti.\n1880: Japanissa ilmestyy 1350 sanomalehteä.\n1880: Eero Erkko, Juhani Aho ja Arvid Järnefelt perustavat Päivälehden Helsinkiin. Sen seuraaja on 1904 Helsingin Sanomat.\n1880-87: Oulun Lehti ilmestyy.\n1880: Nuorfennot perustavat Turkuun lehden Aura.\n1880: Jungfennomaaninen Koi, Sanomia Tampereelta ja Suomen saloilta alkaa ilmestyä. Koi lakkaa 1881.\n1880: Wasa Tidningenin näytenumero ilmestyy Jyväskylästä Weilin & Göösin painamana. Lehti ilmestyy 1881 Wasa Tryckeribolagin painosta.\n1880: Suomenkielisistä toimittajista 54 prosenttia on suorittanut akateemisen loppututkinnon ja lisäksi joka kymmenes on harjoittanut korkeakouluopintoja. Seminaaria on käynyt 27 prosenttia. Yli 90 prosenttia kuuluu lukeneistoon.\n1881: Rautatien perustaja Henry Villard ostaa New York Postin.\n1881: Thomas Gardiner ja Nathan Cole perustavat lehden Los Angeles Times.\n1881: Sanomalehtimiehiä saapuu Fort Randalliin haastattelemaan Istuvaa Härkää (Tatanka Yotanka). Hän luuli olevansa kukistettu ja unohdettu, mutta on kuuluisa.\n1881: Lontooseen perustetaan keltainen lehti Evening News. Harmsworth-veljekset ostavat1894 sen.\n1881: Unkarilainen kirjailija Jenö Rákosi (1840-1929) perustaa sanomalehden Budapesti Hirlap ja toimittaa sitä.\n1881: Bulgariassa ilmestyy kerran viikossa 19 lehteä muun muassa liberaalien Nesavisimost ja konservatiivien Vitosha.\n1881-1956: Ranskan protektoraatin aikana Tunisiassa ilmestyy lähinnä ranskankielisiä lehtiä.\n1881: Japanin parlamentin avaamisen jälkeen perustetaan lehdet: keisarillisen puolueen Nichi-Nichi Shimbun, edistyspuolueen Yubi Hochi-Shimbun ja liberaalien Jiyu Shimbun.\n1881: Nuorfennojen kielitaistelija Aura perustetaan Turkuun (näytenumero 1880). Lehden jatkajana on Uusi Aura 1897. Lehti lakkaa 1964 ja kirjapaino muuttuu lomaketehtaaksi Auraprint.\n1881: Suomenmielinen Aamulehti perustetaan Tampereelle, ja nuorfennojen lehti alkaa ilmestyä 1882. Lehti siirtyy vanhasuomalaiseksi suomalaisen puolueen jakaannuttua. Lehti on viidenneksi vanhin suomenkielinen sanomalehti. "Aamulehti lähtee kristillissiveellisestä edellytyksestä...", "kristillissiveelliseltä ja kansalliselta kannalta, ..." ja "koska pidämme socialistisen puolueen olemista, ollen se mitä laatua tahansa, kaupungillemme ja koko isänmaalle, varsin vaarallisena." Vanhasta tahdotaan säilyttää ennen kaikkea uskonnolliset ja siveelliset arvot.\n1881: Loviisassa ruotsalaisuuden ystävä-säätyläishenkilöt perustavat ruotsalaisen puolueen äärikonservatiivisen lehden Östra Nyland Vikingen-lehden seuraajaksi. Se lopetetaan 1898 ja paino myydään Hankoon. Lehti jatkaa neljän kuukauden tauon jälkeen. Uusi yhtiö hankkii 1909 sähkökäyttöisen painokoneen ja 1914 latomakoneen. Kustantaja Holger Schildt lunastaa 1918 osake-enemmistön.\n1881: Vestra Nyland perustetaan Tammisaareen ja painetaan JF Grönroosin painossa. Lehti on 1883 nimeltään Ekenäs Notisblad. Painon vararikossa 1883 se myydään ja nimi on 1884 Ekenäs Tryckeri. Lehdelle palautetaan 1889 alkuperäinen nimi Vestra Nyland ja 1919 Västra Nyland. Petrolimoottori hankitaan 1905. Linotype ostetaan 1914. Pikapainokone Planeta hankitaan 1922. Kirjapainolakkojen 1911 ja 1917 aikana täällä ei lakkoilla.\n1881-98: Wasa Tidning (näytenumero 1880) ilmestyy.\n1881-93: Suomenmielinen Vaasan Lehti (näytenumero 1880) ilmestyy. Lehti tahtoo suomalaiskansallisuuden ja kristillisyyden pohjalla lukijoitaan virittää ja kehittää tosi-siveellistä mieltä ja kansallista itsetajuntoa.\n1881: Viinatehtailija Wilhelm Vilho Pasi julkaisee Vaasassa lehteä Wasa Framåt. Lehti on fennomaaninen.\n1881-82: Kuopion Sanomat ilmestyy.\n1881: Laatokka Sanomia Sortavalasta ja Itä-Karjalasta alkaa ilmestyä Sortavalassa.\n1881-84: Pellervo, Sanomia Saimaan rannoilta ilmestyy Mikkelissä. Lehteä julkaisee fennomaani opettaja Fredrik (Rietrikki) Polén.\n1881: Tsaarin Aleksanteri II murha julkaistaan Suomessa lisälehtinä. Merkittävistä tapahtumista julkaistaan lisälehtiä.\n1881-90: Suomessa ilmestyy 93 sanomalehteä, 1891-1900 jo 153, 1901-10 peräti 257 ja 1911-20 huikeat 350.\n1882: Ruotsin ensimmäinen sosialidemokraattinen lehti Folkviljan alkaa ilmestyä Malmössä. Sen perustaja August Palm jatkaa 1885 lakannutta lehteä nimellä Socialdemokraten.\n1882: Romanian Bukarestissa alkaa ilmestyä Universul, jolla on maanlaajuinen levikki. Lehden perustaja on italialainen Luigi Cazzavillan.\n1882: Saksalainen kirjailija Hermann Sudermann (1857-1928) toimii liberaalisen Der Reichfreund-lehden avustajana. Aikaisemmin hän avusti Liberaler Korrespondenz -lehteä.\n1882: Pulitzerin veli Albert perustaa New York Journal -lehden. Sen ostaa 1895 William Randolph Hearst.\n1882: Trinidad ja Tobagossa alkaa ilmestyä hallituksen lehti Trinidad Royal Gazette.\n1882: Indonesiassa perustetaan Padangiin Pelita Ketjil.\n1882: Keltainen lehti ruotsalaisen kokoomusliikkeen Nya Pressen perustetaan Helsinkiin. Se alkaa 1883 ilmestyä joka päivä. Axel Lille johtaa lehteä 1882-1900 ja 1906-14. Lehdessä on 1883 irtileikattavana nurkkaromaanina saksalaisen Leopold von Sacher-Masochin (tästä masokismi) romaani Paradiset vid Dniester. Kirjailijan tuotannossa on ajan käsityksen mukaan sairaasta sukupuolivietistä kertovia teoksia.\n1882-1901: Ruotsinmielinen Wiborgsbladet ilmestyy. Lehteä syytetään pelkäksi rahakeinotteluksi.\n1882-98: Kotkassa ilmestyy Kotka Notis- och Annonsblad julkaisijana ja toimittajana kirjakauppias Karl Wilhelm Weman. Se aloittaa Mikkelistä Kotkaan siirretyssä painossa, joka vararikossa 1886 siirtyy toiselle omistajalle.\n1882: Uudessakaarlepyyssä perustetaan fennomaanishenkinen Mellersta Österbotten, joka ilmestyy vuoden.\n1882: Sortavalassa ilmestyy Laatokka.\n1882: Ruotsinmielinen Tammerfors Aftonblad alkaa ilmestyä iltalehtenä.\n1882: Rauman Lehti ilmestyy. Suurin osakkeenomistaja on Kauttuan patruuna Wilhelm Ahlström. Kaarlo Kramsu on 1885-89 päätoimittajana, ja lehdestä tulee nuorsuomalainen.\n1882: Helsingissä alkavat ilmestyä Helsingin Wiikko-Sanomia (lopetetaan 1884) ja Kansan Ystävä, joka lakkaa 1882.\n1882: Suomen kirjallisuudessa esiintyy ensimmäinen tutkiva toimittaja. Sotilaslääkäri Carl Ferdinand Wahlberg (1847-1920) kirjoittaa näytelmän Samhällsuppfostran - Yhteiskuntakasvatus, jonka ensi esitys on 1882 Helsingin Ruotsalaisessa teatterissa. Näytelmässä Fria Ordet -lehden toimittaja sahanomistajan veljenpoika Olof Regnér paljastaa konkurssirikoksen pöyhimällä yhtiön papereita. Wahlbergin näytelmässä Hörnstenar - Kulmakiviä 1883 poliittista uraa tavoitteleva tohtori Fredby on perustamassa uutta vapaamielistä sanomalehteä.\n1883: Joseph Pulitzer ostaa New York World -lehden. Lehti julkaisee juttuja murhista, seksirikoksista, synnistä ja sensaatiomaisesta väkivallasta. Uutiset ovat suurentelevia ja usein puolitotuuksia. Lehti tekee ristiretkiä epäkohtia vastaan. Pulitzer käyttää iskevää otsikkoa ja puupiirroskuvitusta. Ensimmäisenä lehtenä World alkaa julkaista värillistä sunnuntailiitettä, jossa ilmestyy 1896 sarjakuva Shantytown. Siinä esiintyy päähenkilönä Yellow Kid - Keltainen poika. Hearst ostaa sen piirtäjän Richard F Outcault. Tästä on peräisin nimitys keltainen lehdistö sensaatio- ja häväistyslehdistöstä. NY Worldin levikki on noin 15 000 kappaletta, vuotta myöhemmin 60 000 ja 1887 yli 250 000 kappaletta sekä vuotuinen voitto puoli miljoonaa dollaria. Pulitzer lähettää naistoimittajan Nellie Bly alias Elizabeth Cochran (1864-1922) lyömään Phineas Foggin matka maapallon ympäri 80 päivässä. World kannattaa 1898 sotaa Espanjaa vastaan, ja lehden levikki on miljoona. Pulitzerin tahdon mukaisesti New Yorkiin Columbian yliopistoon perustetaan sanomalehtiopin Pulitzer-koulu ja 1917 aletaan jakaa kahdeksan vuotuista palkintoa toimittajille.\n1883: Englantilainen päätoimittaja William Thomas Stead aloittaa lehdessä Pall Mall Gazette uuden elävän taiton, jonka innoittajana on USAn uusi taittokäytäntö. Stead käyttää vahvoja otsikoita, ottaa haastatteluja lehteen ja perustaa juorupalstan. Runoilijan Matthew Arnold mukaan lehden toimitustyyli on uutta journalismia.\n1883: Saksalainen sanomalehtimagnaatti August Scherl (1849-1921) perustaa keltaisen lehden Berliner Lokal-Anzeiger - Central Organ, joka noudattaa yhdysvaltalaista lehtioppia ja nousee johtavaksi.\n1883: Virolainen kirjailija Eduard Vilde (1865-1933) aloittaa lehtimiehenä.\n1883: Madagaskarin hallitus alkaa julkaista lehteä Journal Officiel de la République Malgache.\n1883: Persialainen Dzhemaladdin al-Afghani perustaa Pariisissa ensimmäisen persialaisen lehden al-Urwa al-wuthka, joka ajaa panislamilaisia aatteita.\n1883: Vietnamissa alkaa ilmestyä L'Avenir du Tonkin.\n1883: Costa Ricassa perustetaan työläisten lehti El Artesano - Käsityöläinen.\n1883: Hollannin Antilleilla alkaa ilmestyä viikkolehti Amigo di Curacao.\n1883: Korealainen lähetystö palaa Japanista mukanaan japanilainen toimittaja ja painajia. Hovi perustaa julkaisutoimiston Pangmun-guk. Se alkaa julkaista virallista sanomalehteä Hansong Sunbo, joka kirjoitetaan kiinalaisin merkein. Lehti ilmestyy kolmasti kuussa ja lakkaa vuoden kuluttua. Hallitus koettaa 1886 julkaista koreaksi ja kiinaksi lehteä Hansong Chubo (Jubo), joka ilmestyy viikoittain 2,5 vuotta.\n1883-1906: Ruotsinmielinen Åbo Tidning (näytenumero 1882) ilmestyy. Se asettuu perustuslailliselle kannalle, saa painoesteitä, varoituksia ja lakkautetaan 1901 kahdeksi kuukaudeksi. Lehti yhdistetään 1906 Åbo Underrättelseriin. Toimituksella on puhelin alusta lähtien.\n1883-1919: Turun Lehti ilmestyy. Se on kierosti ruotsinmielinen halvalla hinnallaan ja kevyellä sisällöllään. Turun Lehden ainoa aatteellinen selkäranka on raittiusasia.\n1883-85: Tampere ilmestyy pyrkien vaimentamaan suomenmielisyyden vaikutusta,\n1883-1903: Kotkan Sanomat ilmestyy. Se on vanhasuomalaisten äänitorvi. Julkaisijana ja toimittajana on kirjakauppias Karl Wilhelm Weman.\n1883: Uusikaarlepyyssä alkaa ilmestyä svekomaaninen Norra Posten. Tämän tilalle lukkari JW Nessler perustaa 1884 lehden Österbottniska Posten, jonka kutsumanimi on Klockarposten - Lukkarinposti.\n1883: Tammisaaressa aletaan julkaista ruotsinmielistä lehteä Ekenäs Notisblad, josta tulee Vestra Nyland vuodenvaihteessa 1888-89.\n1883: Nya Pressenillä on kirjeenvaihtaja Pariisissa ja Oslossa.\n1883-85: Arthur Reinhold Frenckell (1861-1933) opiskelee lehdistöoppia Tukholmassa ja työskentelee avustajana Stockholms Dagbladissa. Hän ostaa 1885 Hufvudstadsbladetin, jonka päätoimittajana työskentelee 1928 saakka. Frenckell palkkaa useita vakituisia avustajia, käynnistää 1888 uuden kirjapainon ja ostaa 1896 Suomen ensimmäisen rotaatiopainokoneen. Lehdessä on 1912 jo 20 vakinaista toimittajaa, 16 naista konttorissa ja yli 120 työntekijää kirjapainossa.\n1884-1925: Sosialidemokraattisen Liiton viikkolehti Justice ilmestyy Lontoossa. Lehteä julkaistaan 1925-33 nimellä Social-Democrat.\n1884: Belgian Työväenpuolue perustaa Brysselissä päivälehden Le Peuple - Kansa.\n1884: Belgiassa alkaa ilmestyä sosialistinen päivälehti Vooruit.\n1884: Pariisissa perustetaan yhdysvaltalaisilla rahoilla ja ideoilla Le Matin -lehti varustusteollisuuden intressien puoltajaksi.\n1884: Oscar Norén perustaa rahamiesten avulla Svenska Dagbladetin. Päätoimittaja Helmer Key julistaa 1897 lehden puolueettomaksi ruotsalaisen kulttuurin tukijaksi. Lehteen tulee kevyttä ainesta, jolloin kirjailija ja toimittaja Werner von Heidenstam jättää mielestään pakinoivan bulevardilehden.\n1884: Tanskassa perustetaan Politiken-lehti. Sen ensimmäinen päätoimittaja on Viggo Hörup ja avustajina Georg ja Edvard Brandes. Lehden toimittaja Henrik Cavling (1858-1933) tulee 1905 lehden päätoimittajaksi. Hän uudistaa lehden tekemällä siitä uutislehden mielipidelehden sijaan. Politiken tulee 1905 perustetun Det radikale Venstre -puolueen pää-äänenkannattajaksi. Sören Kirkegaard sanoo vanhasta sanomalehdistöstä: "Kaikki mitä maailmassa tapahtuu on sanomalehdessä, ja sanomalehti käsittää joka päivä neljä sivua!"\n1884: Norjalainen Christian Holtermann Knudsen julkaisee Oslossa lehden Vort Arbeide näytenumeron. Lehti ilmestyy kolmasti viikossa, mutta 1886 nimellä Social-Demokraten päivittäin. Lehti siirtyy 1893 Norjan työväenpuolueen omistukseen. Lehden nimeksi 1920 tulee Arbeiderbladet. Puolueella on 1909 jo 21 sanomalehteä.\n1884: Algeriassa Algieriin perustetaan oikeistolainen La Dépêche d'Alger.\n1884: Sierra Leonessa afrikkalaiset alkavat julkaista viikkolehteä Sierra Leone Weekly News.\n1884: Ecuadorissa Guayaquilissa perustetaan El Telégrafo.\n1884: Nicaraguassa kenraali Rigoberto Cabezas alkaa julkaista päivälehteä El Diario Nicaragüense.\n1884: Etelä-Afrikassa King William's Townissa John Tengo Javabu alkaa julkaista mustien lehteä Imvo Zabantsundu - Afrikan mielipide. Hän kyllästyi lähetysaseman omistamaan lehteen Isigidimi samaXhosa ja perusti ensimmäisen mustien omistaman, toimittaman ja hallitseman lehden.\n1884: Kenraali George Crook syyttää: "Rajaseudun sanomalehdet levittävät intiaaneista kaikenlaisia suurenneltuja juttuja ja valheita, jotka sitten julkaistaan suurilevikkisissä lehdissä maan muissa osissa, kun taas intiaanien puolta asiassa kuullaan hyvin harvoin. Tällä tavoin saavat ihmiset joka puolella väärän käsityksen asiasta. Kun sitten esiintyy levottomuuksia, niin julkinen huomio kiintyy intiaaneihin, ja vain heidän rikoksensa ja hirmutekonsa tuomitaan, kun taas ne henkilöt, joiden epäoikeudenmukaisuus on intiaanit tälle tielle ajanut, selviävät jutusta ilman pienintäkään rangaistusta ja ovat arvostelussaan kaikkein kovaäänisimpiä. Kukaan ei tiedä tätä seikkaa paremmin kuin intiaani". Sanomalehdet levittävät huhuja ja yllyttävät tuottoisaan maanvaltaussotaan. Lehdet tekevät Geronimosta paholaisen keksien tarinoita hänen hirmuteoistaan ja vedoten kansalaisiin, että nämä ottaisivat lain omiin käsiinsä ja hirttäisivät hänet. Bedonkohe-apassi, mutta itseään chiricahuana pitävä Goyathlay eli Geronimo sanoo, kun chiricahuain virallinen tulkki Mickey Free kertoo hänelle lehtijutuista, että hyvin usein laitetaan sanomalehtiin tarinoita, että minut tulisi hirttää. Minä en halua enää sellaista. Kun mies yrittää tehdä oikein, niin sellaisia tarinoita ei pitäisi laittaa lehtiin.\n1884: Lääkeyritys Messrs Burroughs, Wellcome & Co rekisteröi sanan tabloid tabletin ja alkaloidin yhdistelmänä.\n1884-85: Vaasassa ilmestyy wrightiläinen Suupohjan Työmies, joka edustaa suomalaisuuskantaa. Wrightiläiset Vaasan ruotsinkieliset virkamiehet ja liikkeenharjoittajat eivät siedä halkisanovaisuutta ja jyrkkää kantaa. Lehti alkoi Vaasan työväenyhdistyksen (perustettu 1883) piirissä, ja näytenumero ilmestyi 1883. Lehti edistää sosiaalista fennomaniaa eli jonkinmoista työväen fennomaniaa.\n1884-92: Weilin & Göös julkaisee Helsingissä luonnotonta ruotsinkielistä suomenmielistä lehteä Finland.\n1884: Uudessakaarlepyyssä aletaan julkaista lehteä Österbottniska Posten.\n1884: Viipurissa suomenmieliset pitävät Ilmarinen-lehteä kielipoliittisesti laimeana. Tampereelta muuttanut lennätinpäällikkö asessori FV Jalander perustaa Viipurin Sanomat ja kirjapainon. Lehti ja paino siirtyvät 1888 ylioppilaiden Vihtori Jaatinen ja Matti Kurikka omistukseen. Maaseutupainosta Viipurin Sanomat. Supistus julkaistaan 1891 alkaen. Kurikka tekee 1894 konkurssin, ja nuorsuomalainen lehti siirtyy lehtorin JA Lyly (-1903) omistukseen. Lyly osallistuu perustuslaillisten toimintaan, ja 1899 lähtien painoesteet ovat tavallisia. Lehti ilmestyy syyskuussa 1899 nimillä Viipurin Tieto-Sanomat, Viipurin Uudet Sanomat, Viipurin Uutis-Sanomat, Viipurin Ilmoitus-Sanomat, Viipurin Tilapäis-Sanomat, Vastarannan Kiiski, Kaakkois-Karjala, Majavainen, Sanomia Viipurista, Pamaus, Okainen, Viipurin Kuulumisia ja Karjalan Kaikuja. Lehti on 1900 lakkautettuna neljä kuukautta, ja 1901 Bobrikov lakkauttaa sen lopullisesti. Viipurin Sanomat. Supistus saa pysyvän lakkautuksen 1902, mutta anomuksen jälkeen sen ilmestyminen sallitaan. Lehden taakse perustetaan 1901 Karjalan Kirjapaino, jonka pääosakas Lyly on 1903 maanpaossa tapahtuneeseen kuolemaansa saakka. Supistus kirjoittelee varovaisesti. Karjala-lehti alkaa ilmestyä 1903. Viipurin Sanomat on Karjalan varmistus ja ilmestyy 6.11.1917-23.1.1918 lakkautetun Karjalan korvaajana. Viipurin Sanomat lakkaa 1918 luokkasodan puhkeamisen yhteydessä, kun se sulautetaan Karjalaan.\n1884-1910: Haminassa ilmestyy Fredrikshamns Tidning. Paino ostaa käytettyjä koneita kuten G Siglin painokone 1845, joka on 1961 eräässä haminalaispainossa oikaisuvedoskoneena.\n1885 mennessä: Angolassa on julkaistu 19 lehteä.\n1885: Ensimmäinen venäläinen sosialidemokraattinen lehti Rabotshij - Työläinen alkaa ilmestyä Pietarissa sensuurin ulottumattomissa, mutta lehteä ilmestyy kaksi numeroa.\n1885: Ruotsissa alkaa ilmestyä Social-Demokraten.\n1885: Norjalainen Aftenposten alkaa ilmestyä kahdesti päivässä sekä aamu- että iltapainoksena.\n1885: Pohjois- ja Etelä-Bulgarian yhdistymiseen mennessä on perustettu noin 140 lehteä.\n1885-1918: Irakissa Mossulin kaupunginhallinto julkaisee arabiaksi ja turkiksi lehteä Al Mussel.\n1885: Senegalissa alkaa ilmestyä ranskankielinen Le Reveil du Sénégalais.\n1885: Winward-saarten St Luciassa alkaa ilmestyä The Voice of St Lucia.\n1885: Yhdysvaltalainen toimittaja Nellie Bly alkuaan Elizabeth Cochran (1864-1922) aloittaa uransa Pittsburgin Dispatchissa. Yhdysvaltain paras toimittaja on tutkivan tyylin uranuurtaja ja kirjoittaa loistojuttuja. Tähän aikaan harvat naistoimittajat kirjoittavat naisten sivuja. Nellie Bly siirtyy 1888 Joseph Pulitzerin NY Worldiin. Bly lyö 1889 Jules Vernen Phileas Foggin ja kiertää maapallon 72 päivässä. Blyn hienoimmat jutut ilmestyvät Pullman-lakon aikana 1894 ja kansallisen naisten äänioikeuskokouksen aikana 1896. Hän matkustaa 1914 Wieniin lomalle ensimmäisen maailmansodan puhjetessa. Tuttavuuksiensa avulla Bly pääsee etulinjoihin, ja hänestä tulee ensimmäinen naissotatoimittaja. Bly kirjoittaa viimeiset kolme vuotta NY Evening Journal -lehteen.\n1885: Geronimo lähtee muutaman muun kanssa suojelualueelta San Carlosista Meksikoon ja katkaisee lähtiessään lennätinjohdot. Sanomalehtien etusivuilla on suuria otsikkoja: Apassit ovat liikkeellä! Sotaministeriö erottaa leväperäisyyden vuoksi kenraalin Kolmitähti George Crook eli Harmaa Susi, ja hänen tilalleen tulee kenraali Nelson Miles eli Karhutakki. Hän hankkii aurinkopeilijärjestelmän, jolla voi väläytellä sanomia edestakaisin läpi Arizonan ja Uuden Meksikon. Karhutakin sotavoimineen on määrä kukistaa Geronimo joukkoineen. Geronimo antautuu viimeisen kerran. Washingtonin Suuri Isä Grover Cleveland uskoo karmeisiin sanomalehtijuttuihin Geronimon pahoista teoista ja esittää, että hänet hirtettäisiin. Asiantuntijoiden neuvot voittavat, ja Geronimo jäljellä olevine sotureineen kuljetetaan Fort Marioniin Floridaan. Hänen ystävänsä ovat kuolemassa tuossa lämpimässä ja kosteassa maassa, joka on erilainen kuin heidän kuivat ja korkeat synnyinseutunsa. Yli sata kuolee keuhkotautiin. Hallitus riistää heidän lapsensa ja lähettää heidät Carlislessa Pennsylvaniassa olevaan intiaanien kouluun. Siellä heistä kuolee yli viisikymmentä. Kun kiowat ja komanshit kuulevat luutnantilta Hugh Scott chiricahuain tukalasta tilasta, he tarjoavat vanhoille apashi-vihamiehilleen osaa omasta suojelualueestaan. Geronimo tuo 1894 hengissä olevat maanpakolaiset Fort Silliin, jossa hän kuolee 1909 yhä sotavankina.\n1885: Ranskalainen kirjailija Guy de Maupassant (1850-92) kuvaa romaanissaan Bel-Ami sanomalehteä, mutta romaani on hurmurikiipijän elämänkuva.\n1885-92: Agathon Meurman toimittaa fennomaanisessa hengessä kristillissiveellistä lehteä Finland. Se muutetaan 1889 Topeliuksen ehdotuksesta iltalehdeksi. Finland on kristillissiveellinen, taistelee radikalismia vastaan ja painottaa kansallisuutta kosmopoliittisuuden vastavoimana.\n1885: August Schauman (1826-96) myy Hufvudstadsbladetin Arthur Reinhold Frenckellille.\n1885: Wiipurin Sanomat perustetaan. Se nousee oppositoon Uuden Suomettaren ja Finlandin autoritaarista asennetta vastaan. Lehti myydään 1888 kirjailijalle Matti Kurikka. Vararikossa 1894 lehti myydään jälleen.\n1885: Suomenmielinen Lappeenrannan Uutiset alkaa ilmestyä. Se painetaan Viipurissa, mutta joskus osa tilaajista jää lehteä vaille, kun sitä ei riittävästi lähetetä Viipurista tai lehteä ei tule kuin 90 kappaletta painon epäjärjestykseen joutumisen vuoksi. Oma painokone Karl Krause ja kalustoa hankitaan 1888 Viipurista. Uusi pikapainin P Swiderskyn tehtaalta saapuu 1890 Leipzigista. Painon yhteyteen perustetaan 1896 kirjansitomo, jollaista kaupungissa ei ollut sitten AW Lohkon kuoltua 1894. Sitomo myydään 1902 sen sitomomestarille VJ Pelkonen, mutta ostetaan 1932 takaisin. Mikkelistä ostetaan 1904 kirjapainon koneet ja kirjakkeet. Sähkö saadaan 1906. Linotype ostetaan 1911. Kirjakemetalli sulatetaan petrolilämmityksellä. Sota-aikana 1914 ei saada petrolia, vaan padan alle laitetaan hiiliuuni ja lietsoin, jotta saadaan hiilet hehkumaan.\n1885-86: Kokkolan Lehti ilmestyy JI Kloströmin painosta. Perustaja ja päätoimittaja on jungfennomaani NF Spolander. Lehti siirretään 1887 painettavaksi Hämeenlinnaan Hämeen Sanomain kanssa ja lopetetaan samana vuonna.\n1885: Mikkelin Sanomat aloittaa Pellervon seuraajana.\n1885: Nuorsuomalainen Tampereen Sanomat syyttää Uutta Suometarta siitä, että se yrittää vaientaa maaseutulehdistön.\n1885: Helsingissä ilmestyy kahdesti viikossa Hermes, Notis- och annonsblad. Sen lakattua ilmestyy 1886 ilmaisjakelulehti Hermes 21 kertaa.\n1885: Vestra Finland ilmestyy vain näytenumerona.\n1885: Afganistanin sota on hyvin esillä Suomen lehdistössä.\n1885: Suomessa sanomalehtien yhteislevikki on yli 56 000 kappaletta eli noin 25 lehteä tuhatta asukasta kohti. Lukijoista 55 prosenttia on suomenkielisiä, kun osuus 1860 oli 38 prosenttia.\n1886: Yhdysvaltalainen mediakeisari William Randolph Hearst (1863-1951) opiskelee lehdentekoa keltaisen lehdistön isän Joseph Pulitzer palveluksessa New Yorkissa ja saa 1887 kaivostoiminnalla rikastuneelta isältään käyttöönsä San Francisco Examiner -lehden. Hearst omistaa enimmillään neljäsosan Yhdysvaltojen sanomalehdistöstä, 13 aikakauslehteä, kahdeksan radioasemaa ja muita tiedotusyrityksiä.\n1886: Pietarissa alkaa ilmestyä ensimmäinen hepreankielinen päivälehti Hajom - Tänään.\n1886: Liberaalit perustavat Milanossa lehden Gazzetta Piemontese, jonka nimeksi muutetaan La Stampa.\n1886: Bosnia-Herzegovinassa alkaa ilmestyä sanomalehti Bosanski vjestnik - Bosnian tiedonantoja.\n1886: Uruguayssa tuleva presidentti José Baille y Ordónez (1856-1929) perustaa lehden El Dia - Päivä.\n1886: Senegalissa alkaa ilmestyä Le Petit Sénégalaise.\n1886: Etelä-Afrikassa Johannesburgissa perustetaan Digger's News.\n1886: Vietnamissa alkaa ilmestyä Le Courrier d'Haiphong.\n1886: Göteborgilainen kauppias Cronberg asentaa Lundin keskusrautatieaseman seinään lehtilaatikon, jossa lukee: Laita tähän luetut lehdet Lundin sairaalaa varten.\n1886-1917: Tohtori Karl Hjalmar Branting (1860-1925) toimittaa lyhyin keskeytyksin Ruotsin sosialidemokraattisen puolueen pää-äänenkannattajaa Socialdemokratenia.\n1886-89: Wrightiläinen (nimi tulee julkaisijasta tehtailija Victor Julius von Wright) Arbetaren - Työmies (suomenkielinen käännös) on Helsingin Työväen Yhdistyksen, jonka puheenjohtaja on Wright, virallinen äänenkannattaja. Lehti ilmestyy Uuden Suomettaren ja ruotsinkielisten lehtien Folkwännen, Finland 1887, Nya Pressen 1888 ja Lördagskvällen 1889 viikkoliitteenä. Wright on päätoimittaja. Hän edustaa porvarillista työväenliikettä. Lehti suhtautuu sosialismiin vieroksuen ja pyrkii estämään sosialismia voittamasta alaa eikä pysy elossa.\n1886: Ohjelmakirjoitus: Työmies-Arbetaren aikoo ujostelematta, vaan samalla siivosti koettaa puhua Suomen työmiehistön puolesta ja sen ohessa, pitäen tarkasti kiinni laillisuudesta, saada toimeen sellaisia muutoksia, jotka voivat parantaa työmiesten asemaa ja aikaansaada hyvää suhdetta työntekijäin ja työnantajain kesken.\n1886-87: Suomenmielinen Kansan Lehti ilmestyy Vaasassa.\n1886: Helsingissä ilmestyy ruotsinmielinen Figaro kolme kuukautta.\n1886: Oulun Ilmoituslehden näytenumero ilmestyy.\n1887: Yhdysvaltalainen William Randolph Hearst (1863-1951) saa käyttöönsä isältään varakkaalta karjanhoitajalta ja kaivosten omistajalta George Hearst lehden San Francisco Examiner. Sen George Hearst sai 1880 maksuksi uhkapelivelasta. Poika sijoittaa lehteen nimensä omistajana. Hearst tekee lehdestä pian päivälehtien hallitsijan hankkimalla nykyaikaiset painokoneet, muuttaa lehden ulkonäköä ja palkkaa parhaat toimittajat.\n1887: Yhdysvaltalainen James Gordon Bennett nuorempi (-1918) julkaisee New York Heraldin ensimmäisen eurooppalaisen laitoksen numeron. Hän tuo yhdysvaltalaisen sanomalehden tyylin Eurooppaan perustamalla Pariisiin toimituksen. Paris Heraldin uutispeitto on laaja. Bennett tuo latomoon rivilatomakoneita, lehteen värillisiä sarjakuvia ja rasterikuvia. Etusivulla on urheilutapahtumia ja lehdessä on tiedejuttuja. Bennett käyttää ensimmäisenä radiota uutisvälitykseen palkkaamalla Marconin välittämään America’s Cup -purjehduskilpailun tulokset. Paris Herald on ensimmäinen lehti, jota aletaan 1928 kuljettaa lentokoneella. Lehti on saatavana Lontoossa lounasaikaan.\nLähettänyt Hannunjutut klo 2.15